സ്റ്റാച്യു ജംഗ്ഷന് – III – Litart Media\nസ്റ്റാച്യു ജംഗ്ഷന് – III\nby litartmedia November 14, 20213Comments\nഷവറിലെ ജലധാരയ്ക്കു ചുവട്ടില് ‘നീരാടുവാന് നിളയില് നീരാടുവാന്….’ എന്നു തന്നാലാവും വിധം പാടിക്കൊണ്ട് കുളിയിലേര്‍പ്പെട്ടിരുന്ന ഡോ: സുജിത്ത്, കൈത്തണ്ടയില് സോപ്പു തേയ്ക്കുന്നതിനിടയില് മുഖം ചുളിച്ചുകൊണ്ട് നീറ്റല്‍ജന്യ ശബ്ദങ്ങളായ ‘ആഹ്….’, ‘ഓഹ്….’ തുടങ്ങിയവ പുറപ്പെടുവിക്കാന് തുടങ്ങി. രാവിലെ സെക്രട്ടറിയേറ്റ് നടയിലെ സമരപ്രതിരോധത്തിനിടയില് സമരക്കാരില്‍നിന്നു കിട്ടിയ ചില തലനാരിഴ അടയാളങ്ങളാണ് ഇപ്പോള് ജല – സോപ്പ് സ്പര്‍ശങ്ങളേറ്റപ്പോള് അയാള്‍ക്ക് നീറുന്ന അനുഭവമായി മാറിയിരിക്കുന്നത്.പോലീസ് നിഘണ്ടുവിലെ ചില യമണ്ടന് പദാവലികള് കൊണ്ട് സമരക്കാരെയും അവരുടെ മാതാപിതാക്കളേയും സ്മരിച്ച ശേഷം ഈ നരകവാരിധിയില് നിന്ന് എന്നാണ് താന് കരകയറുന്നതെന്ന് അയാള് ഒരു നിമിഷം ചിന്തിച്ചു പോയി.\nഏതു നേരത്താണ് ഈ കാക്കി വേഷമണിയാന് തനിക്ക് തോന്നിയതെന്ന് ചിന്തിക്കാത്ത ഒരു ദിവസം പോലും സുജിത്തിന്റെ ജീവിതത്തിലില്ലെന്നു തന്നെ പറയാം. പണ്ട് സ്‌കൂളില് പഠിക്കുന്ന കാലത്ത് ഡോക്ടറാകണമെന്നും കോളേജില് പഠിക്കുന്ന കാലത്ത് കളക്ടറാകണമെന്നുമൊക്കെയായിരുന്നു അയാളുടെ ആഗ്രഹം. പിന്നീട് മലയാളം പി.ജിയെടുത്ത് നെറ്റ് യോഗ്യത നേടി പി.എച്ച്.ഡിക്ക് രജിസ്റ്റര് ചെയ്തപ്പോള് മോഹം കോളേജ് അദ്ധ്യാപനത്തോടായി. പക്ഷേ, ലക്ഷങ്ങള് കൊടുത്താലേ എയിഡഡ് കോളേജില് ആ ജോലി കിട്ടുകയുള്ളൂവെന്നും ഗവണ്‍മെന്റ് കോളേജില് പി.എസ്.സി വഴി അദ്ധ്യാപക നിയമനം കിട്ടണമെങ്കില് കുറേ നാള് കാത്തിരിക്കേണ്ടി വരുമെന്നും തിരിച്ചറിഞ്ഞതോടെ ഏതെങ്കിലും ജോലി കിട്ടിയാല് മതിയെന്നായി.അങ്ങനെ, പി.എസ്.സി വഴി അപേക്ഷിക്കാന് കഴിയുന്ന സകല ജോലികള്‍ക്കും അപേക്ഷ അയച്ചു. രാത്രിയും പകലെന്നുമില്ലാതെ പി.എസ്.സി ഗൈഡുകള് ആര്‍ത്തിയോടെ വിഴുങ്ങി.ഇതിനിടയിലായിരുന്നു അച്ഛന്റെ അകാലമരണം. വാട്ടര് അതോറിറ്റിയിലെ ഓപ്പറേറ്ററായിരുന്ന സുകുമാരന് നായര് ജോലിയില് നിന്ന് അടുത്തൂണ് പറ്റി രണ്ടു മാസം കഴിഞ്ഞപ്പോഴാണ് ഹൃദയാഘാതത്താല് മരിച്ചത്. അതോടെ, എത്രയും വേഗം ഒരു ജോലി കണ്ടെത്തി, അമ്മയും കെട്ടുപ്രായമെത്തിയ സഹോദരിയും അടങ്ങിയ കുടുംബത്തിന്റെ ഉത്തരവാദിത്വം ഏറ്റെടുക്കേണ്ടത് അത്യാവശ്യം തന്നെയായി.\nഎഴുതിയ ടെസ്റ്റുകളില് ആദ്യറിസള്‍ട്ട് പോലീസ് കോണ്‍സ്റ്റബിളിന്റേതായിരുന്നു. സാധ്യതാ ലിസ്റ്റില് ഇടം പിടിച്ചതോടെ കായിക ക്ഷമതാ പരീക്ഷ വിജയിക്കാനുള്ള തീവ്രപരിശീലനമായി പിന്നെ. പണ്ട് സ്‌കൂളില് പഠിക്കുന്ന കാലത്ത് ക്രിക്കറ്റ് കളിക്കുമായിരുന്നു എന്നല്ലാതെ സ്പോര്‍ട്സില് പ്രത്യേകിച്ച് താത്പര്യമൊന്നുമില്ലാതിരുന്ന സുജിത്തിന് കായികക്ഷമതാലക്ഷ്യം നേടുന്നതിന് ഒരു പാട് വിയര്‍പ്പൊഴുക്കേണ്ടി വന്നു. ഒടുവില്, റാങ്ക് ലിസ്റ്റ് വന്നപ്പോള് ആറാം റാങ്ക്! പരിശീലനത്തിനുള്ള ആദ്യ ബാച്ചിലേക്കു തന്നെ അയാള് തെരഞ്ഞെടുക്കപ്പെട്ടു.\nപോലീസെങ്കില് പോലീസ്. ആദ്യം കിട്ടിയ സര്‍ക്കാര് ജോലിയല്ലേ എന്ന ചിന്തയോടെ പെട്ടിയും പ്രമാണവുമായി ഊളമ്പാറ എസ്.എ.പി ക്യാമ്പിലേക്ക് സുജിത് വലതുകാല് വച്ചു. അപ്പോള്, ക്യാമ്പിന്റെ കൂറ്റന് മതിലിനപ്പുറത്തുള്ള ഭ്രാന്താശുപത്രിയില് നിന്നുള്ള അലര്‍ച്ചകളും അട്ടഹാസങ്ങളും അവന്റെ ചെവിയില് മുഴങ്ങി.ഒരു മതിലിനപ്പുറത്ത് ഭ്രാന്തന്മാര്, ഇപ്പുറത്ത് പോലീസുകാര്!\nരേഖകള് പരിശോധിച്ച്, ബോണ്ട് ഒപ്പുവയ്പിച്ച ശേഷം റിക്രൂട്ട്മെന്റ് ട്രെയിനികളെ ഹവില്‍ദാര്‍മാര് ബാരക്കുകളിലേക്ക് ആട്ടിത്തെളിച്ചു. എല്ലാവരുടെ മുഖത്തും ഒരു സര്‍ക്കാര് ജോലി കിട്ടിയ സന്തോഷം. പക്ഷേ, ബാരക്കുകളില് നിന്ന് അരക്കിലോമീറ്ററോളം അകലെയുള്ള പോലീസ് ബാര്‍ബറുടെ അടുത്തെത്തുന്നതു വരെ മാത്രമേ ആ ആഹ്ലാദത്തിന് ആയുസ്സുണ്ടായിരുന്നുള്ളൂ. യുവതരുണന്മാര് പലവിധ ഫാഷനുകളില് ഓമനിച്ചു വളര്‍ത്തിയിരുന്ന ശിരോരോമങ്ങളെ ആ ക്യാമ്പ് ഫോളോവര് അമ്പട്ടന്മാര് ‘മൈരുപോലെ’ വെട്ടിത്തള്ളി. മുണ്ഡനം ചെയ്യപ്പെട്ട ശിരസ്സിന്റെ പരുപരുപ്പില് തലോടിയ സുജിത്തിന്റെ ഉള്ളില് അസംതൃപ്തിയുടെ ആദ്യ മുള്ള് തറച്ചു. പിന്നീട്, എന്നും അതിരാവിലെ ഉറക്കമെണീക്കേണ്ടി വന്നപ്പോഴും, പി.റ്റിയും പരേഡും ചെയ്ത് തളര്‍ന്നവശനായപ്പോഴും, ആ തളര്‍ച്ചയൊന്നു മാറ്റാന് പോലും കഴിയാതെ ഉറക്കം വന്നു തളം കെട്ടിയ കണ്ണുകളോടെ തിയറിക്ലാസുകളില് ചെന്നിരുന്ന് ഇന്ത്യന് പീനല് കോഡും തോക്കിന്റെ ഭാഗങ്ങളും പ്രവര്‍ത്തനങ്ങളും പഠിക്കുമ്പോഴും, മെസ്സിലെ പയറും കടലയും കഞ്ഞിയും കുടിക്കുമ്പോഴുമൊക്കെ ഈ നരകസാകേതത്തില് നിന്ന് എങ്ങനെ പുറത്തു കടക്കാം എന്ന ചിന്തയിലായി സുജിത്. മനസ്സ് അസ്വസ്ഥമായതോടെ പരിശീലനമൈതാനത്തില് ശരീരം അതിന്റെ തോന്നിയ പാട് പോയി. അതു കണ്ട്, കാക്കിയിട്ട ദ്രോണാചാര്യന്മാര്‍ക്ക് കലികയറി.ഡോക്ടറേറ്റിന് രജിസ്റ്റര് ചെയ്തവനാണ് മെയ് വഴക്കമില്ലാത്ത ശിഷ്യനെന്നു തിരിച്ചറിഞ്ഞപ്പോള് കലിയുടെ അളവ് ഇരട്ടിയായി. പിന്നെ പണിഷ്മെന്റുകള് വാങ്ങിക്കൂട്ടാനായിരുന്നു സുജിത്തിന്റെ വിധി.ദീര്‍ഘദൂര തവളച്ചാട്ടം, ദീര്‍ഘനേരം വെറും നിലത്ത് മുട്ടു കാലില് നില്‍ക്കല്, സങ്കല്‍പക്കസേരയില് ഇരിക്കല്, തലയ്ക്കു മീതേ തോക്കുയര്‍ത്തിപ്പിടിച്ചു കൊണ്ടുള്ള ദീര്‍ഘദൂര ഓട്ടം…. അങ്ങനെ പോയി ശിക്ഷാവിധികള്. ശാരീരികപീഡയെക്കാള് അവനെ വിഷമിപ്പിച്ചത് മാനസികപീഡയായിരുന്നു. മലയാള സാഹിത്യത്തില് ബിരുദാനന്തര ബിരുദധാരിയായ അവന് അന്നേ വരെ കണ്ടിട്ടും കേട്ടിട്ടുമില്ലാത്ത പദസഞ്ചയങ്ങള് കൊണ്ടാണ് പലപ്പോഴും പരിശീലകന്മാര് അവനെ അഭിസംബോധന ചെയ്തത്. ക്യാമ്പില് നിന്ന് ചാടിപ്പോയാലോ എന്ന് പലവട്ടം ചിന്തിച്ചതാണെങ്കിലും പിന്നീടുണ്ടായേക്കാവുന്ന ഭവിഷ്യത്തുകളെക്കുറിച്ചോര്‍ത്തപ്പോള് കടിച്ചു പിടിച്ച് കഴിച്ചുകൂട്ടി. എഴുതിത്തള്ളിയ പി.എസ്.സി ടെസ്റ്റുകളില് ഏതിലെങ്കിലും ഒന്നിന്റെ റാങ്ക് ലിസ്റ്റിലെങ്കിലും കടന്നുകയറാമെന്ന ചിന്തയും അസ്ഥാനത്തായി. എങ്ങനെയൊക്കെയോ ഒന്‍പതു മാസങ്ങള് ഒന്‍പത് യുഗങ്ങള് പോലെ കടന്നു പോയി. ഒടുവില്, പാസിംഗ് ഔട്ട് കഴിഞ്ഞ സുജിത്തിന്റെ ശിരസ്സില് പോലീസ് തൊപ്പിയമര്‍ന്നു. രണ്ടു വര്‍ഷത്തോളം എസ്.എ.പി ക്യാമ്പില് ജോലി നോക്കിയ ശേഷം അവന് ഏ.ആര് ക്യാമ്പിലേക്ക് മാറി.\nപരിശീലനാനന്തരം യഥാര്‍ത്ഥ പോലീസ്ഡ്യൂട്ടിയിലേക്കു കടന്നപ്പോഴാണ് പരിശീലനകാലം എത്ര സുഖകരമായിരുന്നുവെന്ന് അവന് തിരിച്ചറിഞ്ഞത്. സെക്രട്ടറിയേറ്റിനു മുന്നിലെ സ്ട്രൈക്കര് ഡ്യൂട്ടി, പ്രതികളെ ജയിലില് നിന്ന് കോടതിയിലേക്കും തിരിച്ചും കൊണ്ടുപോകല്, ബാങ്ക് – ട്രഷറി ഡ്യൂട്ടി, മന്ത്രിമാര്‍ക്ക് അകമ്പടി സേവിക്കല്, മന്ത്രിമന്ദിരങ്ങളിലെ പാറാവ്, ഉത്സവാഘോഷവേളകളില് റോഡിലെ തിരക്ക് നിയന്ത്രകവേഷം… അങ്ങനെയങ്ങനെ പോകുന്നു മെനക്കേട് പിടിച്ച പോലീസ് ഡ്യൂട്ടികള്. ഇതിനിടയിലാണ് പാര്‍ട്ട് ടൈം ആയി വല്ലവിധേനെയും പി.എച്ച്.ഡി പൂര്‍ത്തിയാക്കിയത്. ഇപ്പോള്, അലോസരപ്പെടുത്തുന്ന ഡ്യൂട്ടികള് ചെയ്യുമ്പോഴെല്ലാം സുജിത്തിന്റെ മനസ്സില് പ്രതീക്ഷയുടെ പ്രകാശഗോപുരമായി സദാ തെളിയുന്നത് അസിസ്റ്റന്റ് പ്രൊഫസര് പരീക്ഷയുടെ റാങ്ക് ലിസ്റ്റാണ്. അധികം താമസിയാതെ തന്നെ ഒരു കോളേജ് അദ്ധ്യാപകനാകാമെന്ന് അവന് ഉറച്ചു വിശ്വസിക്കുന്നു.\nകുളി കഴിഞ്ഞ് മുടി ചീകി, കാവി മുണ്ടും വെള്ളയുടുപ്പുമിട്ട സുജിത്ത് മേശയുടെ ഡ്രോ തുറന്ന് ഡോ. കെ.എസ് രവികുമാറിന്റെ ‘ആഖ്യാനത്തിന്റെ അടരുകള്’ എന്ന പുസ്തകം കയ്യിലെടുത്തു. വട്ടിയൂര്‍ക്കാവ് സാഹിത്യപഞ്ചാനന് വായനശാലയിലേക്കു പോകുകയാണ് ലക്ഷ്യം. ലൈബ്രറിയില് നിന്ന് പുസ്തകമെടുത്തിട്ട് രണ്ടു മാസം കഴിഞ്ഞിരിക്കുന്നു. ഫൈനും ഫൈനിന്‍മേല് ഫൈനും ആയിക്കാണും. അവന് മുറിക്ക് പുറത്തിറങ്ങിയപ്പോള് അമ്മയും സഹോദരിയും അളിയനും അവനെ പ്രതീക്ഷിച്ചിട്ടെന്നവണ്ണം ഹാളില് ഇരിപ്പുണ്ട്. വഴി തെറ്റി നടക്കുന്ന ഡോറയ്ക്കു വഴി കാട്ടാനെന്നവണ്ണം ടി.വിയിലെ കാര്‍ട്ടൂണ് ചാനലിനു മുന്നില് വെറും നിലത്തിരിക്കുകയാണ് ശേഷക്കാരന് അശ്വിന്.\nചര്‍ച്ചയ്ക്കു തുടക്കമിട്ടത് അമ്മയാണ്. സത്യത്തില് ആ ചോദ്യം കേട്ടപ്പോഴാണ് രാവിലെ പെണ്ണുകാണാന് പോയ കാര്യം തന്നെ അവന് ഓര്‍ത്തത്. തന്റെ സ്മൃതിപഥത്തിലേക്ക് ആ പെണ്‍കുട്ടിയുടെ രൂപം വലിച്ചടുപ്പിക്കാന് അവന് കുറച്ചു നിമിഷങ്ങള് വേണ്ടിവന്നു.\nഇരുനിറം, ചുരുണ്ട മുടി, വിടര്‍ന്ന കണ്ണുകള്, നീണ്ട മൂക്ക്, മലര്‍ന്ന ചുണ്ടുകള്, പൊക്കത്തിനനുസരിച്ചുള്ള വണ്ണം… കാഴ്ചയില് മോശമല്ലാത്തവള് തന്നെയാണ് പെണ്‍കുട്ടി. വിശാലമായ ഇരുനില വീട്, ഒന്നരയേക്കര് റബ്ബര്, ഗള്‍ഫുകാരന്റെ ഒരേയൊരു മകള്.സാമ്പത്തികവും തൃപ്തികരം.\nമറുപടിയും കാത്ത് തന്നെത്തന്നെ ഉറ്റുനോക്കുന്ന മുഖങ്ങളിലേക്ക് അവന് നോക്കി.\nഅത് പറയുമ്പോള് അവന്റെ മുഖത്ത് നാണത്തിന്റെ നേരിയ ഭാവം വന്നു.\n”ആ കുട്ടിക്കും ഇഷ്ടമായെന്ന് അവര് വിളിച്ചു പറഞ്ഞു.”\nഅളിയന് സെറ്റിയില് ഒന്നമര്‍ന്നിരുന്നുകൊണ്ട് പറഞ്ഞു.\n”പരസ്പരം ഇഷ്ടമായ സ്ഥിതിക്ക് അടുത്തയാഴ്ച അവിടെ നിന്ന് ആണുങ്ങള് ഇങ്ങോട്ട് വന്ന് കാര്യങ്ങള് സംസാരിച്ച് ഉറപ്പിക്കുന്നതാണ് അടുത്ത ചടങ്ങ്. നിനക്ക് ഞായറാഴ്ച ഡ്യൂട്ടി വല്ലതും കാണോ?”\n”ചെലപ്പോ…. ഞാന് നാളെ പറയാം.”\nഅവന്റെ കണ്ണുകള് ചുമരിലെ ക്ലോക്കില് പതിഞ്ഞു. മണി ഏഴര. എട്ടു മണിക്ക് ലൈബ്രറി അടയ്ക്കും.\n”ഞാന് ലൈബ്രറിയിലൊന്ന് പോയിട്ടു വരാം. വന്നിട്ട് സംസാരിക്കാം.”\n”പൊയ്ക്കോ പൊയ്ക്കോ.കല്യാണം കഴിയണതുവരേ ഈ പോക്കൊക്കെ നടക്കൂ.”\nസുചിത്ര ചേട്ടനെ കളിയാക്കി.\nഅവന് ചിരിച്ചുകൊണ്ട് ധൃതിയില് പുറത്തേക്കിറങ്ങി ബൈക്ക് സ്റ്റാര്‍ട്ട് ചെയ്തു.\nലൈബ്രറിയുടെ അടുത്തുള്ള ഷോപ്പിംഗ് കോംപ്ലക്സിനടുത്തെത്തിയപ്പോള് സുജിത്തിന്റെ മൊബൈല് റിംഗ് ചെയ്തു. അവന് വണ്ടി നിര്‍ത്തി, ഫോണെടുത്തു. പരിചയമില്ലാത്ത നമ്പരാണ്.\n”ഹലോ… ഇത് മിസ്റ്റര് സുജിത്തിന്റെ നമ്പരാണോ?’\nമറുതലയ്ക്കല് നിന്ന് കാതിലേക്കൊഴുകി വീണത് ഒരു പെണ്‍ശബ്ദം.\n”ഞാന് മധുരിമ. രാവിലെ പെണ്ണുകാണാന് വന്ന …..”\nസുജിത്തിന്റെ മനസ്സില് ഒരു കുളിര്‍മഴ പെയ്തിറങ്ങി. രാവിലെ പെണ്ണുകാണാന് വന്നവന്റെ നമ്പര് സംഘടിപ്പിച്ച് രാത്രി അവനെ വിളിക്കുന്ന ഇക്കാലത്തെ ഒരു പെണ്‍ധൈര്യമേ!\n”ആ…. മനസ്സിലായി. എന്താ?”\n”ഈ കല്യാണത്തിന് ഇഷ്ടമില്ലെന്ന് പറഞ്ഞ് എന്നെ എങ്ങനെയെങ്കിലും ഹെല്‍പ് ചെയ്യണം. പ്ലീസ്.”\nകാതിലേക്കു വന്നു വീണ വാക്കുകള് സത്യമോ മിഥ്യയോ എന്നറിയാതെ സുജിത്തിന്റെ കണ്ണുകള് വിടരുകയും വായ തുറക്കുകയും കൈകള് വിറയ്ക്കുകയും ചെയ്തു.\n”വേറെ വഴിയില്ലാത്തതുകൊണ്ടാണ് പറയണത്. രണ്ടു മാസം മുമ്പ് വീട്ടുകാരറിയാതെ എന്റെ രജിസ്റ്റര് മാര്യേജ് കഴിഞ്ഞതാണ്. പുളളി ഓട്ടോ ഡ്രൈവറായതു കൊണ്ട് വീട്ടുകാര് സമ്മതിക്കില്ല. എനിക്ക് ജോലി കിട്ടിയിട്ട് കല്യാണം മതിയെന്നു പറഞ്ഞ് ഞാനിത്രയും നാള് പിടിച്ചു നിന്നു. ഇനി അതിനു പറ്റുമെന്ന് തോന്നണില്ല. നിങ്ങളെ ചതിക്കാന് തോന്നാത്തതുകൊണ്ടാ വിളിച്ചു പറഞ്ഞത്.”\nഅല്പനേരത്തെ നിശ്ശബ്ദതയ്ക്കു ശേഷം അങ്ങേത്തലയ്ക്കലെ ഫോണ് കട്ടായെങ്കിലും സുജിത്തിന്റെ ചെവിയോടു ചേര്‍ന്നിരുന്ന ഫോണ് നിശ്ചലമാകവേ, തലച്ചോറിലൂടെ ഒരു വെടിയുണ്ട പാഞ്ഞു പോകുന്നതു പോലെ ഇരമ്പിപ്പായുന്ന വാഹനങ്ങളെ നോക്കി നിര്‍ന്നിമേഷനായി അവന് നിന്നു.\nരസകരമായ നോവൽ. അഭിനന്ദനങ്ങൾ 👍👍👍\nഈ അടുത്തിടെ വായിച്ചതിൽ ഒറ്റയിരിപ്പിനു വായിക്കാൻ പറ്റുന്ന നോവൽ. അടുത്ത ലക്കത്തിനു കാത്തിരിക്കുന്നു ❤❤❤.


സോയാബീനെ കുറിച്ച് ശരിക്കും അറിയാം...!! - Creator Pen\nസോയാബീനെ കുറിച്ച് ശരിക്കും അറിയാം…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


ജനതാ കർഫ്യൂ; പഴുതടച്ച് ബെംഗളൂരു | Bengaluru News | ബെംഗളൂരു വാർത്തകൾ | Chuttuvattom | Malayala Manorama | ബാംഗ്ളൂർ | ചുറ്റുവട്ടം മലയാള മനോരമ\nജനതാ കർഫ്യൂ; പഴുതടച്ച് ബെംഗളൂരു\nമനോരമ ലേഖകൻ March 23, 2020 10:20 AM IST\nജനതാ കർഫ്യൂവിനെ തുടർന്ന് വാഹനങ്ങൾ ഒഴിഞ്ഞ കബൺറോഡിന്റെ ആകാശദൃശ്യം\nബെംഗളൂരു∙ ബന്ദും പണിമുടക്കും കാര്യമായി ഏൽക്കാത്ത ബെംഗളൂരു നഗരം കോവിഡ് രോഗ വ്യാപനം തടയാനുള്ള ജനതാ കർഫ്യൂവിനെ ഇരുകയ്യും നീട്ടി സ്വീകരിച്ചു. പൊതുഗതാഗത സംവിധാനങ്ങൾക്കൊപ്പം സ്വകാര്യ യാത്രാവാഹനങ്ങളും നിരത്തുകളിൽ നിന്നൊഴിഞ്ഞുനിന്നു.\n∙ വ്യാപാര സ്ഥാപനങ്ങളും പൂർണമായി അടഞ്ഞുകിടന്നു. ഞായറാഴ്ചകളിൽ പാർക്കുകളിലും ഷോപ്പിങ് മാളുകളിലും സമയം ചെലവഴിച്ച് ശീലിച്ച നഗരവാസികൾ വീടുകളിൽ ഒതുങ്ങിക്കൂടി.\n∙ ഗതാഗതക്കുരുക്കിൽ എന്നും വലഞ്ഞിരുന്ന നഗരവാസികൾക്ക് മുന്നിൽ വിജനമായ നിരത്തുകൾ വേറിട്ട കാഴ്ചയായി.\nബിഎംടിസി, മെട്രോ സർവീസുകൾ പൂർണമായി നിർത്തി. വെബ് ടാക്സികൾ സർവീസ് നടത്തിയില്ല. ചുരുക്കം ഓട്ടോറിക്ഷകൾ മാത്രം ഓടി. നഗരത്തിലെ പ്രധാന ബസ് ടെർമിനലുകൾ വിജനമായപ്പോൾ റെയിൽവേ സ്റ്റേഷനുകളിൽ ദീർഘദൂര ട്രെയിനുകളിൽ വന്നിറങ്ങിയവർ വാഹനം കിട്ടാതെ സ്റ്റേഷനുകളിൽ തന്നെയിരുന്നു. ഇതിനിടെ സർവീസ് നടത്തിയ ഓട്ടോറിക്ഷകൾ യാത്രക്കാരിൽ നിന്നും മൂന്നിരട്ടിവരെ അധിക നിരക്ക് ഈടാക്കിയതായി പരാതിയുയർന്നു.\n∙ ഹോട്ടലുകൾ പൂർണമായും അടഞ്ഞുകിടന്നപ്പോൾ ഓൺലൈൻ ഭക്ഷണ ഡെലിവറി സംവിധാനവും നിലച്ചു. റെയിൽവേ സ്റ്റേഷനുകളിലും ഭക്ഷണസ്റ്റാളുകൾ അടച്ചതോടെ ദീർഘദൂര ട്രെയിനുകളിൽ എത്തിയവർ വിശന്നു വലഞ്ഞു. കച്ചവടം കുറഞ്ഞതോടെ ഇതര സംസ്ഥാനക്കാരായ ഹോട്ടൽ തൊഴിലാളികൾ പലരും കഴിഞ്ഞ ദിവസങ്ങളിൽ നാട്ടിലേക്ക് മടങ്ങിയിരുന്നു.\n∙ നഗരത്തിലെ ഏറ്റവും തിരക്കേറിയ കെആർ മാർക്കറ്റ് കഴിഞ്ഞ 40 വർഷത്തിനിടെ ആദ്യമായി പൂർണമായി നിശ്ചലമായി. തെരുവ് കച്ചവടക്കാർ പോലും ഒഴിഞ്ഞ മാർക്കറ്റിൽ കന്നുകാലികൾ മാത്രമായിരുന്നു വിശ്രമിക്കാനെത്തിയത്. മല്ലേശ്വരം, യശ്വന്ത്പുര, ശിവാജിനഗർ, ഗാന്ധിനഗർ, ബസനവഗുഡി എന്നിവിടങ്ങളിലും വ്യാപാര സ്ഥാപനങ്ങൾ അടഞ്ഞുകിടന്നു.\n∙ അവശ്യ സാധനങ്ങൾ വാങ്ങാൻ നെട്ടോട്ടം\nജനതാ കർഫ്യൂവിന്റെ തലേദിവസം അവശ്യസാധനങ്ങൾ വാങ്ങാനുള്ള നെട്ടോട്ടത്തിലായിരുന്നു ജനം. സാധനങ്ങൾ കിട്ടാനില്ലെന്ന തരത്തിൽ സമൂഹമാധ്യമങ്ങളിലെ വ്യാജ പ്രചാരണം കൂടിയായപ്പോൾ വ്യാപാര സ്ഥാപനങ്ങളിൽ രാവിലെ മുതലേ തന്നെ തിരക്കായിരുന്നു. പാൽ വിൽപനകേന്ദ്രങ്ങളിൽ വൈകിട്ടോടെ പാൽ പൂർണമായി തീർന്നു. വൻകിട റീട്ടെയിൽ ഔട്ട് ലെറ്റുകളിൽ പ്രവേശനത്തിന് നിയന്ത്രണം ഏർപ്പെടുത്തിയിരുന്നെങ്കിലും ചെറുകിട വ്യാപാര സ്ഥാപനങ്ങളിൽ നിയന്ത്രണം ഉണ്ടായില്ല. പലയിടങ്ങളിലും അരി, ഗോതമ്പ് ഉൾപ്പെടെയുള്ള സാധനങ്ങൾ തീർന്നു. പച്ചക്കറികൾക്കും അമിത വിലയാണ് ഈടാക്കിയത്.\n∙ നഗരത്തിൽ ഇന്നലെ വൈകിട്ട് തുറന്ന കടകളിൽ പാലിന് ഈടാക്കിയത് കൊള്ളവില. കർഫ്യൂ സമയം തീരുന്നതിന് മുൻപേ തന്നെ പാൽവിൽപന കേന്ദ്രങ്ങൾ തുറന്നെങ്കിലും 19 രൂപയുടെ അര ലീറ്റർ നന്ദിനി പാലിന് 25 രൂപവരെയാണ് ഈടാക്കിയത്. പാൽ വിൽപന ഉണ്ടാകില്ലെന്ന തരത്തിൽ പ്രചാരണം കൂടിയായതോടെ പലരും അമിത വില നൽകി പാൽ വാങ്ങിയാണ് മടങ്ങിയത്.\n∙ ജനതാ കർഫ്യൂവിനിടയിൽ നഗരത്തിലെ പെയിങ് ഗസ്റ്റ് (പിജി) സ്ഥാപനങ്ങളിൽ താമസിക്കുന്നവർ ഭക്ഷണം കിട്ടാതെ വലഞ്ഞു.\nഭക്ഷണം ഉൾപ്പെടെയുള്ള പിജികളിൽ പോലും താമസക്കാർ കുറഞ്ഞതോടെ ഭക്ഷണ വിതരണം നിർത്തിവച്ചിരിക്കുകയാണ്. ഭക്ഷണമില്ലാത്ത പിജികളിൽ താമസിക്കുന്നവർ ഹോട്ടലുകൾ കൂടി അടച്ചതോടെ വിശന്നിരിക്കേണ്ട അവസ്ഥയാണ്.


സനുഷയ്ക്ക് സല്യൂട്ട്, നോക്കി നില്‍ക്കുന്ന മലയാളിയോട് OMKV – Azhimukham\nസനുഷയ്ക്ക് സല്യൂട്ട്, നോക്കി നില്‍ക്കുന്ന മലയാളിയോട് OMKV\nഒരു മനുഷ്യന്റെ ആത്മാഭിമാനത്തെ കാല് ചുവട്ടില് ചവിട്ടിഞെരിച്ചിട്ട് എന്തു ക്രമസമാധാനമാണ് പാലിക്കാന് പോകുന്നത്?\nFeb 02 2018 09:30 AM\nമംഗലാപുരത്തുനിന്ന് തിരുവനന്തപുരത്തേക്കുള്ള യാത്രക്കിടെ മാവേലി എക്സ്പ്രസ്സില് വെച്ച് ആക്രമിക്കപ്പെട്ടപ്പോള് സഹയാത്രികര് തിരിഞ്ഞു നോക്കിയില്ലെന്ന് യുവനടി സനുഷ. യാത്രക്കിടെ അടുത്ത ബെര്‍ത്തിലുണ്ടായിരുന്ന യാത്രക്കാരന് തന്നെ ഉപദ്രവിക്കാന് ശ്രമിക്കുകയായിരുന്നു. കൈ പിടിച്ചുവെച്ച് ബഹളം വെച്ചെങ്കിലും ഒരാള് പോലും സഹായത്തിന് എത്തിയില്ല.\nതാന് നേരിട്ട ദുരനുഭവം സധൈര്യം മാധ്യമങ്ങളുടെ മുന്‍പില് വന്നു പറഞ്ഞ സനുഷയുടെ വാക്കുകള് ഞെട്ടലോടെയേ കേള്‍ക്കാന് സാധിക്കുകയുള്ളൂ. പ്രശസ്തിയുടെ വെള്ളിവെളിച്ചത്തില് നില്‍ക്കുന്ന സിനിമാ താരമായ സനുഷയെ സഹായിക്കാന് ആളില്ലെങ്കില് പിന്നെ അനേകായിരം വരുന്ന സൌമ്യമാര്‍ക്ക് എവിടെയാണ് കരുണ കിട്ടുക?\n“എനിക്കുണ്ടായ അനുഭവം ഞാന് ഫെയ്സ്ബുക്കിലൂടെ ഷെയര് ചെയ്തിരുന്നെങ്കില് നിരവധി പേര് അതിനു കമന്‍റിട്ടേനെ. സനുഷയ്ക്ക് സപ്പോര്‍ട്ട് എന്നൊക്കെ പറഞ്ഞേനെ. പക്ഷേ നേരിട്ട് നമുക്കൊരു പ്രശ്നം ഉണ്ടാകുമ്പോള് കൂടെ ഒരാളും ഉണ്ടാകില്ല”, ഇന്നലെ ഏഷ്യാനെറ്റ് ന്യൂസിനോട് സനുഷ പറഞ്ഞു.\nവെയിലുകൊള്ളാതെ മലയാളി നടത്തുന്ന ആക്റ്റിവിസത്തിന് നേരെയുള്ള ഈ പരിഹാസം അസാമാന്യ പ്രഹരശേഷിയുള്ള ഒന്നാണ്. കഴിഞ്ഞ ദിവസം എറണാകുളം പത്മ ജംക്ഷനില് നാലാം നിലയില് നിന്നും താഴെ വീണു മൃതപ്രായനായി റോഡില് കിടന്ന മനുഷ്യനെ നോക്കി നിന്നതും ഇതേ മലയാളികളാണ്.\nഅന്ന് നടുറോഡില് കയറി നിന്ന് ഒരു എര്‍ട്ടിഗ കാര് നിര്‍ത്തിച്ച് പരുക്കേറ്റയാളെ ആശുപത്രിയില് എത്തിച്ച ഹൈക്കോടതിയെ അഭിഭാഷകയായ അഡ്വ. രഞ്ജിനി രാമാനന്ദ് അഴിമുഖത്തോട് ഇങ്ങനെ പറഞ്ഞു, “ഇതില് നിന്ന് ചില കാര്യങ്ങള് എനിക്ക് മനസ്സിലായി. ഒന്ന്, യുവാക്കളായ നിരവധി പേര് ഈ ദൃശ്യങ്ങളെല്ലാം കണ്ട് അവിടെ നില്‍ക്കുന്നുണ്ടായിരുന്നു. അവര് ചിലപ്പോള് അവരവരുടെ കാര്യങ്ങളിലായിരിക്കാം. അവര് എവിടെ നിന്ന്, എന്തിന് വരുന്നു എന്ന് പോലും നമുക്കറിയില്ലല്ലോ. പക്ഷെ ഞാന് ഒരുപാട് കെഞ്ചിയപ്പോള് മധ്യവയസ്‌കരായ മൂന്നാല് പേര് സഹായത്തിനെത്തി. കാരണം വീണ് കിടന്നയാള് നല്ല ഉയരവും വണ്ണവുമുള്ളയാളായിരുന്നു. എനിക്ക് ഒറ്റയ്ക്ക് പൊക്കിയെടുക്കാനാവുമായിരുന്നില്ല. ആ സാഹചര്യത്തില് ആരെങ്കിലും സഹായിച്ചേ മതിയാവുമായിരുന്നുള്ളൂ. രണ്ട്, ചിലര് ഇടപെടാത്തത് പേടിച്ചിട്ടാണ്. അവര് പെട്ടുപോവുമോ, കേസിന് സാക്ഷി പറയാന് പോവേണ്ടി വരുമോ തുടങ്ങിയ ചിന്തകളായിരിക്കും. ചിലര്‍ക്ക് സാമ്പത്തികമായി ഇതിന്റെ ചെലവുകള് താങ്ങാന് കഴിയില്ലായിരിക്കും. പക്ഷെ മറ്റൊരു കാര്യം, ഇതെല്ലാം ഓരോരുത്തരുടേയും സമീപനത്തിന്റെ പ്രശ്‌നങ്ങളാണ്. നമ്മള് എന്ത് വന്നാലും പ്രതികരണ ശേഷി നഷ്ടപ്പെടുത്തരുതെന്നാണ് എനിക്ക് പറയാനുള്ളത്. കാരണം ഒരു ജീവനാണ്, അതിന് വലിയ വിലയുണ്ട്. ആ ജീവന് എങ്ങനേയും രക്ഷിച്ചേ മതിയാകൂ.”\n‘ഒരു ജീവനല്ലേ, അതിനെ കൈവിടാനാകുമോ?’ അഡ്വ. രഞ്ജിനി രാമാനന്ദ് പ്രതികരിക്കുന്നു\nകഴിഞ്ഞ ദിവസം ഇതേ എറണാകുളത്തെ വൈപ്പിനില് മാനസിക അസ്വസ്ഥതയുള്ള ഒരു സ്ത്രീയെ ഒരു കൂട്ടം അയല്‍ക്കാരായ സ്ത്രീകള് ചേര്‍ന്ന് ക്രൂരമായി മര്‍ദ്ദിക്കുന്നതും കാല് വെണ്ണയില് ചട്ടുകം ചൂടാക്കി പൊളിക്കുന്നതും അത് കുറേപ്പേര് നോക്കി നില്‍ക്കുന്നതും നമ്മള് കണ്ടു. (അതില് മൂന്നു സ്ത്രീകള് ഇപ്പോള് കാക്കനാട് ജയിലിലാണ്).\nമിനിഞ്ഞാന്നാണ് ‘പുരോഗമന’ കേരളം ലജ്ജിച്ചു തല കുനിക്കേണ്ട മറ്റൊരു സംഭവത്തിന് എറണാകുളം സാക്ഷ്യം വഹിച്ചത്. എറണാകുളത്തപ്പന് അയിത്തമാകുമെന്ന് പറഞ്ഞ് ഒരു നൂറ്റാണ്ട് മുന്‍പ് കുഴിച്ചുമൂടിയ അയിത്തമെന്ന ആഭാസവുമായി ഒരു സംഘം ഹിന്ദു തീവ്രവാദികള് ദളിത് ചിത്രകാരന് അശാന്തന്‍റെ മൃതദേഹത്തെ അപമാനിക്കുകയായിരുന്നു. അതിന് ജില്ലാ ഭരണകൂടം ചൂട്ട് പിടിക്കുകയും ചെയ്തു. ഒരു മനുഷ്യന്റെ ആത്മാഭിമാനത്തെ കാല്‍ച്ചുവട്ടില് ചവിട്ടിഞെരിച്ചിട്ട് എന്തു ക്രമസമാധാനമാണ് പാലിക്കാന് പോകുന്നത്.\nഎറണാകുളം ദര്‍ബാര് ഹാളില് നിന്നും ഏറെ അകലയല്ല സവര്‍ണ്ണ ജാതിക്കാര് ജാതിമതില് കെട്ടിപ്പോക്കിയ വടയമ്പാടി. കഴിഞ്ഞ ഒരു വര്‍ഷക്കാലത്തോളമായി തങ്ങളുടെ സ്വാതന്ത്ര്യത്തിന്റെ തുറസ്സ് സംരക്ഷിക്കാന് ഒരു കൂട്ടം ആളുകള് സമരം ചെയ്യുന്നത് മനുഷ്യാവകാശത്തിന്റെ അപ്പോസ്തലന്‍മാരായ മുഖ്യധാരാ മാധ്യമങ്ങള് പോലും കണ്ടില്ല എന്നതാണ് ഞെട്ടിക്കുന്നത്.\nഐസകിന്‍റെ ബജറ്റില് നിറഞ്ഞ് നില്‍ക്കുന്ന എംടി\n80,000 ആദിവാസികളുടെ ജീവിതത്തിനും മരണത്തിനും ഇടയില് നില്‍ക്കുന്ന ഒരേ ഒരാള്


കാര്യവട്ടത്തെ സാക്ഷി നിര്‍ത്തി കിവികളുടെ ചിറകരിഞ്ഞ് ഇന്ത്യ; ചരിത്രം തിരുത്തി കുറിച്ച് ഇന്ത്യയ്ക്ക് പരമ്പര\nTuesday 7th November 2017 11:11pm\nതിരുവനന്തപുരം: കോരിച്ചൊഴിയുന്ന മഴയ്ക്കും കാര്യവട്ടത്തെ ക്രിക്കറ്റ് ചൂടിനെ തണുപ്പിക്കാന് കഴിഞ്ഞില്ല. ട്വന്റി-20 പരമ്പരയിലെ കലാശപ്പോരാട്ടത്തില് കാര്യവട്ടത്തെ സാക്ഷി നിര്‍ത്തി കോഹ് ലിയും സംഘവും കിവികളുടെ ചിറകരിഞ്ഞു.\nമഴമൂലം പുനര്‍നിര്‍ണ്ണയിച്ച മത്സരത്തില് ഇന്ത്യന് വിജയം ആറ് റണ്‍സിനായിരുന്നു. എട്ട് ഓവറാക്കി ചുരുക്കിയ മത്സരത്തില് 67 റണ്‍സായിരുന്നു ഇന്ത്യയുടെ സമ്പാദ്യം. മറുപടി ബാറ്റിംഗ് ഇറങ്ങിയ ന്യൂസിലാന്റ് ആറ് വിക്കറ്റ് നഷ്ടത്തില് ആറ് റണ്‍സകലെ ചിറകറ്റ് വീഴുകയായിരുന്നു.\nAlso Read: ‘ഒരു പന്തും ഒരു വിക്കറ്റും, പക്ഷെ ക്യാച്ചെടുത്തത് രണ്ടു പേര്’; മനീഷ് പാണ്ഡയെ ബൗണ്ടറിക്കരികില് ‘പറന്നും എറിഞ്ഞും’ പിടിച്ച് കിവികളുടെ അസമാന്യ ഫീല്‍ഡിംഗ്, വീഡിയോ\nഇന്ത്യയ്ക്കായി മനീഷ് പാണ്ഡെ17 റണ്‍സും ഹാര്‍ദ്ദിക് പാണ്ഡ്യ 14 റണ്‍സും നേടിയപ്പോള് നായകന് വിരാട് 13 റണ്‍സായിരുന്നു നേടിയത്. അതേസമയം, 17 റണ്‍സെടുത്ത കോളിന് ആണ് കിവീസിന്റെ ടോപ്പ് സ്‌കോറര്.\nകിവീസിനായി ടിം സൗത്തിയും ഇഷ് സോധിയും രണ്ട് വിക്കറ്റുകള് വീതം വീഴ്ത്തിയപ്പോള് ഇന്ത്യയ്ക്കായി ബുംറയും രണ്ട് വിക്കറ്റ് വീഴ്ത്തി. ന്യൂസിലാന്റിനെതിരെ ഇന്ത്യയുടെ ആദ്യ ട്വന്റി-20 പരമ്പര വിജയമാണിതെന്നതും വിജയത്തിന്റെ തിളക്കം കൂട്ടുന്നു.


11 March 2014 8:18 PM GMT\nതോമസ് സദന്‍ഡോര്‍ഫ് (സ്ലേറ്റ്)\nമനുഷ്യരെ മൃഗങ്ങളില് നിന്ന് വേര്‍തിരിക്കുന്നത് “സംസാരം, തീ, കൃഷി, എഴുത്ത്, ഉപകരണങ്ങള്, സഹകരണം” എന്നിവയാണെന്ന് ബെര്‍ട്രാന്റ്റ് റസ്സല് പറയുന്നുണ്ട്. എന്നാല് ഒന്നാലോചിച്ചാല് തത്തകളും സംസാരിക്കുമെന്നും ഉറുമ്പുകള് വീടുകെട്ടുമെന്നും കാക്കകള്‍ക്ക് പണിയായുധങ്ങള് ഉണ്ടെന്നും തേനീച്ചകള് സഹകരിച്ചുജോലി ചെയ്യുന്നുവെന്നും പറയാം. നമ്മുടെ വിജയത്തിന്റെ കാരണം കാണണമെങ്കില് കുറച്ചുകൂടി ആഴത്തില് നോക്കണം. ഭാഷയിലും ചിന്തയിലും ബുദ്ധിയിലും സംസ്കാരത്തിലും സദാചാരബോധത്തിലും മനുഷ്യനോളം എത്തുന്ന പല മൃഗങ്ങളും കണ്ടേക്കും. എന്നാല് ഇവയിലെല്ലാം മനുഷ്യര് മാത്രം മികച്ചുനില്‍ക്കുന്നതിനു കാരണമുണ്ടാകും.\nസങ്കല്‍പ്പിക്കാനുള്ള കഴിവാണ് മനുഷ്യനെ വേര്‍തിരിച്ചു നിര്‍ത്തുന്ന ഒരു പ്രധാനഘടകം. ഈ കഴിവാണ് നമ്മുടെ പൂര്‍വികരെ മനുഷ്യരാക്കിയത്. ഇതുകൊണ്ടാണ് മൃഗഭാഷ മനുഷ്യഭാഷയായത്, ഓര്‍മ്മകള് സമയത്തിനു കുറുകെയുള്ള യാത്രകളായത്, സാമൂഹിക അറിവുകള് ചിന്തയായത്, പ്രശ്നങ്ങള് പരിഹരിക്കുന്നത് യുക്തിചിന്തയായത്, ആചാരങ്ങള് സംസ്കാരമായത്, അനുകമ്പയില് നിന്ന് സദാചാരബോധമുണ്ടായതും.\nസീനുണ്ടാക്കാന് മിടുക്കരാണ് മനുഷ്യര്. നമുക്ക് കഥകള് പറയാനറിയാം, ഭാവിയെപ്പറ്റി സ്വപ്നം കാണാനറിയാം, മറ്റുള്ളവരുടെ അനുഭവങ്ങള് ചിന്തിച്ചറിയാനറിയാം, വിശദീകരണങ്ങള് ആലോചിച്ചെടുക്കാനറിയാം, പഠിപ്പിക്കാനറിയാം, സദാചാരസംഘര്‍ഷങ്ങളെപ്പറ്റി വേവലാതിപ്പെടാനുമറിയാം. ഇങ്ങനെ സീനുകള് ചിന്തിച്ചുകോര്‍ത്തെടുക്കല് ഒരു ചെറിയ കാര്യമല്ല. വളരെ സങ്കീര്‍ണ്ണമായ ഒരു കഴിവാണത്.\nചില മൃഗങ്ങള്‍ക്കും ഈ ചിന്താശേഷി അല്‍പ്പമൊക്കെ കാണാം. പരിചയിച്ചുപഴകിയ ഒരു കുരുക്ക് വഴിയില് ഓര്‍മ്മയുപയോഗിച്ച് എലികള് ശരിയായ വഴി തെരഞ്ഞെടുക്കുമെന്ന് തെളിഞ്ഞിട്ടുണ്ട്. കുരങ്ങുവര്‍ഗത്തിലുള്ള പല മൃഗങ്ങളും ഇത്തരം കഴിവുകള് കാണിക്കാറുണ്ട്. ചിലവ കണ്മുന്നില് കാണാത്ത ചലനങ്ങളെയും മനസിലാക്കുന്നു, മനുഷ്യരുടെ ചിഹ്നങ്ങള് പഠിക്കുന്നു, ചിന്തിച്ച് ചില പ്രശ്നങ്ങള് പരിഹരിക്കുന്നു, സങ്കീര്‍ണ്ണസാമൂഹികബന്ധങ്ങള് ആചരിക്കുന്നു, പരസ്പരം ആശ്വസിപ്പിക്കുന്നു, കണ്ണാടിയില് തങ്ങളെ തിരിച്ചറിയുന്നു, കള്ളത്തരങ്ങള് തിരിച്ചറിയുന്നു. ചില വാനരന്മാര് രണ്ടുവയസുള്ള ഒരു കുഞ്ഞിനുള്ള ബുദ്ധി പ്രദര്‍ശിപ്പിക്കാറുണ്ട്.\nമനുഷ്യരില് സങ്കല്‍പ്പശേഷി വളരുന്നത് രണ്ടുവയസോടെയാണ്. കുട്ടികള് തങ്ങളുടെ ജീവിതത്തിന്‍റെ ഭൂരിഭാഗവും ഒരു സാങ്കല്‍പ്പികലോകത്തിലാണ് ജീവിക്കുന്നത്. പാവകളും മറ്റുമുപയോഗിച്ച് അവര് കഥകള് മെനഞ്ഞുകൊണ്ടേയിരിക്കുന്നു. കളികള്‍ക്കിടെ കുട്ടികള് ഹൈപ്പോത്തിസിസുകള് പരീക്ഷിക്കുകയും സാധ്യതകള് ആരായുകയും ഒക്കെ ചെയ്യുന്നത് ശാസ്ത്രജ്ഞര് ചെയ്യുന്നത് പോലെ തന്നെയാണ്. കളികള് കുട്ടികള്‍ക്ക് പ്രാക്ടീസ് ചെയ്യാനുള്ള അവസരങ്ങള് കൊടുക്കുന്നു. കുട്ടികള് ഓരോരുത്തരായി സ്വയം സങ്കല്‍പ്പിച്ച് ഓരോരോ സന്ദര്‍ഭങ്ങളില് എന്തുണ്ടാകും എന്ന് അഭിനയിച്ചുനോക്കുന്നു. പതിയെപ്പതിയെ അഭിനയിച്ചുനോക്കാതെ തന്നെ പല രംഗങ്ങള് സങ്കല്‍പ്പിക്കാന് കുട്ടികള് പഠിക്കുന്നു. അവര് ചിന്തിക്കാന് തുടങ്ങുന്നു.\nകുറെക്കഴിയുമ്പോള് കുട്ടികള്‍ക്ക് സങ്കല്‍പ്പിക്കാന് കഴിയുന്ന കാര്യങ്ങള്‍ക്ക് പരിധിയില്ലാതാകുന്നു. എന്തുസംഭവിച്ചു എന്നും എന്തുസംഭവിച്ചില്ല എന്നും അവര് മനസിലാക്കുന്നു. ഭാവിയില് എന്തുണ്ടാകും എന്ന് അവര് ചിന്തിച്ചുതുടങ്ങുന്നു. ചിന്തയുടെ വാതില് തുറക്കുകയാണിവിടെ. ആളുകളും വസ്തുക്കളും പ്രവര്‍ത്തികളും ഒക്കെയെടുത്ത് പുതിയ സാഹചര്യങ്ങള് ആലോചിച്ചുണ്ടാക്കുന്നത് ഇങ്ങനെയാണ്. ഇതേസമയത്താണ് നമ്മള് ചിന്തിക്കുന്നതിനെപ്പറ്റിയും നാം ചിന്തിച്ചുതുടങ്ങുന്നത്.\nപല സാഹചര്യങ്ങള് കൂട്ടിയിണക്കി വലിയ കഥാഗതികള് നമുക്ക് ചിന്തിച്ചെടുക്കാനാക്കും. എന്തുകൊണ്ട് ചില കാര്യങ്ങള് സംഭവിക്കുന്നുവെന്നും എന്തൊക്കെ സംഭവിക്കാമെന്ന് പ്രവചിക്കാനും ഒക്കെ ഇത്തരം കഥാഗതികള് സഹായിക്കും. ഭാവിയെപ്പറ്റിയുള്ള പല വഴികള് ചിന്തിച്ച് ഉചിതമായ തീരുമാനങ്ങള് എടുക്കാനും നമുക്ക് കഴിയുന്നു. സ്വന്തം തീരുമാനങ്ങളിലുള്ള ഈ അധികാരമാണ് മറ്റുജീവികളില് നിന്ന് നമ്മെ വ്യത്യസ്തരാക്കുന്ന ഒരു ഘടകം. എന്തുംസംഭവിച്ചെക്കും എന്ന് ആലോചിച്ച് ഏറ്റവും മികച്ച വഴി മാത്രം തെരഞ്ഞെടുക്കാന് നമുക്ക് കഴിയുന്നു. ഈ കഴിവ് ഉള്ളതുകൊണ്ട് തന്നെ ഭാവി നന്നാക്കാനുള്ള ഉത്തരവാദിത്തവും നമുക്കുണ്ട്.\nആലോചനകളും തീരുമാനങ്ങളും ഒരേപോലെ ശക്തവും എന്നാല് റിസ്ക്കുള്ളതുമാണ്. ഉദാഹരണത്തിന് നല്ല ചൂടില് നിങ്ങള്‍ക്ക് പുഴയിലിറങ്ങി നീന്തണമെന്നുതോന്നും. എന്നാല് മുതലയുണ്ടെന്ന് ബോര്‍ഡ് കാണുമ്പോള് മറിച്ചും. ഒരു കാര്യം മാത്രം ചിന്തിച്ചാല് നമുക്ക് തീരുമാനങ്ങളില് തെറ്റുപറ്റും. എന്നാല് പല കാര്യങ്ങളെ കൂട്ടിയിണക്കി ആലോചിക്കുമ്പോഴാണ് ചിന്ത വിജയിക്കുക.\nമറ്റുള്ളവരുടെ ചിന്തകളുമായി കൂട്ടിയിണക്കിയാല് തങ്ങളുടെ ചിന്തകള്‍ക്ക് മൂര്‍ച്ച കൂട്ടാം എന്ന് നമ്മുടെ പൂര്‍വികര് പണ്ടേ കണ്ടെത്തിയിരുന്നു. നമ്മള് പരസ്പരം ഉപദേശങ്ങള് നല്‍കും- മുതലയുണ്ട് സൂക്ഷിക്കുക എന്ന ബോര്‍ഡ് പോലും ഒരു ഉപദേശമാണ്. നമ്മുടെ ആശയങ്ങള് നമ്മള് ചര്‍ച്ച ചെയ്യുകയും അഭിപ്രായങ്ങള് ആരായുകയും ചെയ്യാറുണ്ട്. ചില സാഹചര്യങ്ങളില് മറ്റുള്ളവര് എന്തുചെയ്തു എന്ന് നമ്മള് തിരക്കുകയും നമ്മുടെ അനുഭവങ്ങള് പങ്കുവയ്ക്കുകയും ചെയ്യാറുണ്ട്. നമുക്ക് പ്രയോജനമുള്ള കാര്യമല്ലെങ്കിലും പല കാര്യങ്ങളും നമ്മള് കേള്‍ക്കും. പല കാര്യത്തിലും പലര് കാണിക്കുന്ന താല്‍പ്പര്യത്തില് വ്യത്യാസങ്ങളുണ്ട്.\nജോലികള് വിഭജിക്കാനും സഹകരണം വാഗ്ദാനം ചെയ്യാനും നമുക്ക് കഴിയുന്നതും ഈ ചിന്ത കാരണമാണ്. നമ്മുടെ വിജയങ്ങള് ചേര്‍ത്തുവെച്ച് നമുക്ക് വരും തലമുറകള്‍ക്ക് കൈമാറാം. മനസുകളെ ഒരുമിപ്പിക്കാനുള്ള ആഗ്രഹം കൊണ്ടാണ് ഇത് സാധ്യമാകുന്നത്.\nനമ്മള് സാമൂഹികജീവികളാണ്. സാമൂഹികസമ്മര്‍ദ്ദങ്ങളാണ് നമ്മുടെ ബുദ്ധിയുടെ വളര്‍ച്ചയ്ക്ക് ഒരു കാരണം. മറ്റു പ്രൈമേറ്റുകളില് നിന്ന് വ്യത്യസ്തരായി മനുഷ്യക്കുഞ്ഞുങ്ങള് സഹാനുഭൂതിയും ശ്രദ്ധയും കിട്ടാനായി കരയുന്നു. എന്താണ് പറ്റിയതെന്നു നമ്മള് തിരക്കുകയും പ്രശ്നം പരിഹരിക്കാന് ശ്രമിക്കുകയും ചെയ്യുന്നു. നമ്മള് കണ്ണില് കണ്ണില് നോക്കുന്നു, മനസിലുള്ള വിചാരങ്ങള് പങ്കിടുന്നു, മറ്റുള്ളവരുടെ വിചാരങ്ങള് മനസിലാക്കുന്നു. ആളുകളോട് ഇടപെടാനുള്ള ഈ ആഗ്രഹം മറ്റുള്ളവരുടെ മനസുവായിക്കാനും നമ്മെ പ്രാപ്തരാക്കുന്നു.\nനമ്മള് ഭൂതകാലത്തെപ്പറ്റി സംസാരിക്കുന്നു, ഭാവിപദ്ധതികളിടുന്നു. നമ്മള് കൂട്ടായി പ്രശ്നങ്ങള് പരിഹരിക്കുന്നു. ചുറ്റുമുള്ള ലോകത്തെ വിവരിക്കാന് നമ്മള് കഥകള് ഉണ്ടാക്കുന്നു. നമ്മള് പഠിപ്പിക്കുന്നു, പഠിക്കുന്നു. ശരിതെറ്റുകളെപ്പറ്റി നമ്മള് വാഗ്വാദത്തില് ഏര്‍പ്പെടുന്നു.\nനിങ്ങള് ആളുകളുടെ ഉപദേശം കേള്‍ക്കുക മാത്രമല്ല ആളുകള് എന്തുപദേശിക്കും എന്ന് സങ്കല്‍പ്പിക്കുകയും ചെയ്യും. കാര്യങ്ങളെ ബന്ധിപ്പിച്ചു മനസിലാക്കാനുള്ള ഈ പ്രത്യേക കഴിവുകൊണ്ടാണ് ഇത് സാധിക്കുന്നത്. ഓരോ കാര്യം ചെയ്യുമ്പോഴും നമുക്ക് പ്രിയപ്പെട്ടവര് ഇതിനോട് എങ്ങനെ പ്രതികരിക്കുമെന്ന് നമ്മള് സങ്കല്‍പ്പിക്കുന്നു. പ്രചോദനമാകാന് കഴിയുന്ന ചിന്തകളാണ് ഇവ.\nഇത്തരം ചിന്തകളാണ് നിസ്വാര്‍ത്ഥ സേവനങ്ങള് ചെയ്യാന് മനുഷ്യരെ പ്രേരിപ്പിക്കുന്നത്. ഒരു കാര്യത്തില് ആത്മാര്‍ത്ഥമായി സഹകരിക്കുമ്പോള് അതുകൊണ്ടു ഉണ്ടാകുന്ന വലിയ മാറ്റങ്ങളെപ്പറ്റി ചിന്തിക്കാന് മനുഷ്യന് കഴിയുന്നത് ഇതുകൊണ്ടാണ്. എന്തെങ്കിലും ഒരു മാറ്റമുണ്ടാക്കാന് വേണ്ടി അങ്ങേയറ്റം പരിശ്രമിക്കുക എന്നതൊക്കെ മനുഷ്യന്റെ വലിയ പ്രത്യേകതകളാണ്. കരുതിക്കൂട്ടിത്തന്നെ നമ്മള് നന്മ പ്രവര്‍ത്തിക്കും, അടുത്ത തലമുറയെ പഠിപ്പിക്കും, അനീതിയെ ചെറുക്കും, അല്ലെങ്കില് വിപ്ലവം തുടങ്ങും. മനസുകളെ തമ്മില് ചേര്‍ത്തുവയ്ക്കാന് തോന്നിയിരുന്നില്ലെങ്കില് ഇതൊന്നും സംഭവിക്കുമായിരുന്നില്ല. മൃഗങ്ങള്‍ക്ക് പോകാന് കഴിയാത്ത ഇടങ്ങളില് നമ്മള് എത്തിയത് അങ്ങനെയാണ്.


വാര്‍ഡിലെ എല്ലാ വീടുകളിലും പ്രതിരോധമെത്തിച്ച് വാര്‍ഡ് മെംബര്\nHomePOONJARവാര്‍ഡിലെ എല്ലാ വീടുകളിലും പ്രതിരോധമെത്തിച്ച് വാര്‍ഡ് മെംബര്\nകോവിഡും പകര്‍ച്ചപ്പനികളും പടരുന്ന കാലത്ത് പ്രതിരോധ മരുന്നുകളുമായി വാര്‍ഡിലെ എല്ലാ വീടുകളും കയറിയിറങ്ങി പഞ്ചായത്ത് അംഗം. പൂഞ്ഞാര് പഞ്ചായത്ത് 11-ാം വാര്‍ഡ് നെടുംതാനം വാര്‍ഡ് അംഗം ഓള്‍വിന് കെ തോമസാണ് കോവിഡിന് എതിരെയുള്ള ഹോമിയോ പ്രതിരോധ മരുന്നും കൊതുകിനെ തുരത്താനുള്ള ആയുര്‍വേദ മരുന്നും വീടുകളിലെത്തിച്ചത്.\nവാര്‍ഡില് 18-ഓളം പേര്‍ക്ക് വരെ ഒരു ഘട്ടത്തില് കോവിഡ് പോസിറ്റീവായ സാഹചര്യത്തിലാണ് ഓള്‍വിന് സര്‍ക്കാര് ആശുപത്രിയില് നിന്നും ഹോമിയോ പ്രതിരോധ മരുന്ന് വാങ്ങി വീടുകളിലെത്തിക്കാനുള്ള യജ്ഞം തുടങ്ങിയത്. മാസ്‌കും ഗ്‌ളൗസും ഷീല്‍ഡും ധരിച്ച് വീടുകളിലെത്തി കോവിഡ് മാമദണ്ഡങ്ങള് പ്രകാരമാണ് മരുന്ന് വീട്ടുകാര്‍ക്ക് കൈമാറിയത്. കനത്ത മഴയെയും അവഗണിച്ച്3ദിവസം കൊണ്ട് 230 വീടുകളിലാണ് മരുന്നുകളെത്തിച്ചത്.\nഡെങ്കിപ്പനി പടരാനുള്ള സാഹചര്യത്തില് സംസ്ഥാനത്ത് ഇന്ന് ഡ്രൈഡേ ആചരിക്കുകയാണ്. പ്രതിരോധം വീട്ടില് നിന്ന് ആരംഭം എന്നാണ് ഇത്തവണത്തെ ദിനാചരണ സന്ദേശം. ഈ സാഹചര്യത്തില് കൊതുകിനെ തുരത്താനുള്ള ആയര്‍വേദ പൊടിയും വാര്‍ഡിലെ എല്ലാ വീടുകളിലും എത്തിക്കഴിഞ്ഞു.


Emalayalee.com - അമരത്തിലെ രാധ ഫൊക്കാനാ കണ്‍വന്‍ഷന് വേദിയില്\nഅമരത്തിലെ രാധ ഫൊക്കാനാ കണ്‍വന്‍ഷന് വേദിയില്\nചിക്കാഗോ : "അമരം" എന്ന മലയാള സിനിമ കാണാത്ത മലയാളികള് ഉണ്ടോ? അമരത്തിലെ രാധയെ ഒരു ദിവസമെങ്കിലും ഓര്‍ക്കാത്ത മലയാളിയുണ്ടോ? ഇല്ല. ഭരതന്റെ എക്കാലത്തേയും മികച്ച ചിത്രമായ അമരത്തിലെ മിടുക്കികുട്ടിയായ രാധ ഫൊക്കാനായുടെ പതിനാറാമത് കണ്‍വന്‍ഷന് വേദിയില് നിറസാന്നിദ്ധ്യമായി.\n1991 ല് പുറത്തിറങ്ങിയ 'അമരം' എന്ന സിനിമയിലൂടെയാണ് മാത്യൂ അറിയപ്പെടുന്ന നടിയായത്. വിവാഹശേഷം സിനിമാരംഗം ഉപേക്ഷിച്ച മാത്യൂ അമേരിക്കയില് കുടുംബത്തോടൊപ്പം താമസിക്കുകയായിരുന്നു. പൊതുവേദികളില് അധികം പ്രത്യക്ഷപ്പെടാതെയിരുന്ന മാതുവിനെ ഫൊക്കാന കണ്‍വന്‍ഷന് കമ്മറ്റി നിര്‍ബന്ധിച്ച് കണ്‍വന്‍ഷനില് പങ്കെടുപ്പിക്കുകയായിരുന്നു. അമേരിക്കയില് കുടിയേറിയ മലയാളി താരങ്ങളെ ആദരിക്കുന്നതിന്റെ ഭാഗമായാണ് മാതു, ദിവ്യഉണ്ണി, സുവര്‍ണ്ണ മാത്യൂ തുടങ്ങിയവര് കണ്‍വന്‍ഷനില് പങ്കെടുത്തത്. എന്തായാലും ഫൊക്കാനയുടെ ഈ ഉദ്യമം വിജയം കണ്ടതിന്റെ ത്രില്ലിലാണ് മറിയാമ്മ പിള്ളയും സംഘവും.


ചമ്പക്കരയില് കെട്ടിടം പൊളിക്കാനെത്തിയ അധികൃതരെ കച്ചവടക്കാര് തടഞ്ഞു\nSun Apr 21 2019 05:49:26 GMT+0530 (IST)\nമരട്: മെട്രൊ റെയിലിനായി ചമ്പക്കരയില് കെട്ടിടം പൊളിക്കാനെത്തിയ അധികൃതരെ കച്ചവടക്കാര് തടഞ്ഞു. ഇതിനായി കൊണ്ടുവന്ന ജെസിബിക്കു മുന്നില് ചമ്പക്കര മാര്‍ക്കറ്റിലെ കച്ചവടക്കാര് തടസ്സം സൃഷ്ടിച്ചു. സ്ഥലമെടുപ്പിന്റെ നടപടിക്രമങ്ങളിലെ വീഴ്ച്ചയാണ് ഇതിന് കാരണമായത്.\nനടപടിക്രമങ്ങള് പൂര്‍ത്തിയാക്കിയാണ് കെട്ടിടം പൊളിക്കാന് എത്തിയതെന്ന് അധികൃതര് പറഞ്ഞെങ്കിലും, ഗുണഭോക്താക്കളായ ചിലര്‍ക്ക് നോട്ടീസ് നല്‍കാന് വിട്ടു പോയതാണ് സംഘര്‍ഷത്തിനിടയാക്കിയത്. മെട്രോ റയിലിനായി ഭൂമിയും, കെട്ടിടവും നഷ്ടപ്പെടുന്നവര്‍ക്കുള്ള നഷ്ടപരിഹാര തുക കോടതിയില് കെട്ടിവച്ച് പ്രശ്‌നത്തില് ധാരണയായിരുന്നു.\nഈ തുക ഭൂകെട്ടിട ഉടമകള്‍ക്കാണ് ലഭിക്കുക. എന്നാല് ഇത് മൂലം തങ്ങളുടെ ഉപജീവന മാര്‍ഗ്ഗം നഷ്ടപ്പെടുന്ന വാടക കെട്ടിടത്തിലെ കച്ചവടക്കാര്‍ക്കും,മറ്റ് മേഖലയിലുള്ളവര്‍ക്കും ഇതിനുള്ള നഷ്ടപരിഹാര തുകയായി 6.26 ലക്ഷം രൂപ അനുവദിച്ചിരുന്നു. ഇത് സംബന്ധിച്ച് ഉപഭോക്താക്കള്‍ക്ക് വ്യക്തമായ ഉറപ്പ് ലഭിക്കാത്തതാണ് വെള്ളിയാഴ്ച്ച ജോലി തടസ്സപ്പെടാനിടയാക്കിയത്.\nവിവരമറിഞ്ഞ് സ്ഥലത്തെത്തിയ സ്ഥലം കൗണ്‍സിലര് വി പി ചന്ദ്രന് കലക്ടറുമായി ബന്ധപ്പെട്ടു വിവരം അറിയിച്ചു. നോട്ടീസ് നല്‍കാന് വിട്ടു പോയവര്‍ക്ക് അടിയന്തിരമായി നോട്ടീസ് നല്‍കിയതിനു ശേഷം പ്രശ്‌നം പരിഹരിച്ച് കെട്ടിടം പൊളിക്കല് പുന:രാരംഭിച്ച് പ്രശ്‌നം പരിഹരിക്കുകയായിരുന്നു.


വികസനത്തിന്റെ അദാനി മാതൃക: കല്‍ക്കരിഖനനം കുടിവെള്ളം മുട്ടിച്ച ഒരു ചത്തീസ്ഗഡ് ഗ്രാമത്തിന്റെ കഥ – Prathipaksham\nവികസനത്തിന്റെ അദാനി മാതൃക: കല്‍ക്കരിഖനനം കുടിവെള്ളം മുട്ടിച്ച ഒരു ചത്തീസ്ഗഡ് ഗ്രാമത്തിന്റെ കഥ\nJuly 29, 2018. 6:28 pm July 29, 2018. 6:41 pm\nചത്തീസ്ഗഡിലെ ഉദയ്പൂര് ബ്ലോക്കിലുള്ള പര്‍സ ഗ്രാമത്തിലെ മധ്യവയസ്‌കയായ ബാന്‍മതി എന്ന സ്ത്രീ ശുദ്ധജലം കുടിച്ചിട്ട് മൂന്ന് ദിവസമായി. ഗ്രാമത്തില് കുടിവെള്ള ക്ഷാമം അനുഭവിക്കുന്ന ഏക വ്യക്തിയല്ല ബാന്‍മതി. ഗ്രാമത്തിലെ ഏക കുഴല്‍ക്കിണറില് നിന്നും ലഭിക്കുന്ന തവിട്ട് നിറത്തിലുള്ള ചെളിവെള്ളത്തെയാണ് ആ മലയോര ഗ്രാമം മുഴുവന് ആശ്രയിക്കുന്നത്. കുടിക്കാന് വെള്ളമില്ലാതെ അതിജീവനം തന്നെ തങ്ങള്‍ക്ക് വെല്ലുവിളിയാവുകയാണെന്ന് ബാന്‍മതി പറയുന്നു. വേനല്‍ക്കാലത്ത് കുടിവെള്ള ക്ഷാമം രൂക്ഷമാകുന്നു. പര്‍സയിലെ ഗ്രാമ പഞ്ചായത്തില് കൂടിയിരിക്കുന്ന ജനങ്ങള് ബാന്‍മതിയുടെ വാക്കുകള് ശരിവെക്കുന്നു.\nകഴിഞ്ഞ ഒരാഴ്ചയ്ക്കുള്ളില് ഗ്രാമത്തിലെ രണ്ടുപേര് മരിച്ചു. സോന് സായിയും അമര് ദേവ് യാദവും. അമര് ദേവ് യാദവ് ബാന്‍മതിയുടെ സഹോദരനാണ്. ഇരുവരും അദാനിയുടെ ഖനന കമ്പനിയുടെ കുടിള്ള വിതരണ പദ്ധതിയിലെ ജീവനക്കാരായിരുന്നു. ഇവരുടെ മരണകാരണം വ്യക്തമല്ലെങ്കിലും ഗ്രാമീണര് തീവ്രദുഃഖത്തിലും രോഷത്തിലുമാണ്. പക്ഷെ, ചോദ്യം അതല്ല. ചത്തീസ്ഗഡിലെ കൊടുംകാട്ടിനുള്ളിലുള്ള പര്‍സ ഗ്രാമത്തിലെ ജനങ്ങള് എന്തിനാണ് അദാനിയുടെ കുടിവെള്ള പദ്ധതിയെ ആശ്രയിക്കുന്നത്? ഈ ചോദ്യത്തിന് ഉത്തരമാണ് thewire.in ല് എഴുതിയ റിപ്പോര്‍ട്ടില് സ്വതന്ത്ര മാധ്യമപ്രവര്‍ത്തകരായ ലാലന് സിംഗും ക്രാന്തി കുമാര് റാവത്തും അന്വേഷിക്കുന്നത്.\nഅദാനിയുടെ കല്‍ക്കരി ഖനി ഉയര്‍ത്തിവിടുന്ന പാരിസ്ഥിതിക പ്രശ്‌നങ്ങളുടെ ഇരകളാണ് പര്‍സ് ഈസ്റ്റ്-കെന്റ ബാസെന് (പിഇകെബി) ബ്ലോക്കില് സ്ഥിതിചെയ്യുന്ന പര്‍സ ഗ്രാമത്തിലെ ജനങ്ങള്. പിഇകെബി ബ്ലോക്കിലെ തെക്കന് സുര്‍ഗുജ ഫോറസ്റ്റ് ഡിവിഷനില് സ്ഥിതി ചെയ്യുന്ന ഹസ്ദിയോ-ആറന്റ് കല്‍ക്കരി പാടങ്ങള് ഖനനത്തിന് തുറന്ന് കൊടുക്കരുതെന്ന് 2011 ജൂണ് 22ന് കേന്ദ്ര പരിസ്ഥിതി മന്ത്രാലയത്തിന്റെ വന ഉപദേശക സമിതി റിപ്പോര്‍ട്ട് നല്‍കി. എന്നാല് വനോപദേശക സമിതിയുടെ റിപ്പോര്‍ട്ട് അവഗണിച്ചുകൊണ്ട് അന്നത്തെ പരിസ്ഥിതി, വനം സഹമന്ത്രി ജയറാം രമേശ് തൊട്ടടുത്ത ദിവസം തന്നെ ഖനിക്ക് അനുമതി നല്‍കി.\nഈ വനം അരികു പ്രദേശങ്ങളിലാണ് സ്ഥിതി ചെയ്യുന്നതെന്നും അതിനാല് തന്നെ ജൈവവൈവിദ്ധ്യത്തിന് ഭീഷണിയല്ലെന്നുമായിരുന്നു അനുമതി നല്‍കുന്നതിന് കാരണമായി മന്ത്രാലയം ചൂണ്ടിക്കാണിച്ചത്. എന്നാല് ഈ വനത്തില് 29 ഇനം മത്സ്യങ്ങളും 14 തരം ഇഴജന്തുക്കളും 111 ഇനങ്ങളില്‍പെട്ട പക്ഷികളും, 34 തരം സസ്തിനികളും 51 തരം ഔഷധസസ്യങ്ങളും 86 വ്യത്യസ്ത ഇനങ്ങളില്‍പെട്ട മരങ്ങും 38 തരം കുറ്റിച്ചെടികളും ഉണ്ടെന്ന് തെക്കന് സുര്‍ഗുജ ഫോറസ്റ്റ് ഡിവിഷന് തന്നെ ഔദ്ധ്യോഗികമായി തയ്യാറാക്കിയ പട്ടികയില് വിശദീകരിച്ചിട്ടുണ്ട്. തുടര്‍ന്ന് വനോപദേശക സമിതി വിഷയം ഗഹനമായി പഠിച്ചിട്ടില്ലെന്നും സമിതിയുടെ പുതിയ റിപ്പോര്‍ട്ട് പരിഗണിച്ച ശേഷം പരിസ്ഥിതി, വനം മന്ത്രാലയം നീതിയുക്തമായ ഒരു ഉത്തരവ് പുറപ്പെടുവിക്കണമെന്നും ദേശീയ ഹരിത ട്രിബ്യൂണല് വിധിച്ചു. വിഷയം പുനഃപരിശോധിക്കും വരെ ഖനനം നിറുത്തിവെക്കാനും ട്രിബ്യൂണല് ഉത്തരവിട്ടു.\nരാജസ്ഥാന് വൈദ്യുതി ബോര്‍ഡിന്റെ ഉടമസ്ഥതയിലാണ് ഖനിയുള്ളത്. അദാനി മൈനിംഗ് ഖനി വികസനത്തിനും പ്രവര്‍ത്തനങ്ങള്‍ക്കുമായി നിയോഗിക്കപ്പെട്ടിരിക്കുന്ന കമ്പനിയാണ്. ചത്തീസ്ഗഡ് ബ്ലോക്കിലെ ഈ ഖനിക്ക് വേണ്ടി മാത്രം പ്രതിവര്‍ഷം 3,000 കോടിയുടെ മൂലധന മുടക്കുമുതലാണ് അംബാനിയുടെ കമ്പനി നടത്തുന്നതെന്നാണ് കണക്ക്, പ്രതിവര്‍ഷം 15 ദശലക്ഷം ടണ് കല്‍ക്കരി ഉല്‍പാദിപ്പിക്കുന്നുണ്ടെന്നാണ് ഔദ്ധ്യോഗിക കണക്കെങ്കിലും യഥാര്‍ത്ഥ ഇതിലും വളരെ കൂടുതലായിരിക്കുമെന്ന് പ്രാദേശിക പരിസ്ഥിതി പ്രവര്‍ത്തകര് പറയുന്നു. ഏതായാലും ചത്തീഗഡ് സര്‍ക്കാരിന്റെ ഒത്താശയോടെയും കേന്ദ്ര സര്‍ക്കാരിന്റെ പിന്തുണയോടെയും 2012 മാര്‍ച്ച് 28ന് അദാനി മൈനിംഗ് ഇവിടെ ഖനനം പുനഃരാരംഭിച്ചു.\nRead Also യുദ്ധം ആരംഭിച്ചാൽ മോദിയുടെയോ എന്റെയോ കയ്യിൽ നിൽക്കില്ല; ചർച്ചയ്ക്ക് തയ്യാറാണെന്ന് ഇമ്രാൻ ഖാൻ\nഖനനത്തിന്റെ അടുത്ത ഘട്ടത്തില് ചുറ്റുപാടുമുള്ള പ്രദേശങ്ങളും ചൂഷണം ചെയ്യാനും പദ്ധതിയുണ്ടായിരുന്നു. എന്നാല് 2014ല് സുപ്രീം കോടതി പ്രദേശത്തെ ഖനനം താല്‍ക്കാലികമായി നിറുത്താന് ഉത്തരവിട്ടു. മൊത്തമുള്ള 218 ഖനന ലൈസന്‍സുകളില് 214ഉം റദ്ദാക്കാനും കോടതി നിര്‍ദ്ദേശം നല്‍കി. 2014 ഒക്ടോബര് 20ന് സുര്‍ഗുജ, കോര്‍ബ, റയിഗഡ് ജില്ലകളില് നിന്നുള്ള 20 ഗ്രാമ കൗണ്‍സിലുകള് യോഗം ചേര്‍ന്ന് കെഇപിബി ബ്ലോക്കിലെ ഖനനം നിറുത്തലാക്കാനുള്ള പ്രമേയം പാസാക്കി. പര്‌സ ഗ്രാമ പഞ്ചായത്ത് ഇതിന്റെ ഭാഗമായിരുന്നില്ലെങ്കിലും പ്രമേയത്തിന്റെ ഗുണം അവര്‍ക്കും ലഭിക്കുമായിരുന്നു. എന്നാല് 2014 ഡിസംബറില് കല്‍ക്കരി ഖനികള് (പ്രത്യേക വ്യവസ്ഥകള്) ഓര്‍ഡിനന്‍സിലൂടെ മോദി സര്‍ക്കാര് ഗ്രാമ കൗണ്‍സില് നിരോധനത്തെ മറികടന്നു.\nഅതിന് ശേഷം വെറും രണ്ട്, മൂന്ന് വര്‍ഷം കൊണ്ട് കുടിവെള്ളം തങ്ങളുടെ ദൃഷ്ടിയില് പോലുമില്ലാതെ ആയെന്ന് ഗ്രാമവാസികള് പറയുന്നു. ഗ്രാമത്തിലെ സുസ്ഥിരവും ഇടതടവില്ലാത്തതുമായ കുടിവെള്ള വിതരണത്തിന് കുടിവെള്ള ടാങ്കുകള് നിര്‍മ്മിക്കുമെന്ന് പദ്ധതിയുടെ തുടക്കത്തില് അദാനി ഗ്രൂപ്പ് വാഗ്ദാനം നല്‍കിയിരുന്നു. എന്നാല് മൂന്ന് കുഴല്‍ക്കിണറുകള് നിര്‍മ്മിക്കുകയും, ഗ്രാമത്തില് അങ്ങോളമിങ്ങോളം സ്ഥാപിച്ചിട്ടുള്ള ടാപ്പുകളിലൂടെ ദൈനംദിന രീതിയില് കുടിവെള്ളം വിതരണം ചെയ്യുകയുമാണ് അദാനി ഗ്രൂപ്പ് ചെയ്തത്. ചുരുക്കത്തില് കുടിവെള്ളത്തിന് അദാനിയുടെ കമ്പനിയെ പൂര്‍ണമായും ആശ്രയിക്കേണ്ട ഗതികേടിലാണ് വനത്തിന്റെ നടുക്കുള്ള ഈ ഗ്രാമത്തിലെ ജനങ്ങള്.\nഅദാനി കമ്പനിയുടെ പൈപ്പില് വരുന്ന കുടിവെള്ളം\nവളരെ മോശമായി സ്ഥാപിച്ചിരിക്കുന്ന കമ്പനിയുടെ കുടിവെള്ള പൈപ്പുകള് എപ്പോള് വേണമെങ്കിലും പൊട്ടിത്തകരാം. അതുകൊണ്ടുതന്നെ സ്ഥിരമായി കുടിവെള്ളം മുടങ്ങുന്നു. ഗ്രാമത്തിലെ ഒരു ഭാഗത്തുള്ളവര് പരാതി പറയുമ്പോള് മറുഭാഗത്ത് നിന്നും വെള്ളം തിരിച്ചുവിടുക എന്ന തന്ത്രമാണ് കമ്പനി പയറ്റുന്നത്. പിന്നീട് പരാതി പറഞ്ഞ വീട്ടുകാരുടെ അടുത്തേക്ക് കമ്പനിയുടെ ജീവനക്കാര് എത്തുകയും വീട്ടുകാരോട് ടാപ്പ് തുറക്കാന് പറഞ്ഞ ശേഷം വെള്ളം വരുന്ന ചിത്രമെടുത്ത് മടങ്ങുകയും ചെയ്യും. ജലവിതരണം തിരിച്ചുവിടുകുയും വിഭജിക്കുകയും ചെയ്യുന്നതിനാല് ഗ്രാമത്തിലെ ആര്‍ക്കും സ്ഥിരമായി കുടിവെള്ളം ലഭിക്കാറില്ല. എന്നാല് ഗ്രാമവാസികള്‍ക്ക് ആവശ്യത്തിന് ശുദ്ധജലം ലഭിക്കുന്നുണ്ടെന്നും പശ്ചാത്തല സൗകര്യങ്ങള്‍ക്ക് യാതൊരു തകരാറുമില്ലെന്നുമാണ് കമ്പനിയുടെ ഭാഷ്യം.\nഹതാശയരായ ഗ്രാമീണര് ഇപ്പോള് പഞ്ചായത്ത് അധികൃതരോടാണ് തങ്ങളുടെ ദേഷ്യം തീര്‍ക്കുന്നത്. ഒരിക്കല് കല്‍ക്കരി ഖനിയുമായി ബന്ധപ്പെട്ട വികസനത്തെ കുറിച്ച് കൊട്ടിഘോഷിച്ചിരുന്ന പഞ്ചായത്ത് അധികൃതര് ഇപ്പോള് പുലിവാല് പിടിച്ചിരിക്കുകയാണ്. ജലവിതരണം ഏറ്റെടുക്കാന് കമ്പനി പഞ്ചായത്ത് അധികൃതര്‍ക്ക് മേല് തുടര്‍ച്ചയായി സമ്മര്‍ദം ചെലുത്തുകയാണ്. ആജീവനാന്തം ശുദ്ധജലം വിതരണം ചെയ്യാന് തങ്ങള്‍ക്കാവില്ലെന്നാണ് കമ്പനിയുടെ ന്യായീകരണം. എന്നാല്, ഖനനത്തിലൂടെ ഭൂഗര്‍ഭജലം മുഴുവന് നഷ്ടപ്പെട്ട ഒരു പ്രദേശത്തെ ജനങ്ങള്‍ക്ക് എങ്ങനെ കുടിവെള്ളം വിതരണം ചെയ്യുമെന്നറിയാതെ ഉഴലുകയാണ് പഞ്ചായത്ത് അധികൃതര്.\nകുടിവെള്ള ക്ഷാമം കമ്പനിയോടുള്ള പൊതുരോഷം വര്‍ദ്ധിപ്പിച്ചിട്ടുണ്ട്. എല്ലാ ഗ്രാമീണര്‍ക്കും ഖനിയില് ജോലി നല്‍കുമെന്നായിരുന്നു തുടക്കത്തിലുള്ള വാഗ്ദാനം. എന്നാല് പിന്നീട് അത് ‘ശേഷിക്കനുസരിച്ച്’ എന്ന് മാറ്റി. സ്വന്തം ഭൂമി ഖനിക്കായി വിട്ടുനല്‍കേണ്ടി വന്ന ഗീത ഭായി ഇപ്പോള് കമ്പനിയിലെ ശൗച്യാലയങ്ങള് വൃത്തിയാക്കുന്ന ജോലി കൊണ്ടാണ് ജീവിക്കുന്നത്. അവരുടെ ശൗച്യാലയങ്ങള് വൃത്തിയാക്കുന്നതിന് വേണ്ടിയാണോ തന്റെ കൃഷി ഭൂമി കമ്പനിക്ക് വിട്ടുനല്‍കിയതെന്ന് ഗീത ഭായി രോഷത്തോടെ ചോദിക്കുന്നു.\nRead Also റാഫേലിൽ യുപിഎ കാലത്തെക്കാൾ മോശം കരാർ ഒപ്പുവെച്ച് മോദി; കൂടുതൽ വെളിപ്പെടുത്തലുകളുമായി ദി ഹിന്ദു\nഉല്‍പാദിപ്പിക്കുന്ന ഒരു ടണ് കല്‍ക്കരിക്ക് പകരം കോര്‍പ്പറേറ്റ് സാമൂഹ്യ ഉത്തരവാദിത്വമായി അഞ്ചു രൂപയാണ് കമ്പനി മാറ്റിവെക്കുന്നത്. ഈ പണത്തില് ഒരു ഭാഗം ഗ്രാമത്തിലെ ഒരു സ്‌കൂള് നടത്തിപ്പിനായി ഉപയോഗിക്കുന്നു. സ്‌കൂള് നടത്തിപ്പില് ഗ്രാമീണര്‍ക്ക് പരാതികളില്ല. എന്നാല്, മിക്കപ്പോഴും ആവശ്യത്തിന് സീറ്റുകളില്ല എന്ന കാരണം പറഞ്ഞ് ഗ്രാമത്തിലെ കുട്ടികള്‍ക്ക് പ്രവേശനം നിഷേധിക്കപ്പെടുന്നതിലാണ് അവര്‍ക്ക് രോഷം. പ്രവേശനം നേടാനുള്ള യോഗ്യത ഗ്രാമത്തിലെ കുട്ടികള്‍ക്കില്ലെന്നാണ് പലര്‍ക്കും ലഭിക്കുന്ന വിശദീകരണം.\nഖനിയുടെ അടുത്ത് താമസിക്കുന്നതിന്റെ എല്ലാ പ്രത്യാഘാതങ്ങളും അനുഭഴിക്കുന്നവരാണ് പര്‍സയിലെ ഗ്രാമീണര്. താമസിയാതെ തന്നെ തങ്ങളെ ഈ പ്രദേശത്ത് നിന്നും ഒഴിപ്പി്ക്കുമെന്നും മറ്റേതെങ്കിലും സ്ഥലത്തേക്ക് പറിച്ചു നടുമെന്നും അവര് ഭയക്കുന്നു. എന്നാല് അതിനെക്കാള് അവര് മുന്‍ഗണന നല്‍കുന്നത് ശുദ്ധമായ ജലത്തിന്റെ ലഭ്യതയ്ക്ക് തന്നെയാണ്.\nPosted in Editors Pic, ആരോഗ്യം, ജനപക്ഷം, ദേശീയം\nTagged in adani mines, chathisgarh, jairam ramesh, ministry of environment and forest, narendra modi, national green tribunal, parsa, Supreme court\nPrevടിടിവി ദിനകരന്റെ കാറിന് നേരെ ബോംബാക്രമണം; ഡ്രൈവര്‍ക്ക് പരിക്ക്\nNextസംഗീതസാന്ദ്രം ഹരിയോര്‍മ്മ: ചിത്രങ്ങളിലൂടെ


പൊടി അലർജിയാണോ ഒറ്റമൂലിയിൽ പരിഹാരം - kuwaitjobvacancy\nപൊടി അലർജിയാണോ ഒറ്റമൂലിയിൽ പരിഹാരം\nBy Creator N\t Last updated Aug 29, 2020\nമനുഷ്യരെ ഏറ്റവും കൂടുതൽ ബാധിക്കുന്ന പ്രശ്നമാണ് പൊടി അലർജി. ചെറിയ ഒരു അലർജി ഉണ്ടായാൽ പോലും തുമ്മലും ജലദോഷവും കാരണം നട്ടംതിരിയും. പൊടി അലർജി ഉള്ളവർ ഈ അവസ്ഥയെ പ്രതിരോധിക്കാനായി വീട്ടിലും യാത്രകളിലും ഓഫീസിലും ശ്രദ്ധിക്കേണ്ട കാര്യങ്ങൾ ഒട്ടനവധിയാണ് .\nനമ്മുടെ ചുറ്റുമുള്ള പൊടിപടലങ്ങളിൽ ലക്ഷക്കണക്കിന് ചെറുകണികകളുണ്ട്. ഈ കണികകളിൽ പലതും അലർജിക്കുള്ള കാരണങ്ങൾ അഥവാ അലർജനുകൾ ആണ്. കണ്ണുകൾ കൊണ്ട് കാണാനാകാത്ത ചെറുചെള്ളുകൾ, പൂമ്പൊടി, ഫംഗസുകള്, മൃഗങ്ങളുടെയും പക്ഷികളുടെയും രോമങ്ങൾ എന്നിവ പൊടിപടലങ്ങളിൽ കാ‌ണുന്ന അലർജനുകളാണ്.\nനമ്മൾ ശ്വസിച്ച പൊടി പുറത്തേക്കു തള്ളിക്കളയാനുള്ള ശരീരത്തിന്റെ പ്രതിരോധ പ്രവർത്തനമാണ് തുമ്മൽ. സാധാരണഗതിയിൽ ഒന്നോ ര‌ണ്ടോ തുമ്മൽ കൊണ്ട് ഇതു സാധിക്കും. അലർജി ഉള്ളവരിൽ ഈ അസ്വസ്ഥതകൾ ഏറെ നേരം നീണ്ടും നിൽക്കും.മുറിയുടെ ജനലും വാതിലും നനഞ്ഞ തുണി കൊണ്ട് ഇടയ്ക്കിടെ തുടച്ചു വൃ‌ത്തിയാക്കണം. പകല് സമയം ജനലുകൾ തുറന്നിടാതിരിക്കുന്നതാണു നല്ലത്. അഥവാ തുറന്നിടുകയാണെങ്കിലും രണ്ട് മണിക്കൂറിലധികം വേണ്ട. മുറികളിൽ ചെടികൾ ഒഴിവാക്കാം. ഇവയിൽ പൂപ്പൽ ബാധ ഉണ്ടായാൽ അതു അലർജി‌യുള്ളവർക്ക് ദോഷം ചെയ്യും\nകൊളസ്ട്രോൾ ഷുഗർ എന്നിവ മാറ്റാൻ ഉലുവ കൊണ്ടുള്ള Microgreens ശീലമാക്കുക\nഓണ സദ്യ സ്പെഷ്യൽ ഇഞ്ചി പച്ചടി ഇഞ്ചി തൈര് , കേരള സ്റ്റൈൽ ഇഞ്ചി പച്ചടി നാടൻ സ്റ്റൈൽ


fire at Mumbai flat | ദീപികാ പദുക്കോൺ താമസിക്കുന്ന മുംബൈയിലെ കെട്ടിട സമുച്ചയത്തിൽ വൻ അഗ്നിബാധ; തീപടർന്നത് ഫ്‌ളാറ്റിന്റെ മുപ്പതാം നിലയിൽ നിന്ന് - MarunadanMalayali.com\nദീപികാ പദുക്കോൺ താമസിക്കുന്ന മുംബൈയിലെ കെട്ടിട സമുച്ചയത്തിൽ വൻ അഗ്നിബാധ; തീപടർന്നത് ഫ്‌ളാറ്റിന്റെ മുപ്പതാം നിലയിൽ നിന്ന്\nJune 13, 2018 | 03:42 PM IST | Permalink\nമുംബൈ: മുംബൈയിലെ ഫ്‌ളാറ്റിൽ തീപിടുത്തം. ബോളിവുഡ് താരം ദീപിക പദുക്കോണിന്റെ ഫ്ളാറ്റുൾപ്പെട്ട കെട്ടിട സമുച്ചയത്തിലാണ് വൻ അഗ്‌നിബാധ ഉണ്ടായത്. വർളിയിലുള്ള ബഹുനില കെട്ടിടത്തിനാണ് തീ പിടിച്ചത്. 90 കുടുംബംങ്ങളാണ് അവിടെ താമസിക്കുന്നത്.\nകെട്ടിടത്തിലെ മുപ്പത്തിമൂന്നാം നിലയിൽ നിന്ന് ഇന്ന് ഉച്ചക്ക് രണ്ട് മണിയോടെയാണ് തീ പടർന്നത്. അഞ്ച് അഗ്‌നിശമനസേന യുണിറ്റുകളാണ് രക്ഷാപ്രവർത്തനങ്ങൾക്ക് നേതൃത്വം നൽകുന്നത്. അപകടത്തിൽ ആളപായം ഉണ്ടായിട്ടില്ല. ആർക്കും പരിക്കു പറ്റിയിട്ടില്ലെന്നും സൂചനയുണ്ട്.\nദീപികയുടെ സ്‌നേഹപൂർവമുള്ള നിർബന്ധത്തിന് മുന്നിൽ വഴങ്ങി രൺബീർ; ബാജിറാവു മീശ മുറിച്ച് ദീപികാ പദുക്കോൺ; വീഡിയോ കാണാം


ഒമൈക്രോണ് ഭീഷണി: കോവിഡ് നിയന്ത്രണം ഡിസംബര് 31 വരെ നീട്ടി – Malayalam News Portal\nന്യൂഡല്‍ഹി: വിവിധ രാജ്യങ്ങളില് കൊറോണ വൈറസിന്റെ പുതിയ വകഭേദമായ ഒമൈക്രോണ് കണ്ടെത്തിയ പശ്ചാത്തലത്തില് രാജ്യത്ത് കോവിഡ് നിയന്ത്രണം ഡിസംബര് 31 വരെ നീട്ടി. മുന്‍കരുതലിന്റെ ഭാഗമായാണ് നിലവിലുള്ള കോവിഡ് നിയന്ത്രണം നീട്ടാന് കേന്ദ്ര ആഭ്യന്തരമന്ത്രാലയം തീരുമാനിച്ചത്. പൊതുസ്ഥലങ്ങളില് മാസ്‌ക് ധരിക്കുക, സാമൂഹിക അകലം പാലിക്കുക തുടങ്ങി കോവിഡ് പ്രതിരോധത്തിന്റെ ഭാഗമായുള്ള നിര്‍ദേശങ്ങള് പാലിക്കാനാണ് ജനങ്ങള്‍ക്ക് കേന്ദ്രസര്‍ക്കാര് നിര്‍ദേശം നല്‍കിയത്.\nഅതിനിടെ, പരിശോധനകള് വര്‍ധിപ്പിക്കാന് സംസ്ഥാനങ്ങള്‍ക്ക് കേന്ദ്രസര്‍ക്കാര് നിര്‍ദേശം നല്‍കി. ഇതുവരെ ഒരു പുതിയ കേസ് പോലും രാജ്യത്ത് റിപ്പോര്‍ട്ട് ചെയ്തിട്ടില്ല. എന്നാലും മുന്‍കരുതലും ജാഗ്രതയും തുടരണമെന്ന് ആരോഗ്യമന്ത്രി മന്‍സൂഖ് മാണ്ഡവ്യ രാജ്യസഭയില് ചോദ്യോത്തരവേളയില് പറഞ്ഞു.\nനിലവില് രാജ്യത്ത് കോവിഡ് നിയന്ത്രണവിധേയമാണ്. എന്നാല് പുതിയ വകഭേദത്തിന്റെ ഭീഷണി നിലനില്‍ക്കുന്ന പശ്ചാത്തലത്തില് മുന്‍കരുതലും ജാഗ്രതയും തുടരണം. ഇതുസംബന്ധിച്ച് സംസ്ഥാനങ്ങള്‍ക്ക് നിര്‍ദേശം നല്‍കിയിട്ടുണ്ട്. നിലവിലുള്ള പരിശോധന രീതികള് ഉപയോഗിച്ച് ഒമൈക്രോണ് വകഭേദത്തിന്റെ സാന്നിധ്യം കണ്ടെത്താന് സാധിക്കും. ആന്റിജന്, ആര്‍ടി-പിസിആര്, ജനിതക ശ്രേണീകരണം എന്നിവ വഴി ഇതിനെ കണ്ടെത്താന് സാധിക്കുമെന്നും മന്ത്രി പറഞ്ഞു.\n← സൈജുവില് നിന്ന് പെണ്‍കുട്ടികളെ രക്ഷിക്കാന് വാഹനം വേഗത്തില് ഓടിച്ചു; പിന്തുടര്‍ന്നില്ലായിരുന്നെങ്കില് മൂന്ന് ജീവന് രക്ഷിക്കാമായിരുന്നു; റിമാന്‍ഡ് റിപ്പോര്‍ട്ട്\nമുന്നറിയിപ്പില്ലാതെ മുല്ലപ്പെരിയാർ തുറന്നു,വീടുകളിൽ വെള്ളം ഇരച്ചുകയറുന്നു,പരാതിയുമായി നാട്ടുകാർ →


Home BUSINESS രാജ്യത്ത് ഇന്ന് മുതൽ മൊബൈൽ ഉപയോഗത്തിന് ചെലവേറും; പുതിയ നിരക്കുകള് ഇന്ന് അർദ്ധരാത്രി നിലവിൽ വരും\nരാജ്യത്ത് ഇന്ന് മുതൽ മൊബൈൽ ഉപയോഗത്തിന് ചെലവേറും. പുതിയ നിരക്കുകള് ഇന്ന് അർദ്ധരാത്രി നിലവിൽ വരും. എയർടെൽ നിലവിലെ 79 രൂപയുടെ റീചാർജ് പ്ലാൻ 99 രൂപയാക്കി മാറ്റിയിട്ടുണ്ട്. 149 രൂപയുടെ പ്ലാന് 179 രൂപയാക്കി വര്‍ദ്ധിപ്പിച്ചു. 48 രൂപയുടെ ഡേറ്റ ടോപ് അപ്പ് 58 രൂപയാക്കി കൂട്ടി.\nഎയര്‍ടെല്ലിന്‍റെ 79 രൂപയുടെ പ്ലാനിന് 99 രൂപയാകും. – 79 രൂപ മുതലുള്ള വോയിസ് കോൾ പ്ലാനുകളെ നിരക്ക് വർദ്ധന ബാധിക്കും. 79 രൂപയുടെ പ്രീപെയ്ഡ് പ്ലാനിന് ഇനി 99 രൂപ നൽകണം. ഇത് 50 ശതമാനം കൂടുതൽ ടോക്ക്ടൈമും 200 എംബി ഡേറ്റയും സെക്കൻഡിന് 1 പൈസ വോയ്‌സ് താരിഫും ഓഫർ ചെയ്യുന്നുണ്ട്.\n149 രൂപയുടെ പ്ലാൻ 179 രൂപ യായി. അൺലിമിറ്റഡ് കോളിങ്, പ്രതിദിനം 100 എസ്എംഎസ്,2ജിബി ഡേറ്റ എന്നിവയ്‌ക്കൊപ്പം 28 ദിവസത്തെ വാലിഡിറ്റി നൽകുന്നതാണ് 179 രൂപയുടെ പുതുക്കിയ പ്ലാൻ.\n399 രൂപയുടെ പ്രീപെയ്ഡ് പ്ലാനിന് 479 രൂപയായി ഉയർത്തി – 56 ദിവസത്തെ കാലാവധിയുള്ള 399 രൂപയുടെ പ്രീപെയ്ഡ് പ്ലാനിന് ഇനി 479 രൂപ നൽകണം. അൺലിമിറ്റഡ് കോളുകൾ, പ്രതിദിനം 100 എസ്എംഎസ്, 1.5 ജിബി പ്രതിദിന ഡേറ്റ എന്നിവ വാഗ്ദാനം ചെയ്യുന്നതാണ് ഈ പ്ലാൻ.\n449 രൂപയുടെ പ്രീപെയ്ഡ് പ്ലാൻ 549 രൂപയായി വർധിപ്പിച്ചു. 56 ദിവസത്തെ കാലാവധി,2ജിബി പ്രതിദിന ഡേറ്റ, പ്രതിദിനം 100 എസ്എംഎസ്, അൺലിമിറ്റഡ് കോളുകൾ എന്നിവ വാഗ്ദാനം ചെയ്യുന്നതാണ് ഈ പ്ലാൻ.\nPrevious articleഅടിവസ്ത്രം ധരിക്കുന്ന വീഡിയോ ദൃശ്യങ്ങള് സ്വയം ഷൂട്ട് ചെയ്ത് സ്ത്രീകളടക്കമുള്ള വാട്‌സ് ആപ് ഗ്രൂപ്പില് പോസ്റ്റ് ചെയ്തു! കെഎസ്ആര്‍ടിസി ഡ്രൈവര്‍ക്ക് സസ്‌പെന്‍ഷന്\nNext articleതമിഴ്‌നാട് കൃഷ്ണഗിരിയില് കെഎസ്ആര്‍ടിസി സ്‌കാനിയ ബസും ലോറിയും കൂട്ടിയിടിച്ച് ഡ്രൈവര്‍ക്ക് ഗുരുതര പരിക്ക്, യാത്രക്കാര് സുരക്ഷിതര്; ഡ്രൈവറുടെ കാബിന് പൂര്‍ണമായും തകര്‍ന്നു\nആവശ്യങ്ങള് പരിഗണിച്ചില്ലെങ്കില് ഈ മാസം 21 മുതല് അനിശ്ചിതകാല ബസ് സമരം നടത്തുമെന്ന് ബസ് ഉടമകള്\nകടുത്ത സാമ്ബത്തിക പ്രതിസന്ധിയിലെന്ന വാര്‍ത്തകള് തള്ളി ചാര്‍മ്മിള; സര്‍ക്കാര് ആശുപത്രിയില് ചികില്‍സിക്കുന്നത് സാമ്ബത്തികം മോശമായതു കൊണ്ടല്ല; അവിടെ നല്ല...\nഒക്ടോബര് അഞ്ചിന് യു.ഡി.എഫ് ഹർത്താൽ


malaysian pms speech at un draws ire from indians | കശ്മീരില് തിരിഞ്ഞുകൊത്തി മലേഷ്യ.... ആ മനോഭാവം വിടണം, പൊങ്കാലയിട്ട സോഷ്യല് മീഡിയ - Malayalam Oneindia\nUpdated: Mon, Sep 30, 2019, 16:38 [IST]\nദില്ലി: കശ്മീര് വിഷയത്തില് പ്രധാനമന്ത്രി നരേന്ദ്ര മോദി നടത്തിയ അനുനയ നീക്കങ്ങള് ചെറുതായി പിഴയ്ക്കുന്നു. യുഎന് ജനറല് അസംബ്ലിയില് മലേഷ്യന് പ്രധാനമന്ത്രി മഹാധീര് മുഹമ്മദ് നടത്തിയ പ്രസംഗത്തില് കശ്മീരില് ഇന്ത്യ കടന്നുകയറ്റം നടത്തിയെന്നാണ് അഭിപ്രായപ്പെട്ടത്. പക്ഷേ ഇത് ഇന്ത്യയില് വലിയ കോലാഹലങ്ങളാണ് ഉണ്ടാക്കിയിരിക്കുന്നത്. മലേഷ്യയെ ബഹിഷ്‌കരിക്കണമെന്ന വാദം ശക്തമായിരിക്കുകയാണ്.\nഇന്ത്യയുടെ വലിയ വ്യാപാര പങ്കാളികളിലൊന്നാണ് മലേഷ്യ. പ്രതിഷേധം ശക്തമാകുന്ന സാഹചര്യത്തില് ഇന്ത്യയുടെ നിലപാട് ഈ വിഷയത്തില് നിര്‍ണായകമാണ്. അതേസമയം പാകിസ്താന്റെ വാദങ്ങളോട് യോജിക്കുന്ന പ്രസ്താവനകളാണ് തുര്‍ക്കിയില് നിന്നും മലേഷ്യയില് നിന്നും ഉണ്ടായത്. ഇവരുമായി പ്രധാനമന്ത്രി നരേന്ദ്ര മോദി ചര്‍ച്ച നടത്തിയെങ്കിലും അതെല്ലാം പരാജയമായി എന്നും ഇവരുടെ നിലപാടുകള് സൂചിപ്പിക്കുന്നു.\nമലേഷ്യന് പ്രധാനമന്ത്രി പറഞ്ഞത്...\nയുഎന്നില് തുര്‍ക്കിയും ചൈനയും കശ്മീര് വിഷയം ഉന്നയിച്ചതിന് പിന്നാലെയാണ് മലേഷ്യ പ്രധാനമന്ത്രി മഹാധീറും കശ്മീര് വിഷയത്തില് നിലപാട് പ്രഖ്യാപിച്ചത്. കശ്മീരില് ഇന്ത്യ അതിക്രമിച്ച് കയറി കൈയ്യടക്കി വെച്ചതാണെന്നായിരുന്നു മഹാധീര് പറഞ്ഞത്. ഇതിന് ഇന്ത്യക്ക് ഒരുപാട് കാരണങ്ങള് ഉണ്ടാവാം. പക്ഷേ അത് തെറ്റ് തന്നെയാണ്. ഇന്ത്യ പാകിസ്താനുമായി ചേര്‍ന്ന് സമാധാനപരമായി ഇത് പരിഹരിക്കണമെന്നും മഹാധീര് ആവശ്യപ്പെട്ടു.\nമഹാധീറിന്റെ പ്രസ്താവന ഇന്ത്യയില് നല്ല രീതിയിലല്ല സ്വീകരിക്കപ്പെട്ടത്. ബോയ്‌ക്കോട്ട് മലേഷ്യ എന്ന ഹാഷ്ടാഗ് പിന്നാലെ ട്വിറ്ററില് ട്രെന്‍ഡിംഗായിരിക്കുകയാണ്. മലേഷ്യയിലേക്ക് ഇന്ത്യക്കാരാരും യാത്ര ചെയ്യരുതെന്നാണ് സോഷ്യല് മീഡിയ ഉന്നയിക്കുന്നത്. ഒന്നും ചെയ്യാന് കെല്‍പ്പില്ലാത്ത രാഷ്ട്രങ്ങളുടെ പ്രസ്താവനയില് മോദി സമ്മര്‍ദ്ദത്തിലാവേണ്ടെന്നും, നിലപാടില് ഉറച്ച് നില്‍ക്കണമെന്നും, രാജ്യസ്‌നേഹികളായ എല്ലാ ഇന്ത്യക്കാരും മോദിക്കൊപ്പമുണ്ടാവുമെന്നും ഒരാള് ട്വിറ്ററില് കുറിച്ചിട്ടുണ്ട്.\nമൂന്ന് ഹാഷ്ടാഗുകളാണ് സോഷ്യല് മീഡിയയില് സജീവമായിരിക്കുന്നത്. കശ്മീര് ഹമാരാ ഹെ എന്ന ഹാഷ്ടാഗാണ് ഇതില് പ്രധാനം. ബോയ്‌ക്കോട്ട് മലേഷ്യ, ബോയ്‌ക്കോട്ട് തുര്‍ക്കി എന്ന ഹാഷ്ടാഗുകളും സജീവമായിരിക്കുകയാണ്. ഞങ്ങള് സുഹൃത്തുക്കള് ചേര്‍ന്ന് മലേഷ്യയിലേക്ക് പോകാന് തീരുമാനിച്ചിരുന്നു. എന്നാല് ജിഹാദി പാകിസ്താനെ പിന്തുണച്ച മലേഷ്യയിലേക്ക് ഇനി യാത്രയില്ലെന്നും, മറ്റുള്ള സുഹൃത്തുക്കളോടും ഇത് തന്നെ പറയുമെന്ന് മറ്റൊരാള് ട്വീറ്റ് ചെയ്തിട്ടുണ്ട്.\nമ്യാന്‍മറിലെ റോഹിംഗ്യകള്‍ക്കെതിരെയുള്ള ആക്രമണങ്ങള് ഇല്ലാതാക്കുന്നതിനായി സഹായിക്കുന്നതില് ലോകത്തിനുള്ള നിസ്സയാഹത യുഎന് പ്രമേയത്തിലൂടെ പരിഹരിക്കപ്പെട്ടു. എന്നാല് കശ്മീരില് യുഎന് പ്രമേയം ഇല്ലാത്തത് കൊണ്ട് കൈയ്യേറ്റവും പിടിച്ചടക്കലും അംഗീകരിക്കപ്പെട്ടെന്നും മഹാധീര് മുഹമ്മദ് ട്വീറ്റ് ചെയ്തിരുന്നു. ഇതിനെതിരെയാണ് സോഷ്യല് മീഡിയ പൊങ്കാലയിടുന്നത്. വര്‍ഗീയമായി ചിന്തിക്കുന്ന രാജ്യമെന്നാണ് പലരും മലേഷ്യയെ വിമര്‍ശിക്കുന്നത്.\nചിലര് മലേഷ്യയില് കഴിഞ്ഞ വര്‍ഷം സന്ദര്‍ശിച്ച ഇന്ത്യക്കാരുടെ എണ്ണം ട്വീറ്റ് ചെയ്താണ് മുന്നറിയിപ്പ് നല്‍കുന്നത്. കഴിഞ്ഞ വര്‍ഷം എട്ട് ലക്ഷം ഇന്ത്യക്കാര് മലേഷ്യ സന്ദര്‍ശിച്ചെന്നും, അതുകൊണ്ട് സന്ദര്‍ശനത്തിന്റെ ഭാഗമായി ആരും മലേഷ്യ തിരഞ്ഞെടുക്കാതിരിക്കുക. പാമോയിലിന്റെ കയറ്റുമതി നിര്‍ത്തിവെക്കുക എന്നീ നിര്‍ദേശങ്ങളും സോഷ്യല് മീഡിയ നല്‍കുന്നത്. നേരത്തെ ഈസ്‌റ്റേണ് ഇക്കണോമിക്ക് ഫോറത്തിനിടെ മഹാധീറുമായി മോദി ചര്‍ച്ച നടത്തിയിരുന്നെങ്കിലും കശ്മീര് വിഷയത്തില് മോദിക്ക് പിന്തുണ നല്‍കുമെന്ന ഉറപ്പ് ലഭിച്ചിരുന്നില്ല.\nതുര്‍ക്കി പ്രസിഡന്റ് രജബ് ത്വയിബ്ബ് ഉര്‍ദുഗാനും മോദിയുടെ വാദത്തെ തള്ളിയിരുന്നു. എട്ട് മില്യണ് ആളുകള് കശ്മീരില് കുടുങ്ങി കിടക്കുകയാണെന്നായിരുന്നു ഉര്‍ദുഗാന് ആരോപിച്ചത്. ചര്‍ച്ചകളിലൂടെ പ്രശ്‌നം പരിഹരിക്കണം. എന്നാല് ഇത് നടപ്പാക്കുന്നതില് അന്താരാഷ്ട്ര സമൂഹം പരാജയപ്പെട്ടെന്നും ഉര്‍ദുഗാന് പറഞ്ഞിരുന്നു. ഇതോടെ തുര്‍ക്കിക്കെതിരെയും പ്രതിഷേധം ശക്തമായിരിക്കുകയാണ്. 15 ബില്യണിന്റെ വ്യാപാര ബന്ധമാണ് മലേഷ്യയും ഇന്ത്യയും തമ്മിലുള്ളത്. ഇന്ത്യയുടെ പത്താമത് വലിയ വ്യാപാര പങ്കാളിയാണ് മലേഷ്യ.\nMalaysian PM-“J&K is invaded & occupier by India” @chedetofficial Sir,it seems age caused dementia to U,Pl check facts\n-Last yr 8 L Indian visited Malaysia\n-Pl #BoycottMalaysia from your touring destinations as they r supporting terror state Pak\n-Palm Oil Import❌ pic.twitter.com/938F3XsLWI\n— Major Surendra Poonia (@MajorPoonia) September 29, 2019\nmalaysia kashmir india boycott pakistan turkey social media മലേഷ്യ കശ്മീര് ഇന്ത്യ ബഹിഷ്‌കരണം പാകിസ്താന് തുര്‍ക്കി സോഷ്യല് മീഡിയ\nmalaysian pms speech at un draws ire from indians


ജീവിതത്തില് തകര്‍ന്നുപോയവര്‍ക്കും പ്രത്യാശ അവശേഷിക്കുന്നുണ്ട്: മാര്‍പാപ്പ | Catholic Church News Malayalam\nHome News ജീവിതത്തില് തകര്‍ന്നുപോയവര്‍ക്കും പ്രത്യാശ അവശേഷിക്കുന്നുണ്ട്: മാര്‍പാപ്പ\nജീവിതത്തില് തകര്‍ന്നുപോയവര്‍ക്കും പ്രത്യാശ അവശേഷിക്കുന്നുണ്ട്: മാര്‍പാപ്പ\nജീവിതത്തില് ഏറെ പ്രയാസങ്ങളും പരാജയങ്ങളും ഏറ്റുവാങ്ങിയവരോട് ഫ്രാന്‍സിസ് പാപ്പായ്ക്ക് പറയാനുള്ളത് ഇതാണ്, മുന്നോട്ട് പോയി ജീവിതം പുതുക്കിപ്പണിയൂ. “പലപ്പോഴും തകര്‍ച്ചയില് ജീവിച്ച് നാം ശീലിച്ചുപോകാറുണ്ട്. ജീവിതം തകര്‍ന്നുകഴിയുമ്പോള് അതേ അവസ്ഥയോട് സമരസപ്പെട്ട് അങ്ങനെ തന്നെ കഴിയുന്നു. എന്നാല് നാം ഉയര്‍ത്തെഴുന്നേല്‍ക്കുകയും ജീവിതം പുതുക്കിപ്പണിയുകയും വേണം” – പാപ്പാ പറഞ്ഞു.\nഎസ്രായുടെ പുസ്തകത്തില് തകര്‍ന്നുപോയ ജറുസലേം ദേവാലയം പുതുക്കിപ്പണിയുന്ന ചരിത്രവും അതിനു വേണ്ടി യഹൂദര് സഹിച്ച സഹനങ്ങളും പാപ്പാ ഓര്‍മ്മപ്പെടുത്തി. ജീവിതം പുതുക്കിപ്പണിയല് ഒരു കൃപയാണ്. അര്‍ഹതയ്ക്കുപരിയുള്ള കൃപയാണത്. നമ്മുടെ അദ്ധ്വാനവും പോരാട്ടവും കൊണ്ട് നാം ഈ കൃപയെ യാഥാര്‍ത്ഥ്യമാക്കണം.\n“യേശു പോലും തകര്‍ന്ന് ഒന്നുമില്ലായ്മയിലേക്ക് നിപതിച്ച വ്യക്തിയാണ്. എന്നാല് അവിടുന്ന് ദൈവശക്തിയാല് ഉയിര്‍ത്തെഴുന്നേറ്റു. ദൈവം നമ്മോടൊപ്പമുണ്ട്. ഇതാണ് വീണ്ടും പുതുക്കിപ്പണിയാന് നമ്മുടെ പ്രത്യാശ” – പാപ്പാ വ്യക്തമാക്കി.


അപ്രതീക്ഷിത നീക്കങ്ങള് നേരിടാന് തയ്യാര്\nSun Feb 17 2019 15:24:47 GMT+0530 (IST)\nന്യൂഡല്‍ഹി: ദോക്‌ലാമില് ഏത് അപ്രതീക്ഷിത സാഹചര്യവും നേരിടാന് ഇന്ത്യ തയ്യാറാണെന്ന് കേന്ദ്ര പ്രതിരോധമന്ത്രി നിര്‍മല സീതാരാമന്. ശത്രുക്കള്‍ക്കെതിരേ രക്തം ചിന്തുന്ന പോരാട്ടത്തിന് ചൈന തയ്യാറാണെന്ന ചൈനീസ് പ്രസിഡന്റ് ഷി ജിന് പിങിനു മറുപടിയുമായാണ് പ്രതിരോധ മന്ത്രിയുടെ പ്രതികരണം.\nഏതു അപ്രതീക്ഷിത സാഹചര്യവും നേരിടാന് ദോക്‌ലാമില് ഇന്ത്യന് സൈന്യം തയ്യാറാണ്. സൈന്യം ശക്തമായ ജാഗ്രത പാലിക്കുകയാണ്. സൈന്യത്തിന്റെ ആധുനികവല്‍ക്കരണം തുടരുകയാണെന്നും രാജ്യത്തിന്റെ അതിര്‍ത്തികള് സംരക്ഷിക്കുകതന്നെ ചെയ്യുമെന്നും അവര് പറഞ്ഞു. രാജ്യത്തിന്റെ ഭൂപ്രദേശം സംരക്ഷിക്കുമെന്നും മന്ത്രി വ്യക്തമാക്കി. അതിര്‍ത്തിയിലെ നിലവിലുള്ള സാഹചര്യത്തിനു മാറ്റംവരുത്താനുള്ള ചൈനയുടെ ഏത് ശ്രമവും ദോക്‌ലാമിന് സമാനമായ സംഘര്‍ഷ സാഹചര്യത്തിലേക്ക് നയിക്കുമെന്ന് ചൈനയിലെ ഇന്ത്യന് സ്ഥാനപതി ഗൗതം ബംബവാലെ കഴിഞ്ഞ ദിവസം പറഞ്ഞിരുന്നു. അതിര്‍ത്തിയിലെ ഇന്ത്യന് പ്രതികരണം വെറും സൈനികം മാത്രമല്ലെന്നും അതില് രാഷ്ട്രീയമുണ്ടായിരുന്നുവെന്നും അദ്ദേഹം പറഞ്ഞിരുന്നു.\nസിക്കിം സെക്ടറിലെ ദോക്‌ലാം മേഖലയിലെ തര്‍ക്ക പ്രദേശത്ത് റോഡ് നിര്‍മിക്കാനുള്ള ചൈനീസ് സൈന്യത്തിന്റെ ശ്രമം ഇന്ത്യ തടഞ്ഞതോടെയാണ് കഴിഞ്ഞവര്‍ഷം ദോക്‌ലാമില് സംഘര്‍ഷം ഉടലെടുത്തത്. ജൂണ് 16 ഓടെ ഉടലെടുത്ത സംഘര്‍ഷാവസ്ഥയ്ക്ക് ആഗസ്ത് 28 ഓടെയാണ് അയവുവന്നത്. ഇരു രാജ്യങ്ങളും തമ്മില് യുദ്ധസമാനമായ അന്തരീക്ഷം സൃഷ്ടിച്ചിരുന്നു.\nദോക്‌ലാമില് ചൈനീസ് സൈന്യം ഹെലിപ്പാഡുകളും സൈനിക പോസ്റ്റുകളും ട്രഞ്ചുകളും നിര്‍മിച്ചുവരികയാണെന്ന് പ്രതിരോധമന്ത്രി നിര്‍മലാ സീതാരാമന് നേരത്തെ പാര്‍ലമെന്റിനെ അറിയിച്ചിരുന്നു. ഇന്ത്യയുടെ ശ്രദ്ധ പാകിസ്താന് അതിര്‍ത്തിയില് നിന്ന് ചൈനീസ് അതിര്‍ത്തിയിലേക്ക് മാറ്റണമെന്ന് കരസേനാ മേധാവി ജനറല് ബിപിന് റാവത്തും അഭിപ്രായപ്പെട്ടിരുന്നു. അതേസമയം, ജൂണ് 9, 10 ദിവസങ്ങളിലായി ചൈനയിലെ ഗിങ്ദാവോയില് നടക്കുന്ന ഷാങ്ഹായി സഹകരണ ഉച്ചകോടിയില് പ്രധാനമന്ത്രി പങ്കെടുക്കുമെന്ന് ചൈനയിലെ ഇന്ത്യന് സ്ഥാനപതി സ്ഥിരീകരിച്ചിട്ടുണ്ട്.


പത്മശ്രീ പാപ്പമ്മാള്- കൃഷിയിലെ വിസ്മയം! നൂറ്റിയേഴാം വയസിലും വിളവിടത്തില് വിജയഗാഥ കൊയ്യുന്ന പാപ്പമ്മാളിന്റെ വിശേഷങ്ങളും ചില പൊടിക്കൈകളും... - RashtraDeepika\nനൂറ്റിയേഴാം വയസിലും വിളവിടത്തില് വിജയഗാഥ കൊയ്യുന്ന പാപ്പമ്മാളിന് പത്മശ്രീ. കോയമ്പത്തൂര് തേക്കംപെട്ടി ഗ്രാമത്തിലെ ഈ ജൈവകൃഷിയിടവും പാപ്പമ്മാളുടെ കാര്‍ഷിക കൈമുതലും തലമുറകള്‍ക്ക് പാഠമായി മാറുകയാണ്.\nവാര്‍ധക്യത്തിന്റെ ക്ഷീണം മറന്നും പുലര്‍ച്ചെ മൂന്നിനുണര്‍ന്ന് നാലിന് കൈത്തൂമ്പയുമായി കൃഷിയിടത്തിലെത്തുന്ന കര്‍ഷക. മഴയും വെയിലും മഞ്ഞും അറിയാതെ ഈ പ്രായത്തില് കാര്‍ഷിക വിപ്ലവം കാഴ്ചവയ്ക്കുന്ന മറ്റൊരു വനിത രാജ്യത്തു വേറെയുണ്ടാകില്ല.\nചുളിവും കുനിവും വീണ ശരീരത്തെ ക്ഷീണം ഇനിയും അലട്ടുന്നില്ലെന്നതിനു തെളിവായി വേഗത്തിലാണ് നടത്തം.\nനന്നായി നനവും ഇളക്കവുമുള്ള കരിമണ്ണില് ചെറിയൊരു കൈത്തൂമ്പ ഉപയോഗിച്ചാണ് കിള. നട്ടുച്ചവെയിലിലെ വിശ്രമം ഒഴികെ രാവിലെ തുടങ്ങുന്ന അധ്വാനം വൈകുന്നേരം വരെ തുടരും.\nനെല്ല്, ചോളം, തെങ്ങ്, വാഴ, പച്ചക്കറി, ഇലക്കറികള്, ധാന്യങ്ങള്, കിഴങ്ങ് തുടങ്ങിയവയൊക്കെയാണ് കൃഷി. പാപ്പമ്മാള് വാരിയെറിഞ്ഞാലും പാടം നിറയെ കായ്ഫലമുണ്ടാകും, കീടശല്യം വരികയുമില്ല. അത്രയേറെ കൈപ്പുണ്യം അമ്മയ്ക്കുണ്ടെന്ന് ഗ്രാമീണര് പറയും.\nചാണകവും പച്ചിലകളും ചാരവുമൊക്കെയാണ് വളമായി നല്‍കുക. രാസവളങ്ങളും രാസകീടനാശിനികളും തൊടാത്ത കൃഷിയിടം. കീടങ്ങളെ തുരത്താന് നാടന് പ്രയോഗങ്ങളും കെണികളും ധാരാളം.\nവയലുകളും തോപ്പുകളും അതിരിടുന്ന തേക്കംപ്പട്ടി ഉള്‍ഗ്രാമത്തില് 1914ലായിരുന്നു ജനനം. ബാല്യത്തില്‍തന്നെ അച്ഛനും അമ്മയും മരിച്ചതിനാല് മുത്തശിയുടെ തണലിലാണ് വളര്‍ന്നത്. കോവിലുകളും ആല്‍ത്തറകളും പുളിമരങ്ങളും കരിമ്പനകളും അതിരിടുന്ന ഈ ചെറിയ ഗ്രാമത്തില് വികസനം ഇക്കാലത്തും ഏറെ കടന്നുവന്നിട്ടില്ല.\nജീവിതപ്രാരാബ്ദതയെ നേരിടാന് പതിനാറാം വയസില് ഗ്രാമക്കവലയില് പാപ്പമ്മാള് ഒരു ചെറിയ പലഹാരക്കട തുറന്നു. ഇഡലിയും വടയുമായിരുന്നു വിഭവങ്ങള്.\nനാടന് പച്ചരിയില് പാകം ചെയ്ത ഇഡലിയും സാമ്പാറും ചമ്മന്തിയും ഇലയില് വിളമ്പുന്ന ഗ്രാമീണഭക്ഷണശാല. കൈപ്പുണ്യം അന്നേ പാപ്പ മ്മാളുടെ കൂടെയുണ്ടായിരുന്നു,\nകടയിലെ ഭക്ഷണം നാട്ടുകാര് ക്കെല്ലാം ഇഷ്ടമായതോടെ തരക്കേടില്ലാത്ത വരുമാനം ലഭിച്ചു തുടങ്ങി. 1950 കാലത്ത് ആ കച്ചവടത്തില് നിന്നു മാസം 20 രൂപവരെ ലാഭം കിട്ടിയിരുന്നു.\nഇഡലി വിറ്റു കിട്ടിയ പണം മിച്ചം പിടിച്ചു അന്‍പതാം വയസില് ഗ്രാമത്തില് പത്തേക്കര് ഭൂമി വാങ്ങി കൃഷി തുടങ്ങിയതോടെ പാപ്പമ്മാള് ഇഡലിക്കട ഉപേക്ഷിച്ചു കര്‍ഷകയായി.\nമാസങ്ങളുടെ അധ്വാനത്തില് കരിമണ്ണ് കിളച്ചിളക്കി പാകമാക്കി. ഒരുമിച്ച് പത്തേക്കര് സ്ഥലം അക്കാലത്ത് കിളച്ചുമറിച്ച് കൃഷിക്കു പാകമാക്കുക സാഹസിക ജോലിയായിരുന്നു. അങ്ങിങ്ങ് കല്ലും കരിമ്പാറയും കൂറ്റന്‍മരങ്ങളും കരിമ്പനയുടെ കരിവേരുകളും തിങ്ങിയ സ്ഥലമായിരുന്നു അത്.\nഏറെ ശ്രമകരമായി കിളിച്ചും നിരത്തിയും പാകമാക്കിയെടുത്ത മണ്ണില്, കാര്‍ഷിക പാഠങ്ങളൊന്നും വശമില്ലാതിരുന്ന ഇവര് ഗ്രാമത്തില് ലഭ്യമായ വിത്തുകളും വിളവുകളും ശേഖരിച്ചു നട്ടുതുടങ്ങി.\nഅങ്ങനെ കാലങ്ങളോളം പാപ്പമ്മാള് തേക്കംപെട്ടി ഗ്രാമത്തിലെ അറിയപ്പെടുന്ന കര്‍ഷകയായി. കാലമേറെ പിന്നിട്ടപ്പോള് പത്തേക്കറില് കൃഷി മുന്നോട്ടുകൊണ്ടുപോവുക ദുഷ്‌കരമായി. അതില് ഏഴരയേക്കര് സഹോദരങ്ങള്‍ക്കും അവരുടെ മക്കള്‍ക്കുമായി വീതിച്ചു നല്‍കി. ശേഷിക്കുന്ന രണ്ടരയേക്കറിലാണ് അമ്മാളുടെ കൃഷിപ്പണികള്.\nതമിഴ്നാട് കാര്‍ഷിക സര്‍വകലാശാലയുടെ ഓപ്പണ് ക്ലാസുകളില് പങ്കെടുത്ത് കൃഷിയുടെ പാഠങ്ങള് കൂടുതല് ആഴത്തില് പഠിച്ച പാപ്പമ്മാള് തന്നെ കാണാന് വരുന്നവര്‍ക്കൊക്കെ കൃഷിശാസ്ത്രവും അനുഭവങ്ങളും പകര്‍ന്നുകൊടുക്കുന്നു.\nരാസവളപ്രയോഗവും രാസ കളനാശി നികളുടെ ഉപയോഗവും മനുഷ്യ നിലും മൃഗങ്ങളിലും മണ്ണിലും പലവിധ ആരോഗ്യപ്രശ്നങ്ങള് സൃഷ്ടി ക്കുന്നതായി അമ്മാള് പഠിച്ചിരിക്കുന്നു.\nശരീരത്തില് രക്തയോട്ടമുണ്ടാവാന് കുനിഞ്ഞും നിവര്‍ന്നുമുള്ള നില്‍പ്പ് സഹായിക്കുമെന്നാണ് പാപ്പ മ്മാളിന്റെ പക്ഷം. സൂര്യനസ്തമി ക്കുംവരെ പാടത്തു പണിയെടുക്കും.\nമട്ടന് ബിരിയാണിയാണ് ഇഷ്ട ഭക്ഷണം. രാജ്യത്തിന്റെ പരമോന്നത ബഹുമതികളിലൊന്നായ പത്മശ്രീ സമ്മാനിക്കപ്പെടുമ്പോഴും ഇവര്‍ക്ക് അമിതമായ ആഹ്‌ളാദമില്ല. കൂടുതല് കാലം കൃഷിപ്പണിയെടുക്കാനുള്ള ഊര്‍ജമാണ് പുരസ്‌കാരമെന്നാണ് പാപ്പമ്മാളിന്റെ അഭിപ്രായം.\nനാട്ടിലെ കര്‍ഷകരും തൊഴിലാളികളും കൃഷിയിടങ്ങളില് എത്തുമ്പോഴേക്കും പാപ്പമ്മാള് മോശമല്ലാത്ത ഒരു വേല പൂര്‍ത്തിയാക്കിയിട്ടുണ്ടാവും.\nഏറ്റവും കുറഞ്ഞത് ഒരു വാരം കിളയോ നനയോ നടത്തി അടുത്ത പണിക്കുള്ള ഒരുക്കം തുടങ്ങുമ്പോഴാകും പതിവു പണിക്കാരുടെ വരവ്. മണ്ണിലെ അധ്വാനം സൂര്യനുദിക്കും മുമ്പേ തുടങ്ങണമെന്നാണ് ഇവരുടെ നിലപാട്.\nപണികള്‍ക്കു ശേഷം വൈകുന്നേരം ചന്തയില് പോയി വിളവുകള് വില്‍ക്കും. സ്‌കൂളില് പോയി ഒരിക്കലും പഠിച്ചിട്ടില്ലാത്ത പാപ്പമ്മാളിന്റെ അറിവുകളെല്ലാം അധ്വാനവും അനുഭവങ്ങളും സമ്മാനിച്ചതാണ്.\nപതിനാലാം വയസില് വിവാഹിതരായ ഇവരുടെ ജീവിതം വീടിന്റെ ചുവരുകള്‍ക്കുള്ളിലായിരുന്നു. ഇവര്‍ക്ക് കുട്ടികളുണ്ടായിരുന്നില്ല.\nകുട്ടികളില്ലാത്തതിനാല് പാപ്പമ്മാള് ഒരു ആണ്‍കുട്ടിയെ ദത്തെടുത്തു വളര്‍ത്തി. മകന് വളര്‍ന്നപ്പോഴും കൃഷിയില് ഒതുങ്ങാതെ ഇവര് പൊതുപ്രവര്‍ത്തനത്തില് സജീവമായി.\nഅങ്ങനെ മുപ്പത്തഞ്ചാമത്തെ വയസില് ആദ്യത്തെ പഞ്ചായത്ത് മെമ്പര് അഥവാ സ്ത്രീ സര്‍പഞ്ചായി ഗ്രാമത്തില് ചുമതലയേറ്റു. കാര്യമായ എഴുത്തും വായനയും അറിയില്ലെങ്കിലും പാപ്പമ്മാളിന്റെ അധ്വാനത്തെയും നിലപാടിനെയും ഗ്രാമവാസികള് പിന്തുണച്ചു.\nഅധ്വാനം 57 വര്‍ഷം പിന്നിടുമ്പോഴും വിശ്രമം അറിയാതെ പാപ്പമ്മാള് കൃഷി തുടരുകയാണ്. ഒരു ദിവസം പോലും വിശ്രമിക്കാതെ ദിവസം ഏഴും എട്ടും മണിക്കൂര് പാടത്തും പറമ്പത്തും നീളുന്ന അധ്വാനം.\nതേക്കംപെട്ടി ഗ്രാമവാസികള്‍ക്ക് അഭിമാനവും ഐശ്വര്യവുമാണ് പത്മശ്രീയിലെത്തിയ വൃദ്ധകര്‍ഷക. ഗ്രാമത്തിലെ കല്യാണങ്ങള്‍ക്ക് വധൂവര ന്‍മാരെ പ്രത്യേകമായി അനുഗ്ര ഹിക്കാന് ഇവരെ തേടി ബന്ധുക്കളെത്തുന്നു.\nപത്മശ്രീയോളം ഉയര്‍ന്നതോടെ ഇവരുടെ വീടിനു മുന്നില് നൂറു കണക്കിന് സന്ദര്‍ശകരുണ്ട്. കൃഷിയിടത്തിലുമുണ്ട് ഏറെ സന്ദര്‍ശകര്. അഭിമുഖം തേടി മാധ്യമങ്ങളുടെ നിര വേറെയും.\nവിവാഹ ചിലവ് ഇങ്ങനെയും കുറയ്ക്കാം ? താരമായി ഒരമ്മ! ചെലവു കുറച്ചു എന്നുകരുതി സാധാരണ വിവാഹം പോലെയല്ലേ എന്നു കരുതിയാൽ തെറ്റി; റിസപ്ഷൻ അടക്കമുണ്ടായിരുന്നു…


ഇറാക്കില് ബോംബ് സ്ഫോടനം | Trail of terror: Toll in Iraqi car bomb blast touches 85 - Malayalam Oneindia\n25 min ago മൂന്ന് വയസ്സുകാരി ഷെറിന് മാത്യൂസിന്‍റെ കൊലപാതകം: വളര്‍ത്തച്ഛന് അമേരിക്കയില് ജീവപര്യന്തം തടവ്ശിക്ഷ\nഇറാക്കില് ബോംബ് സ്ഫോടനം\nബാഗ്ദാദ്: ഇറാക്കിലെ നജഫില് ഇമാം അലി പള്ളിക്ക് സമീപമുണ്ടായ കാര് ബോംബ് സ്ഫോടനത്തില് 85 പേര് കൊല്ലപ്പെട്ടു. മരിച്ചവരില് ഉന്നത ഷിയാ നേതാവ് ആയത്തുള്ള മുഹമ്മദ് ബക്കര് അല് ഹക്കീമും ഉള്‍പ്പെടുന്നു.\nആഗസ്ത് 29 വെള്ളിയാഴ്ച അല് ഹക്കീം പള്ളിയില് നിന്ന് പ്രാര്‍ഥന കഴിഞ്ഞ് മടങ്ങുമ്പോഴാണ് സ്ഫോടനമുണ്ടായത്. ഇസ്ലാമിക് വിപ്ലവ സുപ്രിം കൗണ്‍സിലിന്റെ നേതാവ് കൂടിയാണ് അല് ഹക്കീം.150 പേര്‍ക്ക് സ്ഫോടനത്തില് പരിക്കേറ്റിട്ടുണ്ട്.\nഇറാക്കിലെ ഏറ്റവും പരിശുദ്ധ ദേവാലയങ്ങളിലൊന്നായാണ് നജഫ് പള്ളി പരിഗണിക്കപ്പെടുന്നത്. സ്ഫോടനത്തില് പള്ളിയുടെ കവാടം തകര്‍ന്നു.\nസ്ഫോടനം നടന്ന സ്ഥലത്തിന് സമീപമുണ്ടായിരുന്ന കടകളും വാഹനങ്ങളും തകര്‍ന്നു. പരിക്കേറ്റവരില് നൂറോളം പേരുടെ നില ഗുരുതരമാണ്.\nസദ്ദാം ഹുസൈന്റെ എതിരാളിയായിരുന്ന ഹക്കീം 20 വര്‍ഷത്തെ ഇറാനിലെ പ്രവാസജീവിതത്തിന് ശേഷം അടുത്തിടയൊണ് ഇറാക്കിലേക്ക് മടങ്ങിയത്. ഇറാക്കില് വെള്ളിയാഴ്ച നടന്ന അക്രമപരമ്പരകളില് ഒരു കുര്‍ദ് സുരക്ഷാ മേധാവിയും യു എസ് സൈനികനും കൊല്ലപ്പെട്ടു.


Thiruvananthapuram, First Published 29, Aug 2019, 11:41 AM IST\nവൈദ്യശാസ്ത്രം ഇത്രയധികം വളര്‍ന്നിട്ടും പലരും അത് വിശ്വാസത്തിലെടുക്കാതെ നാട്ടുവൈദ്യന്‍റെയും വ്യാജ വൈദ്യന്മാരുടെയും പിന്നാലെ പോകുന്ന വാര്‍ത്തകള് നാം കേള്‍ക്കാറുണ്ട്.\nവൈദ്യശാസ്ത്രം ഇത്രയധികം വളര്‍ന്നിട്ടും പലരും അത് വിശ്വാസത്തിലെടുക്കാതെ നാട്ടുവൈദ്യന്‍റെയും വ്യാജ വൈദ്യന്മാരുടെയും പിന്നാലെ പോകുന്ന വാര്‍ത്തകള് നാം കേള്‍ക്കാറുണ്ട്. അത്തരത്തില് വിശ്വസ യോഗ്യമല്ലാത്ത നാട്ടുവൈദ്യന്‍റെ കപടചികിത്സയില്‍പ്പെട്ട് ജീവന് വരെ നഷ്ടപ്പെട്ട ഒരു യുവാവിന്‍റെ കഥ പങ്കുവെയ്ക്കുകയാണ് ഡോക്ടര് ഷിനു ശ്യാമളന്. ഡോ. മനോജ് വെള്ളനാട് എഴുതിയ കുറിപ്പാണ് ഷിനു പങ്കുവെച്ചത്.\nഫേസ്ബുക്ക് കുറിപ്പ് വായിക്കാം...\nകണ്ണൂരിൽ ഒരു 28 കാരൻ കൂടി മരിച്ചിരിക്കുന്നു. റിവിൻ എന്ന ആ ഹതഭാഗ്യന്റെ ഖബറടക്കം നാളെയേ ഉള്ളൂ. എത്രയെഴുതിയാലും മോഹനന്റെ കയ്യിലൂടെ മരണത്തിലേക്ക് നടന്നു പോയവരുടെ എണ്ണമിങ്ങനെ കൂടുന്നത് എത്ര സങ്കടകരമാണ്. പക്ഷെ, വായിക്കുന്ന ഒരാളെങ്കിലും മാറിച്ചിന്തിക്കുമെന്ന പ്രതീക്ഷയോടെ വീണ്ടും വീണ്ടും എഴുതുന്നതാണ്. അതുകൊണ്ട് റിവിൻ ജോസിന്റെ കഥയും നിങ്ങളറിയണം.\nഅവൻ അബുദാബീലായിരുന്നു. അവിടെ കരാട്ടെ ഇൻസ്ട്രക്റ്ററായിരുന്നു.3വർഷം മുമ്പ്, അതായത് 25 വയസുള്ളപ്പോൾ, ലീവിന് നാട്ടിൽ വന്നപ്പോൾ കഴുത്തിലൊരു ചെറിയ മുഴ കണ്ടു. അത് ബയോപ്സിക്കയച്ചപ്പോഴാണ് മൂക്കിന് പുറകിലായി ഒരു ട്യൂമർ വളരുന്നതിന്റെ ഭാഗമാണതെന്ന് കണ്ടെത്തിയത്. കാൻസറാണ്. നേസോ ഫരിഞ്ചൽ കാർസിനോമ എന്നായിരുന്നു ഡയഗ്നോസിസ്. അങ്ങനെ റിവിനെ വീട്ടുകാർ കോഴിക്കോട്ടെ ആശുപത്രിയിൽ കാണിക്കാൻ തീരുമാനിച്ചു.\nആ വീട്ടിൽ ഏറ്റവും വിദ്യാഭ്യാസവും ലോകപരിചയവുമുള്ള ആൾ റിവിനായിരുന്നു. അവൻ തന്നെയാണ് ഫേസ്ബുക്കിലൂടെ അറിഞ്ഞ മോഹനന്റെ ചികിത്സയെ പറ്റിയും മോഹനവാഗ്ദാനങ്ങളെ പറ്റിയും വീട്ടുകാരോട് പറഞ്ഞത്. അങ്ങനെയാണവർ വ്യാജന്റെ ചികിത്സാകേന്ദ്രത്തിലെത്തുന്നതും. മോഹനൻ ആദ്യം ചെയ്തത്, രോഗനിർണയം നടത്തിയ റിപ്പോർട്ടുകളെല്ലാം മാറ്റിവക്കുകയായിരുന്നു. എന്നിട്ട് അത് കാൻസറൊന്നുമല്ലാന്നും, കാൻസറെന്ന സാധനമേയില്ലായെന്നും അതൊക്കെ അലോപ്പതിക്കാരന്റെ തട്ടിപ്പാണെന്നും ഇതുവെറും കൊഴുപ്പടിഞ്ഞത് മാത്രമാണെന്നും പറഞ്ഞ് ആ പാവങ്ങളെ വിശ്വസിപ്പിച്ചു. എന്നിട്ട് കുറേ കഷായവും കുഴമ്പും കൊടുത്തു. ഓരോ ആഴ്ചയിലെ മരുന്നിനും (?) ഏതാണ്ട് 5000 രൂപയോളം വാങ്ങി.\nകുറച്ചുനാൾ കഴിഞ്ഞപ്പൊ റിവിൻ ആകെ ക്ഷീണിച്ചു. ദേഹം മൊത്തം വേദനയായി. മോഹനൻ അടുത്ത ഉഡായിപ്പിറക്കി. കൊഴുപ്പ് ദേഹത്ത് പടരുന്നതാണെന്നും അത് തടവി ശരിയാക്കണമെന്നും പറഞ്ഞ് കണ്ണൂരുള്ള ഒരു കളരി കേന്ദ്രത്തിലേക്ക് വിട്ടു. അത് മോഹനന്റെ തന്നെ ഒരു സഹോദര സ്ഥാപനമായിരുന്നു. അവിടെച്ചെന്ന റിവിന്റെ വീട്ടുകാർ കാണുന്നത് ഇയാളിതുപോലെ പറഞ്ഞുവിട്ട മറ്റു പല രോഗികളുടെയും ദുരിതങ്ങളും മരണങ്ങളുമാണ്. അവരവിടെയും 11 ദിവസത്തെ തടവൽ ചികിത്സ നടത്തി. അതിനും പതിനായിരങ്ങൾ ചെലവായി. ഇത്രയും ആയപ്പോഴാണ് എല്ലാവർക്കും കാര്യങ്ങൾ കുറച്ചെങ്കിലും മനസിലാവുന്നത്. പക്ഷെ, റിവിനും വീട്ടുകാരും മോഹനന്റെ തനിനിറം തിരിച്ചറിഞ്ഞപ്പോഴേക്കും കാൻസർ ശ്വാസകോശത്തിലേക്കൊക്കെ വ്യാപിച്ചു കഴിഞ്ഞിരുന്നു. ദുരിതങ്ങൾ നിറഞ്ഞ കുറേ ദിവസങ്ങൾ പിന്നിട്ട് ഇന്നിതാ അവൻ 28-ആമത്തെ വയസിൽ മരിച്ചും പോയി.\nറിവിന് കാൻസറായിരുന്നു. കുറച്ചുനാളത്തെ റേഡിയേഷൻ മാത്രമോ, അല്ലെങ്കിൽ റേഡിയേഷനും കീമോതെറാപ്പിയും കൂടിയോ എടുത്താൽ പൂർണമായും മാറാൻ സാധ്യതയുണ്ടായിരുന്ന രോഗമായിരുന്നു യഥാർത്ഥത്തിൽ റിവിന്റേത്. ചികിത്സയൊക്കെ കഴിഞ്ഞ് തിരിച്ചുപോയി ഇന്നും കരാട്ടെ പഠിപ്പിച്ച് അബുദാബീലിരിക്കേണ്ട ചെറുപ്പക്കാരനാണ് ദാരുണമായി മരണം വരിച്ചത്. മരിച്ചതല്ലല്ലോ, കൊന്നത് ..! ഇതൊക്കെ റിവിന്റെ സഹോദരൻ തന്നെ പറഞ്ഞ കാര്യങ്ങളാണ്. റിവിനെ പോലുള്ള നിരവധി പേരെ ഇദ്ദേഹം മോഹനന്റെ ചികിത്സാലയത്തിലും കണ്ണൂരിലെ കളരിയിലും കണ്ടിട്ടുണ്ട്. പലരും ഇന്ന് ജീവിച്ചിരിപ്പില്ല. ഇദ്ദേഹവും മറ്റു പലരെയും പോലെ മോഹനനെതിരെ നിയമനടപടിക്കൊരുങ്ങുന്നുണ്ട്.\nഒരാളെങ്കിലും രക്ഷപ്പെടട്ടെ എന്നൊക്കെ പോസ്റ്റിൽ പറയുമെങ്കിലും, ഒരാൾ പോലും മോഹനന്റെ അടുത്തേക്ക് പോകരുതെന്ന് ആഗ്രഹിച്ചു തന്നെയാണ് വീണ്ടും വീണ്ടും ഇതിങ്ങനെ എഴുതുന്നത്. മറ്റുള്ളവരുടെ അനുഭവങ്ങളും ചിലപ്പോൾ നല്ല പാഠങ്ങളാണ്, പഠിക്കാൻ നമ്മൾ തയ്യാറാണെങ്കിൽ.\nrivin death Dr Shinu Syamalan fb post\nകഴുത്തിലൊരു ചെറിയ മുഴ കണ്ടു


നേതാക്കൾ കണ്ണൂരിലെ ഗുണ്ടയെ ബന്ധപ്പെട്ടു. രണ്ടരയോടെ ഗുണ്ട കാറിൽ തൃശ്ശൂരിലെത്തി. ഇരിങ്ങാലക്കുടയിൽ താമസിക്കുന്ന തലശ്ശേരി സ്വദേശിയായ മറ്റൊരു ഗുണ്ടയെയും വിളിച്ചുവരുത്തി. മറ്റു രണ്ട് കാറുകളും സംഘടിപ്പിച്ചു. വിശ്വസ്തരായ നാലുപേരെയും കൂട്ടി; മൂന്നരക്കോടി രൂപ പാർട്ടി നേതാക്കൾ തട്ടിയെടുത്തത് ഗുണ്ടയെ ഉപയോഗിച്ചാണെന്ന് പോലീസിനു വിവരം - Media Malayalam (മീഡിയ മലയാളം)\nനേതാക്കൾ കണ്ണൂരിലെ ഗുണ്ടയെ ബന്ധപ്പെട്ടു. രണ്ടരയോടെ ഗുണ്ട കാറിൽ തൃശ്ശൂരിലെത്തി. ഇരിങ്ങാലക്കുടയിൽ താമസിക്കുന്ന തലശ്ശേരി സ്വദേശിയായ മറ്റൊരു ഗുണ്ടയെയും വിളിച്ചുവരുത്തി. മറ്റു രണ്ട് കാറുകളും സംഘടിപ്പിച്ചു. വിശ്വസ്തരായ നാലുപേരെയും കൂട്ടി; മൂന്നരക്കോടി രൂപ പാർട്ടി നേതാക്കൾ തട്ടിയെടുത്തത് ഗുണ്ടയെ ഉപയോഗിച്ചാണെന്ന് പോലീസിനു വിവരം\nതൃശ്ശൂർ:പ്രമുഖ ദേശീയപ്പാർട്ടി തിരഞ്ഞെടുപ്പിൽ ഉപയോഗിക്കാൻ എത്തിച്ച മൂന്നരക്കോടി രൂപ പാർട്ടി നേതാക്കൾ തട്ടിയെടുത്തത് ഗുണ്ടയെ ഉപയോഗിച്ചാണെന്ന് പോലീസിനു വിവരം. കണ്ണൂർ കല്യാശ്ശേരിയിൽനിന്നു വന്ന ഗുണ്ട തൃശ്ശൂരിൽ എത്തുന്നതുവരെ പണം കൊണ്ടുവന്ന വാഹനം തൃശ്ശൂരിലെ രണ്ടു നേതാക്കൾ ഇവിടെ പിടിച്ചുനിർത്തുകയായിരുന്നെന്നാണ് പോലീസ് കരുതുന്നത്. രാത്രിയാത്ര അപകടകരമാണെന്നു പറഞ്ഞാണ് ജില്ലാ നേതൃത്വത്തിലുള്ള വ്യക്തി എം.ജി. റോഡിലെ ലോഡ്ജിൽ ഡ്രൈവർക്ക് മുറിയെടുത്തു കൊടുത്തത്.\nഏപ്രിൽ രണ്ടിനു വൈകീട്ട് ഏഴോടെയാണ് പണവുമായി കാർ എത്തിയത്. അപ്പോൾത്തന്നെ കൊച്ചിയിലേക്കു പോകാനായിരുന്നു പദ്ധതി. ഈ വാഹനം തടഞ്ഞുനിർത്തി നേതാക്കൾ കണ്ണൂരിലെ ഗുണ്ടയെ ബന്ധപ്പെട്ടു. രണ്ടരയോടെ ഗുണ്ട കാറിൽ തൃശ്ശൂരിലെത്തി. ഇരിങ്ങാലക്കുടയിൽ താമസിക്കുന്ന തലശ്ശേരി സ്വദേശിയായ മറ്റൊരു ഗുണ്ടയെയും വിളിച്ചുവരുത്തി. മറ്റു രണ്ട് കാറുകളും സംഘടിപ്പിച്ചു. വിശ്വസ്തരായ നാലുപേരെയും കൂട്ടി.\nപണവുമായി എത്തിയ കാറിന്റെ ഡ്രൈവറെ വെളുപ്പിന് നാലുമണിക്ക് പോകാൻ അനുവദിച്ചു. മൂന്ന് കാറുകളിൽ ഗുണ്ടാസംഘം പിന്തുടർന്നു. കൊടകര മേൽപ്പാലം കഴിഞ്ഞപ്പോൾ കാറിനെ ഗുണ്ടാസംഘത്തിന്റെ ഒരു കാർ മറികടന്നു നിർത്തി. മറ്റു രണ്ട് കാറുകൾ പണം കൊണ്ടുപോയ കാറിൽ ഇടിച്ചു. ഡ്രൈവർ പുറത്തിറങ്ങിയതോടെ, പണവുമായി വന്ന കാർ ഗുണ്ടാ സംഘം തട്ടിക്കൊണ്ടുപോയി.\nപണവുമായി എത്തിയ കാറിന്റെ ഡ്രൈവർ കോഴിക്കോട് ചേളന്നൂർ കണ്ണങ്കര എ.കെ. വീട്ടിൽ ഷംജീർ ആണ് കൊടകര പോലീസിൽ പരാതി നൽകിയത്. അരമണിക്കൂറിനുള്ളിൽ പദ്ധതി ആസൂത്രകനായ പാർട്ടി നേതാവ് സ്റ്റേഷനിലെത്തി ഒത്തുതീർപ്പിനു ശ്രമിച്ചു.\nവൻതട്ടിപ്പ് നടക്കുന്നെന്ന സൂചന കിട്ടിയ പാർട്ടിയിലെ മറ്റുചില നേതാക്കളാണ് സംഭവം കുത്തിപ്പൊക്കിയത്. കേസ് ഒത്തുതീർക്കാൻ ശ്രമങ്ങൾ പുരോഗമിക്കുന്നുണ്ട്. പോലീസിന്റെ പ്രഥമവിവര റിപ്പോർട്ടിൽ പാർട്ടിയുടെ പേരുപറയുന്നില്ല.\nസംഭവത്തെപ്പറ്റി പാർട്ടിയും പാർട്ടിയെ നയിക്കുന്ന സംഘടനയും അന്വേഷണം നടത്തുന്നുണ്ട്. തൃശ്ശൂരിൽ കടക്കെണിയിലായ ഒരു നേതാവ് ഈയിടെ വൻതുകയുടെ കടം വീട്ടിയതും പാർട്ടി അന്വേഷിക്കുന്നുണ്ട്.\nThe leaders contacted the goonda in Kannur. The goonda reached Thrissur inacar at 2.30 pm. Another goonda from Thalassery, who lives in Iringalakuda, was also called. The other two cars were organized. Gathered the four faithful; According to the police, Rs 3.5 crore was swindled by party leaders using goons\nAnother goonda from Thalassery\nRs 3.5 crore was swindled by party leaders\nThe goonda reached Thrissur inacar at 2.30 pm\nThe leaders contacted the goonda in Kannur\nwas also called. The other two cars were organized. Gathered the four faithful\nwho lives in Iringalakuda\nPrevious articleതമിഴ്‌നാട്ടിൽ ഇന്ന് സമ്പൂർണ ലോക്ക്ഡൗൺ\nNext articleഇറാഖിലെ ബാഗ്ദാദില് ആശുപത്രിയിലുണ്ടായ തീപിടിത്തത്തില് 19 മരണം


| പെട്രോളും ഡീസലും ഏറ്റവും ഉയര്‍ന്ന വിലയില് എത്തിയത് ബിജെപി ഭരണത്തില് ; ഡിസംബറില് കൂടിയത് 3.31 രൂപ ; മുംബൈയില് പെട്രോള്‍വില ലിറ്ററിന് 80 രൂപ...!! | Mangalam\nSaturday, April 20, 2019 Last Updated5Min 42 Sec ago English Edition\nWednesday 24 Jan 2018 11.45 AM\nപെട്രോളും ഡീസലും ഏറ്റവും ഉയര്‍ന്ന വിലയില് എത്തിയത് ബിജെപി ഭരണത്തില് ; ഡിസംബറില് കൂടിയത് 3.31 രൂപ ; മുംബൈയില് പെട്രോള്‍വില ലിറ്ററിന് 80 രൂപ...!!\nന്യൂഡല്‍ഹി: ഇന്ധനവില സര്‍വകാല റെക്കോഡിലേക്ക് നീങ്ങുന്നതിനെ തുടര്‍ന്ന് ജനരോഷം ശക്തമാകുന്നതിനിടയില് പുതിയ ബജറ്റില് നികുതി കുറയ്ക്കാന് കേന്ദ്ര സര്‍ക്കാരിന് പെട്രോളിയം മന്ത്രാലയത്തിന്റെ ശുപാര്‍ശ. പുതിയ വില നിലവാരം അനുസരിച്ച് മുംബൈയില് പെട്രോളിന് വില 80 രൂപ വരെ എത്തിയ സ്ഥിതിയില് പെട്രോളും ഡീസലും ഏറ്റവും ഉയര്‍ന്ന വിലയില് എത്തിയത് ബിജെപി കേന്ദ്രഭരണം കയ്യാളാന് തുടങ്ങിയത് മുതലാണെന്ന ആരോപണത്തില് ഉഴറുകയാണ് കേന്ദ്ര സര്‍ക്കാര്.\nകൊല്‍ക്കത്തയിലും ചെന്നൈയിലും നില നില്‍ക്കുന്ന വില നിലവാരം ഡല്‍ഹിയുമായി താരതമ്യപ്പെടുത്തുമ്പോള് വലിയ വ്യത്യാസമാണ് കാണിക്കുന്നത്. കൊല്‍ക്കത്തയിലും ചെന്നൈയിലും പെട്രോള് ലിറ്ററിന് 75 രൂപയും ഡീസലിന് 66 രൂപയുമാണ്. ഡല്‍ഹിയില് ഇത് യഥാക്രമം 72.23 രൂപ പെട്രോളിനും 63 രൂപ ഡീസലിനുമാണ്. പെട്രോള് ഉല്‍പ്പന്നങ്ങള് ജിഎസ്ടിയ്ക്ക് കീഴിലേക്ക് കൊണ്ടുവന്ന് കേന്ദ്ര സര്‍ക്കാരിന്റെ ഇളവുകള് നേടുകയാണ് ഉത്തമമെങ്കിലും സംസ്ഥാന സര്‍ക്കാരുകള് സഹകരിക്കുന്നില്ല. അതേസമയം തന്നെ ബിജെപി സര്‍ക്കാര് തങ്ങളുടെ കാലത്ത് ഒരു തവണ മാത്രം എക്‌സൈസ് നികുതി കുറച്ചപ്പോള് ഒമ്പതു തവണയാണ് വില കൂട്ടിയത്. 2017 ല് ലിറ്ററിന് രണ്ടു രൂപ എക്‌സൈസ് ഡ്യൂട്ടി ബിജെപി കുറച്ചപ്പോള് ഡല്‍ഹിയില് പെട്രോള് ലിറ്ററിന് 70.88 രൂപയായിരുന്നു. ഡീസലിന് 59 രൂപയും.\nഡിസംബര് പകുതിയോടെ പെട്രോളിന് മൂന്ന് രൂപയും ഡീസലിന് നാലൂ രൂപയ്ക്കും മുകളിലേക്കാണ് വില കയറിയത്. കേരളത്തില് പെട്രോള് വില 75 നും 76 നും ഇടയില് ഈടാക്കുമ്പോള് ഡീസലിന് 67 നും 68 നും ഇടയിലാണ്. ഡിസംബറില് പെട്രോളിന് 3.31 രൂപ കൂടിയപ്പോള് എക്‌സൈസ് നികുതി 19.48 രൂപയാണ് ഈടാക്കുന്നത്. ഡീസലിന് 4.86 രൂപ കൂടിയപ്പോള് എക്‌സൈസ് നികുതി 15.33 രൂപയായി. ഇതിന് പുറമേയാണ് വിവിധ സംസ്ഥാന സര്‍ക്കാരുകള് മൂല്യവര്‍ദ്ധിത നികുതി നിരക്കും വരുന്നത്. പെട്രോള്, ഡീസല് നികുതി ഉയര്‍ത്തിയതിലൂടെ കേന്ദ്രത്തിന്റെ അധിക നികുതി വരുമാനം 211 ശതമാനമായി വര്‍ദ്ധിച്ചു.


വസ്ത്രങ്ങള് തന്നെ പലപ്പോഴും പിന്‍സീറ്റ് യാത്രികരായ സ്ത്രീകളെ അപകടത്തില് പെടുത്താറുണ്ട്\nഇരുചക്ര വാഹനത്തില് പിന്നിലിരുന്നു യാത്ര ചെയ്യുമ്പോള് പലപ്പോഴും സ്ത്രീകള് അവര് സുരക്ഷിതരാണോ എന്ന് ചിന്തിക്കാറില്ല. വസ്ത്രങ്ങള് തന്നെ പലപ്പോഴും പിന്‍സീറ്റ് യാത്രികരായ സ്ത്രീകളെ അപകടത്തില് പെടുത്താറുണ്ട്. ഇത്തരത്തില് സംഭവിക്കാവുന്ന അപകടങ്ങള്‍ക്കെതിരെ മുന്നറിയിപ്പു നല്‍കുന്ന ചിത്രവും സന്ദേശവുമാണ് സോഷ്യല് മീഡിയയില് ഇപ്പോള് വൈറലാകുന്നത്.\nഅപ്രതീക്ഷിതമായി സംഭവിക്കാവുന്ന അപകടത്തിന്റെ ദൃശ്യം ആവിഷ്‌കരിച്ച ഫോട്ടോഗ്രാഫിയാണ് സോഷ്യല് മീഡിയയില് പ്രചരിക്കുന്നത്. ഒരു ചാനലിന്റെ ഫേസ്ബുക്ക് പേജിലാണ് ചിത്രവും കുറിപ്പും പ്രത്യക്ഷപ്പെട്ടത്. പിന്‍സീറ്റിലിരിക്കുന്ന യുവതിയുടെ ഷാള് ബൈക്കിന്റെ ടയറില് കുടുങ്ങുന്നതും യുവതി റോഡിലേക്ക് മലര്‍ന്നടിച്ചു വീഴാന് തുടങ്ങുന്നതുമായ ദൃശ്യങ്ങളാണ് യഥാര്‍ത്ഥ അപകടമാണെന്ന് തോന്നുന്ന രീതിയില് ആവിഷ്‌കരിച്ചിരിക്കുന്നത്.\n‘ഒരിക്കലും ഇത് ചെറിയൊരു കാര്യമാണെന്ന് പറഞ്ഞ് തള്ളി കളയരുത്. ഒരു ജീവന് വരെ നഷ്ടപ്പെടുന്ന ഒന്നാണിത്. അമ്മയായിട്ടും പെങ്ങളായിട്ടും ഭാര്യയുമായിട്ടൊക്കെ പോവുമ്പോള് വളരെ ശ്രദ്ധിക്കേണ്ടതാണ്. ബൈക്കില് പോവുമ്പോള് ഷാളോ, സാരിയോ, വസ്ത്രത്തിന്റെ താഴ്ഭാഗമോ നീളം കൂടുതലാണെങ്കില് അത് മാക്‌സിമം ഒതുക്കി പിടിക്കാന് നോക്കുക.\nഇല്ലെങ്കില് അത് ബൈക്കിന്റെ ടയറില് കുടുങ്ങി പുറകോട്ടു മലന്ന് അപകടം ഉണ്ടാകും. മാക്‌സിമം ഇത് ശ്രദ്ധിക്കാന് നോക്കുക. ഇത്തരത്തിലുള്ള അപകടങ്ങള് നമ്മുടെ സമൂഹത്തില് അനവധി നടക്കുന്നുണ്ട്. എല്ലാവരുടെയും ശ്രദ്ധയില്‍പെടുത്തുക. ഓരോ നല്ല തോന്നലുകളും ജീവന്റെ തുടിപ്പുകള് ആണെന്നും ചിത്രത്തിനൊപ്പം കുറിച്ചിട്ടുണ്ട്. വിഷയത്തിന്റെ തീവ്രത ഒട്ടും ചോരാതെ അവതരിപ്പിക്കുന്ന ചിത്രം നിരവധി പേരാണ് ഷെയര് ചെയ്തത്.\nTags: photoroad safety\nഅമിതവേഗത്തില് ചീറിപ്പായുന്നവര്‍ക്ക് മുന്നറിയിപ്പ്; വാഹനങ്ങളുടെ മുഴുവന് ദൃശ്യങ്ങളും പകര്‍ത്താന് 780 അത്യാധുനിക ക്യാമറകള് സ്ഥാപിക്കാനൊരുങ്ങി അധികൃതര്


സുന്നിയുവജനങ്ങള്‍ക്ക് ആദര്‍ശ കാവലാള്\nമുസ്‌ലിം സമൂഹത്തിനിടയില് അജയ്യമായ നായകത്വം നല്‍കി 1926ല് വരക്കല് മുല്ലക്കോയതങ്ങളുടെ നേതൃത്വത്തില് രൂപീകൃതമായ സമസ്തകേരള ‘ജംഇയ്യത്തുല് ഉലമാ’ മുന്നേറുന്നതിനിടയില് നവോത്ഥാന സംരംഭത്തിന്റെ ഭാഗമായി സമസ്തകേരള ഇസ്‌ലാംമത വിദ്യാഭ്യാസ ബോര്‍ഡ് രൂപീകരിക്കപ്പെട്ടു. സുന്നി യുവാക്കളിലേക്ക് അത് വ്യാപിപ്പിക്കുന്നതിനെക്കുറിച്ച് ശക്തമായ ചര്‍ച്ച നടക്കുകയും അതിന്റെ തുടര്‍ച്ചയായി ഇശാഅത്ത് കമ്മിറ്റിയും ആമിലാ സംഘവും ജന്മമെടുക്കുന്നത്. പ്രവര്‍ത്തനം പണ്ഡിതന്മാരില് നിന്ന് പൊതുജനത്തിന്റെ ഇടയിലേക്കു വ്യാപിപ്പിക്കുക എന്നതായിരുന്നു ലക്ഷ്യം. കാര്യവട്ടം സമ്മേളനത്തില് വെച്ചാണ് മൗലാനാ പറവണ്ണയുടെ നേതൃത്വത്തില് ഇശാഅത്ത് കമ്മിറ്റി രൂപീകരിച്ചത്. ഒമ്പതംഗഇശാഅത്ത് കമ്മിറ്റിയില് ഉണ്ടായിരുന്ന മറ്റുള്ളവര് ഇവരാണ്: റശീദുദ്ദീന് മൂസ മുസ്‌ലിയാര്, കെ അബ്ദുല്‍ഖാദിര് മുസ്‌ലിയാര് കണ്ണൂര്, കെ പി മുത്തുക്കോയ തങ്ങള് തലശ്ശേരി, അയനിക്കാട് ഇബ്രാഹീം മുസ്‌ലിയാര്, ഒ അബ്ദുറഹിമാന് മൗലവി, എം അബ്ദുല് അസീസ് മൗലവി കൊടിയത്തൂര്, കെ സദഖത്തുല്ലാ മൗലവി, അബുല് കമാല് മുഹമ്മദ് മൗലവി.\nഈ പറയപ്പെട്ടഓരോ ഇശാഅത്ത് അംഗങ്ങലുടെയും നേതൃത്വത്തില് ഓരോ ആമിലാസംഘം രൂപീകരിക്കണമെന്നായിരുന്നു തീരുമാനം. അംഗങ്ങളായി തിരഞ്ഞെടുക്കപ്പെടുന്നവര് ആലിമുകള് (പണ്ഡിതന്മാര്) ആവണമെന്നില്ലെന്നും സുന്നികളായാല് മതിയെന്നും തീരുമാനത്തില് പറയന്നുണ്ട്.\nതാനൂരില് വെച്ച് ചേര്‍ന്ന സമസ്തയുടെ ഇരുപതാം വാര്‍ഷിക സമ്മേളനത്തില് വെച്ചാണ് ആമിലാസംഘം ‘സുന്നിയുവജന സംഘമായി രൂപാന്തരപ്പെടുന്നത്. 1954 ഏപ്രില് 24, 25 തിയ്യതികളിലായിരുന്നു സമ്മേളനം നടന്നത്. പ്രശസ്ത പണ്ഡിതനും ദക്ഷിണേന്ത്യന് മുഫ്തിയുമായ ശൈഖ് ആദം ഹസ്‌റത്തിന്റെ അദ്‌യക്ഷതയിലായിരുന്നു വാര്‍ഷിക സമ്മേളനം. പ്രസ്തുത സമ്മേളനത്തിലെ പ്രഭാഷകരില് പ്രമുഖരായ പറവണ്ണ കെ പി എ മുഹ്‌യുദ്ദീന് കുട്ടി മുസ്‌ലിയാരും പതിഅബ്ദുല് ഖാദിര് മുസ്‌ലിയാരും സുന്നീയുവാക്കളെ സംഘടിപ്പിക്കുന്നതിന്റെ ആവശ്യകത ഊന്നിപ്പറയുകയും ചെയ്തു. തുടര്‍ന്ന് സുന്നീയുവപണ്ഡിതരും പ്രവര്‍ത്തകരും ഇസ്ലാഹുല് ഉലൂമിന്റെ ഒരു റൂമില് ഒരുമിച്ച് കൂട്ടുകയും എസ് വൈ എസ് രൂപീകരിക്കാന്‍തീരുമാനിക്കുകയും ചെയ്തു. അധികം താമസിയാതെ കോഴിക്കോട് ചേര്‍ന്ന സുന്നീ കണ്‍വെന്‍ഷനില് വെച്ച് സുന്നിയുവജനസംഘം രൂപീകരിക്കപ്പെട്ടു.\nഅഹ്‌ലുസ്സുന്നത്ത് വല് ജമാഅയുടെ തനതായ ആദര്‍ശങ്ങള് ബഹുജനങ്ങള്‍ക്കിടയില് പ്രചരിപ്പിക്കുക എന്ന മഹത്തായ ലക്ഷ്യമാണ് സംഘടന ഉയര്‍ത്തിക്കാട്ടുന്നത്. പേരില് ‘യുവജനം’ എന്ന് ഉണ്ടെങ്കിലും നാളിതുവരെയുള്ള സുന്നിയുവജനസംഘത്തിന്റെ ചരിത്രവും ഭരണഘടനയും അതില് പ്രായമായവുരും പ്രവര്‍ത്തിച്ചിരുന്നു എന്നും പ്രവര്‍ത്തിക്കാവുന്നതാണ് എന്നും മനസ്സിലാക്കാന് സാധിക്കും.\nസംഘടനയുടെ രൂപീകരണം 1954-ല് നടന്നിട്ടുണ്ട്. എങ്കിലും സമസ്ത കേരളജംഇയ്യത്തുല് ഉലമായുടെ ആധികാരിക കീഴ്ഘടകമായി എസ് വൈ എസിനെ അംഗീകരിച്ചത് 1961ല് കക്കാട് വെച്ച് ചേര്‍ന്ന സമസ്തയുടെ\n21-ാം വാര്‍ഷിക സമ്മേളനത്തില് വെച്ചാണ്. 1961 ഫെബ്രുവരി 9-ാം തിയ്യതി നടന്ന പൊതുസമ്മേളനത്തില് ജനറല് സെക്രട്ടറി ശംസുല് ഉലമാ ഇ കെ അബൂബക്കര് മുസ്‌ലിയാര് ഔദ്യോഗിക പ്രഖ്യാപനം നടത്തി. അവ വിശദീകരിച്ചുകൊണ്ട് പൂന്താവനം എന് അബ്ദുല്ലാമുസ്‌ലിയാരും കോട്ടുമല അബൂബക്കര് മുസ്‌ലിയാരും സുദീര്‍ഘപ്രഭാഷണം നടത്തുകയും ചെയ്തു. തുടര്‍ന്നാണ് സംഘടനയുടെ വളര്‍ച്ച ശ്രീഘ്രഗതിയില് ആയത്. ബിദ്അത്തിന്റെ കോട്ടകൊത്തളങ്ങളെ തകര്‍ത്തെറിഞ്ഞ് സുന്നത്ത് ജമാഅത്തിന്റെ ആശയാദര്‍ശങ്ങള് പ്രചരിപ്പിച്ച് സംഘടന മുന്നേറിയത്.\n1955 മുതല് 1959 വരെ ബി കുട്ടിഹസന്‍ഹാജി പ്രസിഡന്റും കെ എം മുഹമ്മദ് കോയ സിക്രട്ടറിയുമായുള്ള കമ്മിറ്റിയാണ് ഉണ്ടായിരുന്നത്. 59-ല് പ്രശസ്ത വാഗ്മിയും അഹ്‌ലുസുന്നയുടെ ഗര്‍ജ്ജിക്കുന്ന സിംഹവുമായിരുന്ന പൂന്താവനം എന് അബ്ദുല്ലാ മുസ്‌ലിയാര് പ്‌സിഡന്റും ബി കുട്ടിഹസന്‍ഹാജി സെക്രട്ടറിയുമായി കമ്മിറ്റി പുനസംഘടിപ്പിച്ചു.\nനവീന വേലിയേറ്റങ്ങളെ തന്റെ വാക്ചാരുതി കൊണ്ടും കര്‍മ്മകുശലതകൊണ്ടും തടഞ്ഞുനിര്‍ത്തിയ എന് അബ്ദുല്ലാമുസ്‌ലിയാര് സുന്നീ യുവസമൂഹത്തിന്റെ ആവേശമായിരുന്നു. 1962 വരെ മൗലാനാ പൂന്താവനം എസ് വൈ എസിന് വേണ്ടി അശ്രാന്ത പ്രയത്‌നം നടത്തി. 1962 മുതല് പ്രഗത്ഭ പണ്ഡിതനും പ്രഭാഷകനും എഴുത്തുകാരനുമായ കെ വി മുഹമ്മദ് മുസ്‌ലിയാര് കൂറ്റനാട് സംഘടനയുടെ പ്രസിഡന്റായി. ഇസ്‌ലാമിക വിരുദ്ധ കാര്‌യ്ങള്‍ക്കെതിരെ ശക്തമായ പ്രതിരോധം പടക്കാനുതകുന്ന യുവസമൂഹത്തെ കര്‍മ്മസജ്ജാമാക്കാന് മൗലാനാ കെ വിയുടെ ഭഗീരഥ പ്രയത്‌നത്തിന് സാധിച്ചു. മഹാന് പ്രസിഡന്റായിരിക്കെയാണ് സംഘടനക്കൊരു മുഖപത്രം വേണമെന്ന ചര്‍ച്ച ഉയര്‍ന്നുവന്നത്. അതിന്റെ ഫലമായി, 1964-ല് സുന്നീ ടൈംസ് എന്ന പത്രം പ്രസിദ്ധീകരിക്കുകയും ചെയ്തു. കെ വി തന്നെയായിരുന്നു അതിന്റെ ആദ്യത്തെ ചീഫ് എഡിറ്റര്. സുന്നീയുവജനസംഘത്തിന്റെ മുഖപത്രത്തിന്റെ മുഖ്യപത്രാധിപന്മാരായി പിന്നീട് അമാനത്ത് കോയണ്ണിമുസ്‌ലിയാരും ശംസുല് ഉലമായും സേവനം ചെയ്തിട്ടുണ്ട്. സുന്നീ ടൈംസ് പതിമൂന്ന് വര്‍ഷം പ്രവര്‍ത്തിച്ചുവെങ്കിലും ശേഷം ചില സാങ്കേതികകാരണങ്ങള് കൊണ്ട് നിന്നുപോയി. പിന്നീട് സുന്നീവോയ്‌സ് ആരംഭിക്കുകയും പ്രസ്തുത പത്രം സമസ്തയില്‍നിന്ന് വ്യതിചലിച്ച പ്രത്യേക താല്‍പര്യക്കാര് കയ്യടക്കിയതിനാല് ‘സുന്നീ അഫ്കാര്’ പ്രസിദ്ധീകരണം തുടങ്ങുകയും ചെയ്തു.\n1965 മുതല് സംഘടനയുടെ പ്രസിഡന്റ് എം എം ബശീര് മുസ്‌ലിയാര് ആയിരുന്നു. പ്രസ്തുത കാലയളവില് തന്നെയാണ് മോയിമോന്‍ഹാജി സെക്രട്ടറിയായതും. എം എം ബശീര് മുസ്‌ലിയാര് തന്റെ സംഘടനാപാടവം കൊണ്ടും കര്‍മ്മോത്സുകതകൊണ്ടും യുവജനമുന്നേറ്റത്തിനുതകുന്ന പടനിലമാക്കി എസ് വൈ എസിനെ മാററി. സംഘടനാ സംവിധാനത്തിന് പുതിയ മാനം കൈവന്നത് എം എം ബശീര് മുസ്‌ലിയാരുടെ കൈയില് സംഘടനയുടെ നേതൃത്വം ലഭിച്ച ശേഷമാണ്. അഹ്ലുസുന്നയുടെ മാര്‍ഗത്തിലേക്ക് കടന്നുവരാന് മടിച്ചുനിന്ന വിദ്യാസമ്പന്നരായ യുവാക്കളെ ബശീര് മുസ്‌ലിയാരുടെ നേതൃപാടവവും സംഘടനാവൈഭവവും ആകര്‍ഷിച്ചു. ഉന്നതവിദ്യാഭ്യാസം കരസ്ഥമാക്കിയവരെ ‘ചാക്കിട്ട് പിടിക്കാന്’ നവീനവാദഗതിയുടെ ആളുകള് നവോത്ഥാനത്തിന്റെ അപ്പോസ്തലന്മാരായി ചമഞ്ഞ് കിണഞ്ഞ് നോക്കുന്ന മൂര്‍ദ്ധന്യ സമയത്തായിരുന്നു അത്. ബഷീര് മുസ്‌ലിയാര് തന്റെ വാഗ്‌വൈഭവം കൊണ്ട് യുവജനവിഭാഗത്തിന് പ്രതീക്ഷകള് നല്‍കി. അവരുടെ ചിന്താമണ്ഡല്തതില് ജീവിതലക്ഷ്യത്തിന്റെ ഉദാത്ത ബോധം അങ്കുരിപ്പിച്ചു. അദ്ദേഹത്തിന്റെ പ്രയത്‌ന ഫലമായി യുവജന സമൂഹം സുന്നീകൈരളിയില് ലയിച്ചു ചേരാന് വ്യഗ്രതകാട്ടി.\nബശീര് മുസ്‌ലിയാര്‍ക്ക് ശേഷം സംഘടനയുടെ സാരഥ്യം ഏറ്റെടുത്തത്, മുസ്‌ലിം ഇന്ത്യ എന്നും സ്മരിക്കുന്ന നായകന് പി എം എസ് എ പൂക്കോയ തങ്ങളായിരുന്നു. 25.8.68ന് ചേര്‍ന്ന ജനറല് കൗണ്‍സിലില് വെച്ചാണ് പൂക്കോയ തങ്ങള് പ്രസിഡന്റാവുന്നത്. കെ പി ഉസ്മാന് സാഹിബിനെ ജനറല് സെക്രട്ടറിയായും തെരഞ്ഞെടുത്തു. ബശീര് മുസ്‌ലിയാര് പടുത്തുയര്‍ത്തിയ പ്രസ്ഥാനത്തിന് കൂടുതല് ജനസമ്മതി നേടിക്കൊടുക്കാന് പൂക്കോയ തങ്ങളുടെ നേതൃത്വത്തിന്നായി. രാപകല് ഭേദമന്യേ പൊതുജനത്തിന്റെ വേദനകള്‍ക്ക് പരിഹാരം കാണുന്നതിന് വേണ്ടി അദ്ദേഹം പ്രയത്‌നിച്ചു. ആരോഗ്യം നശിച്ച് അന്ത്യത്തോടടുക്കുന്ന സമയത്ത് പോലും സമുദായത്തിന്റെ പ്രശ്‌നങ്ങളില് സജീവ ശ്രദ്ധ ചെലുത്താന് തങ്ങള് പരിശ്രമിച്ചിരുന്നു. മുസ്‌ലിം രാഷ്ട്രീയ സംഘശക്തിയില് സമുദായത്തിന് കോര്‍ത്തിണക്കിയ തങ്ങള് യുവ സമൂഹത്തിന് ആര്‍രജ്ജവബോധവും സമുദായത്തിന്റെ അവകാശസംരക്ഷണത്തിന്റെ അത്യന്താപേക്ഷിത ഘടകങ്ങളും ബോധ്യപ്പെടുത്തി. പിന്നീട് എസ് വൈ #െസിനെ ആദര്‍ശവൈകല്യങ്ങളുടെ ഇരുട്ടിലേക്ക് ആനയിക്കാന് ശ്രമിച്ചവര് പൂക്കോയതങ്ങലുടെ പാരമ്പര്യത്തെ വിസ്മരിക്കുന്നവരാണ്. 1973 ഫെബ്രുവരി 24ന് ചേര്‍ന്ന മുശാവറ പാണക്കാട് പൂക്കോയതങ്ങളെ മുശാവറ അംഗമായി തിരഞ്ഞെടുത്തിരുന്നു. മുശാവറയില് അംഗമാവുന്നതിന് മുമ്പ് തന്നെ മുശാവറയിലേക്ക് പ്രത്യേക ക്ഷണിതാവായിരുന്നു പൂക്കോയ തങ്ങള്. ബാഫഖിതങ്ങളും ഈ നിലയില് ശോഭിച്ചവരാണ്. മുസ്‌ലിം ലീഗിന്റെ അദ്ധ്യക്ഷപദവിയും എസ് വൈ എസിന്റെ അദ്ധ്യക്ഷ പദവിയും മുശാവറ മെമ്പര് കൂടിയായ പൂക്കോയതങ്ങള് വഹിച്ചിരുന്നു. മുശാവറാ അംഗവും വിദ്യാഭ്യാസ ബോര്‍ഡിന്റെ ട്രഷററും മുസ്‌ലിം ലീഗിന്റെ പ്രസിഡന്റും ആയിരുന്ന ബാഫഖി തങ്ങള് മഹിതമായ പാരമ്പര്യത്തിന്റെ വക്താവായിരുന്നു. സമുദായ രാഷ്ട്രീയ പാര്‍ട്ടിയോടുള്ള അന്ധമായ വിരോധം കാരണം അപസ്വരങ്ങല് സൃഷ്ടിച്ച് സമുദായത്തില് ഭിന്നിപ്പുണ്ടാക്കാന് ശ്രമിച്ചവര് പാരമ്പര്യങ്ങളെ ചോദ്യം ചെയ്യുകയാണ് ചെയ്തത്. സമസ്തക്ക് ഔദ്യോഗികമായി ഏതെങ്കിലും രാഷ്ട്രീയ പാര്‍ട്ടിയോട് പ്രത്യേക മമതയോ വിദ്വേഷമോ ഇല്ല.\nപൂക്കോയതങ്ങള് പ്രസിഡന്റായ കാലത്തു തന്നെയാണ് സി എച്ച് ഹൈദ്രോസ് മുസ്‌ലിയാരെ സംഘടനയുടെ ചീഫ് ഓര്‍ഗനൈസറായി നിയമിച്ചത്. തങ്ങളുടെയും കെ പി ഉസ്മാന് സാഹിബിന്റെയും സി എച്ച് ഹൈദ്രോസ് മുസ്‌ലിയാരുടെയും പ്രയത്‌നത്തിന്റെ ഫലമായാണ് കേരളത്തിന്റെ ഓരോ മൂലകളില് സുന്നീയുവജനസംഘത്തിന്റെ സന്ദേശം എത്തുന്നത്. കേരളമൊട്ടാകെ സംഘടന പടര്‍ന്ന് പന്തലിക്കാന് പ്രയത്‌നിച്ചവരെ വേദനിപ്പിക്കാന് അധികാരമത്ത് ബാധിച്ച ചിലര് നടത്തിയ കൊടുംപാതകങ്ങല് മാപ്പര്‍ഹിക്കാത്തതത്രെ.\nസി എച്ച് ഹൈദ്രോസ് മുസ്‌ലിയാര് വിദ്യാര്‍ഥിയായിരുന്ന ഘട്ടത്തില്‍തന്നെ എം എം ബഷീര് മുസ്‌ലിയാരുമായി ചേര്‍ന്ന് സംഘടനാ രംഗത്ത് വിപ്ലവങ്ങള്‍ക്ക് തിരികൊളുത്തിയിരുന്നു. സമസ്തയുടെ എല്ലാ പ്രവര്‍ത്തനങ്ങളിലും നിറഞ്ഞുനിന്ന ഹൈദ്രോസ് മുസ്‌ലിയാര് സുന്നിയുവജന സംഘം 1989-ല് പുനസംഘടിപ്പിച്ചപ്പോള് ജന. സെക്രട്ടറിയായി സേവനം ചെയ്തു പുനസംഘടിപ്പിക്കേണ്ടിവന്ന പശ്ചാത്തലത്തെക്കുറിച്ച് ഇന്‍ശാ അല്ലാഹ് പിന്നീട് വിവരിക്കാം.\nപാണക്കാട് പി എം എസ് എ പൂക്കോയ തങ്ങള്‍ക്ക് ശേഷം 1975 മുതല് ചാപ്പനങ്ങാടിബാപ്പുമുസ്‌ലിയാര് സംഘടനയുടെ പ്രസിഡന്റായി. ആത്മീയസാന്നിധ്യംകൊണ്ട് കേരള പണ്ഡിതന്മാരുടെയിടയില് സൗരൂപ്യം നേടിയിരുന്ന മഹാന് സമുദായത്തിന്റെ ബഹുജനാടിത്തറ കെട്ടിപ്പൊക്കുന്നതില് മഹത്തായ പങ്ക് വഹിച്ചു. സമസ്തയുടെ സ്ഥാപനമായ ജാമിഅ:യുടെയും സമസ്ത കീഴ്ഘടകങ്ങളുടെയും സജീവ സാന്നിധ്യമായിരുന്ന ബാപ്പു മുസ്‌ലിയാര് ജാമിഅയുടെ വൈസ് പ്രസിഡന്റായി. ഒരര്‍ത്ഥത്തില് പി എം എസ് എ പൂക്കോയങ്ങളുടെ പിന്‍ഗാമിയായിരുന്നു ചാപ്പനങ്ങാടി ഉസ്താദ്. നിരവധി ത്വരീഖത്തുകളുടെ ശൈഖായ മഹാനെ ചിലര് വേദനിപ്പിച്ച വസ്തുത എസ് വൈ എസിന്റെ ചരിത്രം സ്മരിക്കുമ്പോള് മറക്കാന് സാധ്യമല്ല. 1974ല് സമസ്തയില് കയറിക്കൂടിയ രാഷ്ട്രീയ താല്‍പര്യം പ്രകടമായി പ്രതിഫലിപ്പിച്ചിരുന്ന വ്യക്തിയുടെ കുരുട്ടുതന്ത്രത്തിന്റെ ഫലമായി ചാപ്പനങ്ങാടി ഉസ്താദിനെയും സെക്രട്ടറിയായിരുന്ന കെ പി ഉസ്മാന് സാഹിബിനെയും അഖിലേന്ത്യാ തലത്തിലേക്ക് ഉയര്‍ത്തി. 1968 മുതല് 1975 വരെ സെക്രട്ടറിയായിരുന്നു കെ പി ഉസ്മാന് സാഹിബ്. അദ്ദേഹം ഈ പ്രസ്ഥാനം കെട്ടിപ്പടുത്തുയര്‍ത്താന് നടത്തിയ സേവനങ്ങള് ഒരിക്കലും വിസ്മരിക്കുക സാധ്യമല്ല. ഒരു ഗൂഢാലോചനയുടെ ഫലമായാണ് പ്രസിഡന്റിനേയും സെക്രട്ടറിയേയും അഖിലേന്ത്യാ തലത്തിലേക്ക് ഉയര്‍ത്തിയത് എന്ന് എഴുതേണ്ടിവന്നതില് വേദനയുണ്ട്. പിന്നീട് നടന്ന വരട്ടു തന്ത്രങ്ങളെക്കുറിച്ചും അവയെ സമുദായം തിരസ്‌കരിച്ചതിനെക്കുറിച്ചും വഴിയെ പ്രസ്താവിക്കുന്നുണ്ട്.\nചാപ്പനങ്ങാടി ഉസ്താദിനെ അഖിലേന്ത്യാതലത്തിലേക്ക് ഉയര്‍ത്തിയ ശേഷം സംഘടനയുടെ ആവേശമായ ഇ കെ ഹസ്സന് മുസ്‌ലിയാരായിരുന്നു, 1976-1982 വരെയുള്ള കാലയളവില് സംഘടനയുടെ പ്രസിഡന്റ്. അഹ്‌ലുസുന്നത്തി വല് ജമാഅയുടെ ആശയാദര്‍ശങ്ങള് മാറ്റി മറിക്കാന് ശ്രമിക്കുന്നവര്‍ക്ക് വെല്ലുവിളിയായി ഉയര്‍ന്ന് വന്നിരുന്ന മഹാന് മണിക്കൂറുകളോളം പ്രഭാഷണം നടത്തി ജനസമൂഹത്തെ സമുദ്ധരിപ്പിക്കാന് മുന്‍പന്തിയില് നിന്നിരുന്നു. വിശ്രമമില്ലാതെയുള്ള ദീനീപ്രചരണം കാരണം രോഗബാധിതനായി മരണപ്പെടുകയായിരുന്നു. ശംസുല് ഉലമായുടെ സഹോദരന് കൂടിയായിരുന്ന ഹസ്സന് മുസ്‌ലിയാര് വാദപ്രതിവാദങ്ങളിലൂടെയും ഖണ്ഡന പ്രസംഗങ്ങളിലൂടെയും സുന്നിവിരുദ്ധരുടെ വാദഗതികള്‍ക്ക് ചുട്ട മറുപടി നല്‍കി സമസ്തയുടെ വീഥിയില് ജ്വലിച്ചു നിന്നു. ഇ കെ ഹസ്സന് മുസ്‌ലിയാരുടെ ശേഷം എം എ അബ്ദുല്‍ഖാദിര് മുസ്‌ലിയാര് പ്രസിഡന്റാകുകയുണ്ടായി. 1976 മുതല് കാന്തപുരം അബൂബക്കര് മുസ്‌ലിയാര് ആദ്യം ആക്ടിംഗ് സെക്രട്ടറിയും പിന്നീട് ജനറല് സെക്രട്ടറിയുമായി. സംഘടനാ ചരിത്രത്തില് ഏറ്റവും വലിയ അട്ടിമറികള് നടന്നത് ഇക്കാലത്തായിരുന്നു എന്ന് വിസ്മരിക്കാന് കഴിയില്ല. 1989ല് സംഘടനാ അനിവാര്യ ഘട്ടത്തില് പുന:സംഘടിപ്പിക്കേണ്ടിവന്നു.\nസമസ്തയുടെ അടിസ്ഥാന ആശയങ്ങളില്‍നിന്ന് വ്യതിചലിക്കാന് ചിലര് ധാര്‍ഷ്ട്യം കാട്ടിയതാണ് അവരെ പുറത്താക്കുന്നതിലേക്ക് മുശാവറ തീരുമാനമെത്തിയത്. സുന്നീ ആശയങ്ങളുടെ പ്രചരണമാണ് സമസ്ത യുടെ ലക്ഷ്യമെന്ന് മുമ്പ് പ്രസ്താവിച്ചു. അതിന് ആക്കം കൂട്ടാനാണ് സുന്നീയുവജനസംഘത്തെ ഉണ്ടാക്കിയതും. 1961-ല് സമസ്തയുടെ ഊന്നുവടിയായി ഔദ്യോഗികമായി അംഗീകരിച്ചതും. എന്നാല് സ്വാര്‍ത്ഥംഭരികളായ വ്യക്തികള് സംഘടനയുടെ തലപ്പത്ത് കയറിപ്പറ്റിയത് സംഘടനയുടെ സല്‍പേരിന് കളങ്കം ചാര്‍ത്താന് ഉതകും വിധതമായിരുന്നു.\nസമാന്തരമെന്നത് ഹരമായി മാറിയ നിക്ഷിപ്ത താല്‍പര്യക്കാര് ഇത്തരം പ്രവര്‍ത്തനങ്ങള്‍ക്ക് വളം നല്‍കുകയും ചെയ്തു. പില്‍ക്കാലത്ത് 1989ല് സമസ്തയില്‍നിന്ന് പുറത്താക്കപ്പെട്ടവര് തബ്‌ലീഗ് ജമാഅത്ത് പുത്തന് പ്രസ്ഥാനമാണെന്ന് പ്രഖ്യാപിച്ചത് ദഹിക്കാതെ ‘അഖില കേരള ജംഇയ്യത്തുല് ഉലമാ’യുണ്ടാക്കിയവരില് ഉള്‍പ്പെട്ടവരാണ് പ്രശ്‌നങ്ങള്‍ക്ക് മുന്‍പന്തിയില് നിന്നത്. ‘സമസ്ത’യോട് അവര്‍ക്ക് ഒരു തരത്തിലും മമതയില്ലായിരുന്നു. ഈ പ്രസ്ഥാനത്തിനെ ചൂഷണം ചെയ്ത് അവര് സ്വാര്‍ത്ഥ താല്‍പര്യങ്ങള് സംരക്ഷിക്കാന് ശ്രമിക്കുകയായിരുന്നു.\nഅഹ്‌ലുസുന്ന:യുടെ ആശയങ്ങള്‍ക്ക് പുറത്ത് മാത്രം വില നല്‍കുന്നതിലാണ് കാന്തപുരം അബൂബക്കര് മുസ്‌ലിയാര് എന്നും ശ്രദ്ധിച്ചുപോന്നത്. 1979ല് ഖത്തറില്‍വെച്ച് ജമാഅത്തുകാരുമായി വേദി പങ്കിട്ടത് ഇയാളുടെ സുന്നീആദര്‍ശത്തിന്റെ വോള്‍ട്ട് വരച്ചു കാട്ടുന്നുണ്ട്. ‘മദ്ഹബിന്റെ ഇമാമുകള്‍ക്കിടയിലുള്ള ഭിന്നിപ്പുപോലെ സുന്നി – ജമാഅത്ത് – മുജാഹിദ് പ്രശ്‌നം കേവലം ശാഖാപരവും നിസ്സാരവുമാണ്.’ എന്ന് പ്രസ്തുത യോഗത്തില് കാന്തപുരം പ്രസംഗിച്ചതും (ചന്ദ്രി 16.11.79 ലീഗ് ടൈംസ് 10.11.79). ‘സുന്നിവോയ്‌സില് ജമാഅത്തെ ഇസ്‌ലാമിയെ ആക്ഷേപിച്ച് ഒന്നും എഴുതരുത്’ എന്ന് കത്തയച്ചതും, സമസ്ത വിഭാവന ചെയ്യുന്ന സുന്നീ ആദര്‍ശത്തില്‍നിന്നുള്ള വ്യതിചലനമായിരുന്നു. സുന്നീയുവജനസംഘത്തെ സുന്നീവിരുദ്ധ ആദര്‍ശത്തില് തളച്ചിടാനുള്ള നീക്കത്തെ ബഹുവന്ദ്യരായ ഇ കെ ഹസ്സന് മുസ്‌ലിയാരുടെ അശ്രാന്തപരിശ്രമം കാരണം നടക്കാതെപോയി. സുന്നത്ത് ജമാഅത്തിന്റെ പോരാട്ടവീഥിയില് ജ്വലിച്ച് നിന്ന ആ തീപ്പന്തം ശൈഖുനാ വാണിയമ്പലം അബ്ദുറഹിമാന് മുസ്‌ലിയാരെയും മൗലാനാ കെ വി മുഹമ്മദ് മുസ്‌ലിയാരെയും ചെന്ന് കണ്ട് കാര്യങ്ങള് ധരിപ്പിക്കുകയും തുടര്‍ന്ന് ചേര്‍ന്ന മുശാവറ കാന്തപുരത്തെ സമസ്തയുടെ ഓഫീസ് സെക്രട്ടറി സ്ഥാനത്ത് നിന്ന് നീക്കുകയും ബദല്‍സ്ഥാനത്ത് കെ വി മുഹമ്മദ് മുസ്‌ലിയാരെ നിയമിക്കുകയും ചെയ്തു. സമസ്തയുടെ ആശയത്തില് മായം ചേര്‍ക്കാനുള്ള ശ്രമത്തെ ശക്തമായി തടഞ്ഞുനിര്‍ത്തിയതും പ്രസ്തുത വ്യക്തിക്കെതിരെ നിലപാടെടുക്കാന് മുശാവറയില് ശക്തി യുക്തം പോരാടിയതും ഇ കെ ഹസ്സന് മുസ്‌ലിയാര് ആണ് എന്നത് ഇത്തരുണത്തില് പ്രസ്താവ്യമാണ്.\nഎസ് വൈ എസിനെ രാഷ്ട്രീയ പാര്‍ട്ടിയാക്കിമാറ്റാന് ശ്രമിച്ചതും ഭിന്നവാദഗതികള് ഉയര്‍ന്നുവരുന്നതിന്റെ സൂചനയായിരുന്നു. ‘ബഹുമാനപ്പെട്ട സമസ്ത മുശാവറ മുന്‍കയ്യെടുത്ത് സുന്നികള്‍ക്ക് പ്രതയേകം ഒരു രാഷ്ട്രീയപാര്‍ട്ടി രൂപീകരിക്കുകയോ അല്ലെങ്കില് സമസ്തയുടെ കീഴ്ഘടകമായ സുന്നീയുവജനസംഘത്തെ രാഷ്ട്രീയമായി അംഗീകരിക്കുകയോ ചെയ്യണമെന്ന് അപേക്ഷിക്കുന്നു, എന്ന് കത്തെഴുതിയതും ആ കത്ത് സമസ്തമുശാവറ തള്ളിക്കളഞ്ഞതും എടുത്ത് പറയേണ്ടതാണ്. ചിലര് ചരിത്രം എന്ന രൂപത്തില് വസ്തുതകള്‍ക്ക് നിരക്കാതെ ശംസുല് ഉലമാ ‘സമസ്ത’യെ രാഷ്ട്രീയപാര്‍ട്ടികുടെ വാലാക്കി മാറ്റി എന്ന് വക്രീകരിച്ച് എഴുതുമ്പോള് സത്യം വെളിവാക്കാന് നിര്‍ബന്ധിതനായത് കൊണ്ടാണ് ഇത് രേഖപ്പെടുതേണ്ടിവന്നത്. സമുദായരാഷ്ട്രീയപ്പാര്‍ട്ടിക്ക് എതിരുള്ളവരെമാത്രം തെരഞ്ഞെടുത്ത്, സമസ്തക്കും സുന്നീയുവജനസംഘത്തിനും വേണ്ടി ഭഗീരഥപ്രയത്‌നം നടത്തിയ ആളുകളെ തഴഞ്ഞുകൊണ്ട് കമ്മിറ്റി പുനസ്സംഘടിപ്പിച്ചു. ഇത് ഭൂരിബാഗം പ്രവര്‍ത്തകരിലും അസ്വസ്ത ഉളവാക്കുകയും സ്റ്റേറ്റ് കമ്മിറ്റിയുടെ ലീഗ് വിരുദ്ധ പ്രവര്‍ത്തനത്തില് മനസ്സ് നൊന്ത് കഴിയുകയും ചെയ്തു. എസ് വൈ എസിന്റെ പ്രവര്‍ത്തനം മന്ദീഭവിക്കുന്ന പ്രവര്‍ത്തനങ്ങളാണ് കാന്തപുരം നടത്തിയത്. മുശാവറയോഗം ചേര്‍ന്ന് വസ്തുതകള് പഠിക്കാന് വേണ്ടി നിയോഗിച്ച കോട്ടുമല ഉസ്താദും ഉള്ളാള് തങ്ങളും എം എ അബ്ദുല്‍ഖാദിര് മുസ്‌ലിയാരും കാന്തപുരം കുറ്റക്കാരനാണെന്ന് കണ്ടെത്തിയതുമാണ്. എന്നിട്ടും ഉള്ളാള് തങ്ങളും എം എയും കാന്തപുരത്തിന്റെ പിന്നില് തന്നെ കൂടിയത് അവരുടെ തന്നെ മനസ്സാക്ഷിയോടുള്ള വഞ്ചനയത്രെ!\nസുന്നീ വിശ്വാസികളെ കമ്യൂണിസ്റ്റ് പാളയത്തിലേക്ക് ക്ഷണിച്ച് പ്രസ്താവനകളിറക്കിയതും ലീഗുകാരായി എന്നത്‌കൊണ്ടുമാത്രം ഇലക്ഷനുകളില് പരാജയപ്പെടുത്താന് മുതിര്‍ന്നതും മതവിരുദ്ധ ആശയത്തിന്റെ പ്രചാരകര്‍ക്ക് ശക്തി പകരുന്ന പ്രവൃത്തികള് നടത്തിയതും ഇസ്‌ലാമിക വിരുദ്ധചെയ്തികളുടെ വക്താക്കള്‍ക്ക് കുഴലുത്തുകാരായി പരിണമിച്ചതും എസ്.വൈ.എസിന്റെ ചരിത്രത്തിലെ കറുത്ത അദ്ധ്യായമായി അവശേഷിക്കുന്നു.\n1979 മുതല് പ്രത്യക്ഷമായിത്തന്നെ സമസ്തയുടെ നേതാക്കള്‍ക്കെതിരെ രംഗത്ത് വന്നവര് വ്യത്യസ്തങ്ങളായ കുതന്ത്രങ്ങള് ആവിഷ്‌കരിച്ചതായാണ് ചരിത്രം. ഒരു സുപ്രഭാതത്തില് ഉരുത്തിരിഞ്ഞതല്ല. സമസ്തയിലെ പ്രശ്‌നങ്ങള് ആസൂത്രിതമായി രൂപപ്പെടുത്തിയെടുത്തതാണ്. തന്റെ താല്‍പര്യത്തിന് ഒത്തുനീങ്ങുന്ന ചിലരെ കൂട്ടുപിടിക്കാന് അങ്ങനെ വിഘടപ്രവര്‍ത്തനങ്ങള്‍ക്ക് നേതൃത്വം നല്‍കിയ വ്യക്തിക്ക് സാധിച്ചു എന്നത് ഒരു പരമാര്‍ത്ഥമാണ്. അവര് തുലോം തുഛമാണെങ്കിലും\nനിരവധി തവണ നടത്തിയ മസ്‌ലഹത്ത് ശ്രമങ്ങളും പ്രശ്‌നപരിഹാരചര്‍ച്ചകളും വ്യഥാവിലാക്കുന്ന സമീപനമായിരുന്നു ഭിന്നവാദഗതികളുടെ വക്താക്കളില്‍നിന്ന് ഉണ്ടായി. സയ്യിദ് ഉമര് ബാഫഖി തങ്ങളുടെ നേതൃത്വത്തില് നടന്ന മസ്‌ലഹതും 1987 സെപ്റ്റംബറില് വിദ്യാഭ്യാസ ബോര്‍ഡിന്റെ യോഗത്തില് വെച്ച് തിരഞ്ഞെടുത്ത നേതാക്കള് കൂടിയുള്ള ചര്‍ച്ചയും ഫലം കാണാതെ പോയി. പ്രശ്‌നം രഞ്ജിപ്പിക്കലല്ല ഉദ്ദേശ്യമെന്ന് ഇവയെല്ലാം സൂചിപ്പിക്കുന്നുണ്ട്. 1988 ല് വിനീതനായ ഞാനും കോട്ടുമല ബാപ്പു മുസ്‌ല്യാരും ഗള്‍ഫ് സന്ദര്‍ശനത്തിലായിരുന്ന വേളയില് ഗള്‍ഫ് സുഹൃത്തുക്കള് മുന്നിട്ടിറങ്ങി വിളിച്ച് കൂട്ടിയ പ്രശ്‌നപരിഹാരശ്രമവും സഫലീകരിക്കപ്പെടാതെ പോയി. ”നാം ഇവിടെ വെന്തു എന്തു ചര്‍ച്ചെ ചെയ്തിട്ടും കാര്യമില്ല. ഇ.കെ. യില്ലാതെ ഒന്നും ഫലപ്പെടുകയില്ല” എന്ന മറുപടിയാണ് ഞങ്ങള്‍ക്ക് എ.പി. നല്‍കിയത്. ശംസുല് ഉലമ ശരീഅത്ത് പ്രശ്‌നത്തില് നിലപാട് അംഗീകരിക്കുകയാണെങ്കില് ശൈഖുനായെ ഈ മസ്ഹലതുമായി സഹകരിപ്പിക്കുന്ന കാര്യം ഞങ്ങളേറ്റു. എന്നു ഞങ്ങള് പറഞ്ഞങ്കിലും അതും എ.പി.ക്ക് സ്വീകാര്യമായിരുന്നില്ല. തികച്ചും തന്ത്രം മെനഞ്ഞ് ഒഴിഞ്ഞുമാറുകയാണ് ചെയ്തത്. ഞങ്ങളുടെ പ്രതീക്ഷ അന്നുതന്നെ അസ്തമിച്ചിരിക്കുന്നു.\nഎന്നാല് ജാമിഅ. നൂരിയ്യയില്‍വെച്ച് 1988 ജൂണ് 15 ന് ചേര്‍ന്ന സമസ്ത മലപ്പുറം ജില്ലാ കമ്മിറ്റിയോഗത്തില് സുന്നീപ്രവര്‍ത്തകന്മാര്‍ക്കിടയിലെ പ്രശ്‌നങ്ങളും ചേരിതിരിവുകളും ചര്‍ച്ചയ്ക്ക് വന്നു. കോട്ടുമല ബാപ്പുമുസ്‌ല്യാര് ചെയര്‍മാനും ഈയുള്ളവനും പുറങ്ങ് അബ്ദുല്ല മുസ്‌ല്യാര്, പി.പി. മുഹമ്മദ് ഫൈസി, കെ. മമ്മദ് ഫൈസി തുടങ്ങിയവര് അംഗങ്ങളുമായി ഒരു സബ് കമ്മിറ്റിയുണ്ടാക്കി. മഹാനായ സി.എച്ച്. ഹൈദ്രോസ് മുസ്‌ല്യാര് ഞങ്ങള്‍ക്കുവേണ്ട സര്‍വ്വവിധ സഹായസഹകരണങ്ങളും ചെയ്തു. ഞങ്ങള് കാരന്തൂര് മര്‍ക്കസില് ചെന്ന് എ.പി.യെ കണ്ട് പ്രശ്‌നങ്ങള് ചര്‍ച്ചചെയ്ത് തീര്‍ക്കുവാന് മസ്‌ലഹത്തിന് സഹകരിക്കാന് അപേക്ഷിച്ചു. സി.എച്ച്. ഉസ്താദിന്റെ തന്ത്രപൂര്‍വ്വമായ സംസാരത്തിനൊടുവില് എ.പി.യെ കാര്യങ്ങള് അംഗീകരിപ്പിച്ചു. എ.പിയും കൂടി മുഗള് ലോഡ്ജില് വെച്ച് ചര്‍ച്ച നടത്തുകയും സുന്നീയുവജനസംഘത്തിലെയും മര്‍ക്കസിന്റെയും പ്രശ്‌നം വീതിക്കുവന്നര്‍ക്കെതിരെ തീരുമാനമെടുക്കുന്നതിന് പകരമായി സംസുല് ഉലമയെ മര്‍ക്കസിന്റെ ഭാരവാഹിത്വത്തില് നിന്ന് ഒഴിവാക്കുകയാണ് കുടിലചിന്താഗതിക്കാര് ചെയ്തത്. എല്ലാത്തിനും ഈ രാഷ്ട്രീയ താല്‍പര്യക്കാര് എസ്.വൈ.എസിനെയായിരുന്നു. ചട്ടുകമാക്കിയത്. സമസ്തയില് നിന്ന് അച്ചടക്കരാഹിത്യം പ്രകടിപ്പിച്ച ആളുകളോട് ചിലര് കാണിച്ച അടുപ്പവും പ്രസ്ഥാനത്തിന് ദോഷകരമായിഭവിച്ചു.\nമസ്‌ലഹത് ശ്രമം തകിടം മറിക്കുന്നതിന്റെ ഭാഗമായിട്ടാണ് എസ്.വൈ. എസിന്റെ തലപ്പത്തുള്ള ചിലര് എറണാകുളം സമ്മേളനം നിശ്ചയിച്ചത്. സംഘടനാ ശാസ്ത്രത്തിന്റെ ഒരു മാന്യതയും അംഗീകരിക്കാതെ പ്രാസ്ഥാനിക ചരിത്രത്തിലെ ഏറ്റവും വലിയ അപാകതയായിരുന്നു എറണാകുളം സമ്മേളനം.\nസമ്മേളനത്തിന്റെ സ്വാഗതസംഘം എറണാകുളത്ത് വെച്ചാണ് രൂപീകരിച്ചത്. എറണാകുളത്തേയും പരിസര ജില്ലകളിലേയും പ്രവര്‍ത്തകന്മാരെ ഒഴിച്ചുനിര്‍ത്തി മുന്‍കൂട്ടി തയ്യാറാക്കിക്കൊണ്ട് വന്ന പാനല് വായിച്ച് തക്ബീര് ചൊല്ലി ‘പാസാക്കി’ പിരിയുകയായിരുന്നു യോഗം ചെയ്തത്. ആര്‍ക്കും മറുത്തൊരു അഭിപ്രായം പറയാന്‍പോലും അവസരം നല്‍കാതെയായിരുന്നു കുതന്ത്രങ്ങള് മെനഞ്ഞത്. എറണാകുളം, തൃശ്ശൂര്, പാലക്കാട് ജില്ലകളിലെ എസ്.വൈ.എസ്. രൂപീകരണത്തിന് വേണ്ടി സംജാതമായി. ബന്ധപ്പെട്ടവര് കാന്തപുരത്തോട് – അദ്ദേഹമാണ് അന്ന് എസ്.വൈ.എസ്.ജന: സെക്രട്ടറിയും ഈ കുതന്ത്രത്തിന്റെ വക്താവും – തന്നെ നേരിട്ട് കാര്യമുണര്‍ത്തിയെങ്കിലും അനുകൂലമനോഭാവമുണ്ടായിരുന്നില്ല. കാന്തപുരം വിഭാവന ചെയ്യുന്ന രാഷ്ട്രീയലൈന് സ്വീകരിക്കാത്തതായിരുന്നു ഇതിന്റെ പ്രധാന കാരണം.\nസമസ്തയുടെ എറണാകുളം ജില്ലാ പ്രസിഡന്റ് ക്ലാപ്പന മുഹമ്മദ് മുസ്‌ല്യാര് ജന: സെക്രട്ടറി പാണാവള്ളി മുഹമ്മദ് മുസ്‌ല്യാര് എറണാകുളം ജില്ലാ എസ്.വൈ.എസ്. സെക്രട്ടറി എം.എം. ഫരീദ് സാഹിബ്, തൃശ്ശൂര് ജില്ലാ ജംഇയ്യത്തുല് ഉലമാ പ്രസിഡന്റ് പി.വി. യൂസുഫ് ഫൈസി, ജന. സെക്രട്ടറി പി.കെ. കുഞ്ഞമ്മദ് തുടങ്ങി അനേകം നേതാക്കളെ സ്വാഗതസംഘത്തില് ഉള്‍പ്പെടുത്തിയില്ല. ഇവര്‍ക്ക് പകരം കടന്നുവന്നതാവട്ടെ മുസ്‌ലിംകള് പോലും അല്ലാത്തവര്! കമ്യൂണിസ്റ്റ് മാര്‍ക്‌സിസ്റ്റ് പാര്‍ട്ടിയുടെ ചെത്തുതൊഴിലാളിയൂനിയനിലെ ആളുകള് വരെ കയറിക്കൂടി!\nനിരീശ്വരനിര്‍മ്മിത വാദഗതിക്കാര് സുന്നീപേരുപറഞ്ഞ് രംഗപ്രവേശം ചെയ്യുന്ന സാഹചര്യത്തില് ബഹുഭൂരിപക്ഷം സുന്നികളും ഉണര്‍ന്ന് പ്രവര്‍ത്തിക്കുകയും കാന്തപുരത്തിന്റ തല്‍പരകക്ഷികളുടെയും നീക്കങ്ങള്‍ക്കെതിരെ ഉണരുകയും ചെയ്തു.\nഎസ്.വൈ.എസ്.സമസ്തയുടെ കീഴ്ഘടകമാണ്. അതിനെ നിയന്ത്രിക്കാനുള്ള പൂര്‍ണ്ണ അധികാരവും സമസ്തക്കുതന്നെയാണുള്ളത്. എസ്.വൈ.എസിന്റെ പ്രവര്‍ത്തനം നിയമവിരുദ്ധമാവുകയും മുസ് ലിം സമുദായത്തില് പ്രശ്‌നം വിതക്കുന്നതരത്തില് ആവുകയും ചെയ്തപ്പോള് അതിനെ സമസ്ത തടയുകയായിരുന്നു.\n‘സമസ്ത കേരള സുന്നിയുവജനസംഘത്തിന്റെ പരമാധികാരം സമസ്ത കേരളജംഇയ്യത്തുല് ഉലമായില് നിക്ഷിപ്തമാണ്. സംഘത്തിനും നിര്‍ത്തല് ചെയ്യുവാനും മുശാവറക്കു അധികാരമുണ്ടായിരിക്കുന്നതാണ്.’\nഇത്ര സുവ്യക്തമായി വസ്തുത പ്രതിപാദിക്കുന്നുവെന്നിരിക്കെ തികച്ചും ജുഗുപ്‌സാവഹമായിട്ടായിരുന്നു പരിപാടികള് പ്രസ്തുത സംഘം ആസൂത്രണം ചെയ്തത്.\nഈ സാഹചര്യത്തില് കേരളത്തിലെ പ്രഗത്ഭരമായ പണ്ഡിത നേതൃത്വത്തെ അനുസരിച്ച് കൊണ്ട് നില്‍ക്കുന്നവര് എറണാകുളത്ത് വെച്ച് തന്നെ സുന്നീ പ്രവര്‍ത്തകരുടെ ഒരു യോഗം ചേര്‍ന്നു. എറണാകുളത്ത് വെച്ച്തന്നെ മറ്റൊരു സമ്മേളനം നടത്താന് തീരുമാനിച്ചു. ‘മദ്ധ്യകേരള സുന്നിസമ്മേളനം! ഈ സമ്മേളനത്തിന്റെ ഭാവിപരിപാടി ദേശമംഗലം മാലിക്ബ്‌നു ദീനാര് ഇസ്‌ലാമിക് കോംപ്ലക്‌സില് ചേര്‍ന്നു.\nഎം.എം. മുഹ്‌യുദ്ദീന് മൗലവി ചെയര്‍മാനും മര്‍ഹും നാട്ടിക മൂസ മുസ്‌ല്യാര് കണ്‍വീനറുമായ കമ്മറ്റി രൂപീകരിച്ചു. കപടതന്ത്രങ്ങളെ ചെറുക്കാന് ഈ നീക്കം ഉപകാരപ്പെട്ടു.\nഒക്‌ടോബര് 19 ന് ഇസ്‌ലാം മതവിദ്യാഭ്യാസ ബോര്‍ഡിന്റെ യോഗത്തില് ചര്‍ച്ചക്ക് പ്രസ്തുത വിഷയങ്ങള് കടന്നുവന്നു. കാര്യങ്ങള് ചര്‍ച്ച ചെയ്ത് മുശാവറയില് വെക്കാന് വേണ്ടി പ്രതിനിധികളെ തിരഞ്ഞെടുത്തു. ‘പ്രതിനിധികള് കാര്യം ചര്‍ച്ച ചെയ്ത് ശംസുല് ഉലമയുടെ മുമ്പില് സമര്‍പ്പിച്ച് അദ്ദേഹം നിര്‍ദ്ദേശിക്കുന്ന ഭേദഗതി കൂടി കൂട്ടിച്ചേര്‍ത്ത് മുശാവറക്ക് സമര്‍പ്പിക്കുക’ എന്നതായിരുന്നു നിര്‍ദ്ദേശം.\n1988 ഒക്‌ടോബര് 22 ന് 10 മണിക്കുതന്നെ കോഴിക്കോട് റെയില്‍വെ സ്റ്റേഷനടുത്തുള്ള ഇന്റര്‍നാഷണല് ലോഡ്ജിലേക്ക് നിശ്ചിതമസ്‌ലഹുതുസംഘത്തിലെ ആളുകള് എത്തി. എം.എ. ഒഴിച്ച് ബാക്കിയുള്ളവര് എത്തിയിരുന്നു. എ.പി. സംഘടനാവിരുദ്ധ പ്രവര്‍ത്തനത്തിന് ചുക്കാന് പിടിച്ച, ശംസുല് ഉലമക്കെതിരെ തുറന്ന കത്തെഴുതിയ കോയ മാസ്റ്ററേയും പിടിച്ചാണ് എത്തിയത്. മസ്‌ലഹത്തിനിടെ ഒരു ഫോണ് അറ്റന്റ് ചെയ്തത് അടിയന്തിരമായി പോവാന് ഉണ്ടെന്ന് പറഞ്ഞ എ.പി. തടയൂരി. അങ്ങനെ 22-ാം തിയ്യതിക്കുള്ള ചര്‍ച്ച നിര്‍ത്തിവെക്കുകയും 26 ലേക്ക് ചര്‍ച്ച നീട്ടിവെക്കുകയും ചെയ്തു. ഉള്ളോള് തങ്ങള് ആ യോഗത്തില് പങ്കെടുത്തിരുന്നില്ല. എസ്.വൈ.എസിനെ രാഷ്ട്രീയവല്‍ക്കരിക്കാന് നീക്കം നടന്നതും കള്ളപ്രചരണങ്ങള് നടത്തി പിരിവ് നടത്തിയതും ചര്‍ച്ചക്ക് വിഷയീഭവിച്ചു. ബന്ധപ്പെട്ടവര് മറുപടി നല്‍കാതെ ഒഴിഞ്ഞുമാറി. ശംസുല് ഉലമയുടെ നടപടികള് മുശാവറയില് പോലും അംഗീകരിച്ചവര് പുറത്ത് മാത്രം എതിര്‍ത്ത് പൊതുജനത്തിനിടയില് പ്രശ്‌നം വിതക്കുന്നത് നിര്‍ത്തണമെന്ന് ചര്‍ച്ചയില് ശക്തമായ ആവശ്യം ഉയര്‍ന്നുവന്നു. വീണ്ടും നവംബര് 12ന് ചര്‍ച്ച തുടര്‍ന്നു. എറണാകുളത്ത് വെച്ച് നടത്താന് തീരുമാനിച്ച എസ് വൈ എസിന്റെ സമ്മേളനവും മദ്ധ്യകേരളാസുന്നി സമ്മേളനവും നിര്‍ത്തിവെക്കാനും മറ്റൊരു സുന്നീ സമ്മേളനം ജനുവരി 29ന് നടത്താനും തീരുമാനിച്ചു. പുറത്ത് ഇറങ്ങി പിന്നീട് പ്രശ്‌നമുണ്ടാക്കിയവര് ഈ തീരുമാനം അംഗീകരിച്ചവരായിരുന്നു എന്ന വസ്തുത വിസ്മരിക്കരുത്. മാന്യതയായിരുന്നു മുഖമുദ്രയെങ്കില് ഇങ്ങനെയല്ലല്ലോ ചെയ്യുക?!\nനവംബര് 19ന് ഇരുവിഭാഗവും ഒന്നിച്ചു ജനുവരി 29ന് നടത്താന് തീരുമാനിച്ച സമ്മേളനത്തിന്റെ രൂപരേഖ തയ്യാറാക്കാന് ഒരുമിച്ച് കൂട്ടിയ സദസ്സ് പ്രക്ഷുബ്ധമാക്കിമാറ്റാന് ചില ഗുണ്ടകള് ശ്രമിച്ചു. പണ്ഡിതന്മാരെ കയ്യേറ്റം ചെയ്യുക വരെയുണ്ടായി. എസ് വൈ എസിന്റെ പേരില് ചിലര് നടത്തിയ നിഗൂഢതയായിരുന്നു പ്രശ്‌നം വഷളാക്കിയത്. ഒടുവില് പോലീസ് സഹായത്തോടുകൂടിയാണ് പണ്ഡിതന്മാര്‍ക്ക് തിരിച്ച് പോകുവാന് സാധിച്ചത്. വ്യാജവാര്‍ത്ത സൃഷ്ടിച്ച് കയ്യേറ്റശ്രമത്തെ വ്യാജമെന്ന് വരുത്താന് ചില പത്രങ്ങളിലൂടെ തല്‍പരകക്ഷികള് ശ്രമിച്ചു.\nമദ്ധ്യസ്ഥശ്രമങ്ങളുടെ അവസാന ഭാഗമായി ‘മുശാവറ’ തന്നെ സംഭവങ്ങളെക്കുറിച്ച് ചര്‍ച്ച ചെയ്യാന് തീരുമാനിച്ചു. 1988 ഡിസംബര് 1ന് വ്യാഴാഴ്ച ഇതുവരെയുണ്ടായ സംഭവങ്ങളത്രയും ചര്‍ച്ചചെയ്യാന് തീരുമാനിച്ചു. പ്രശ്‌നങ്ങള്‍ക്ക് വിരാമം കുറിച്ച് ഒരു പുതിയ പ്രഭാതം പിറക്കുമെന്ന് ആശിച്ചവര്‍ക്ക് ഉത്സാഹം ഉണര്‍ത്തിയെങ്കിലും സുന്നിയുവജനസംഘത്തിന്റെ എറണാകുളം സമ്മേളനപ്രചരണ കണ്‍വീനറായ ടി സി മുഹമ്മദ് മുസ്‌ലിയാര് കോടതിയെ സമീപിച്ച് സ്റ്റേ കരസ്ഥമാക്കിയത് നിമിത്തം അന്ന് മുശാവറ ചേര്‍ന്നില്ല. ആ കേസ് ചെലവ് സഹിതം തള്ളുകയുണ്ടായെങ്കിലും വീണ്ടും അദ്ദേഹം കോടതിയെ സമീപിച്ചു താല്‍ക്കാലിക ഇഞ്ചക്ഷന് മുഖേന സമസ്ത മുശാവറ തടയണമെന്ന് വാദിച്ചു. അതും കോടതി തള്ളിയപ്പോള് പാറന്നൂര് മൊയ്തീന്‍കുട്ടി മുസ്‌ലിയാര് എന്ന വ്യക്തി സമസ്തക്കെതിരെ രംഗത്ത് വരികയും അതും കോടതി തള്ളുകയും ചെയ്തു. സുന്നീയുവജനസംഘത്തിന്റെ ഏത് പ്രവര്‍ത്തനവും നിയന്ത്രിക്കാന് സമസ്തക്ക് അധികാരമുണ്ടെന്നായിരുന്നു കോടതിവിധിന്യായത്തില് പ്രഖ്യാപിച്ചത്.\nസമസ്തക്കെതിരെയുള്ള എല്ലാ സ്റ്റേകളും തള്ളപ്പെട്ട സാഹചര്യത്തില് 16.1.89ന് അടിയന്തിര മുശാവറ വിളിച്ച് ചേര്‍ക്കുകയും 88 ജനുവരി 19 മുതല് 22 വരെ നടത്താന് നിശ്ചയിച്ചിരുന്ന സമ്മേളനം നിര്‍ത്തിവെക്കാന് എസ് വൈ എസ് നേതൃത്വത്തോട് ആവശ്യപ്പെട്ടു. ‘ചേരിതിരിഞ്ഞുള്ള സമ്മേളനം നിര്‍ത്തിവെക്കണമെന്ന്’ പണ്ഡിതന്മാര് ഉപദേശിച്ച സന്ദര്‍ഭത്തില് തന്നെ (1.12.88) മദ്ധ്യകേരള സമ്മേളനം നിര്‍ത്തിവെച്ചിരുന്നു.\n89 ജനുവരി 16ന് ചേര്‍ന്ന മുശാവറ എറണാകുളം സമ്മേളനം നടത്തരുത് എന്ന് തീരുമാനിച്ച യോഗത്തില് പിന്നീട് പ്രശ്‌നമുണ്ടാക്കിയ വ്യക്തികള് പോലും പങ്കെടുക്കുകയും ഒപ്പുവെക്കുകയും ചെയ്തതാണ്! ആ തീരുമാനത്തിന് എതിരായി എറണാകുളം സമ്മേളനത്തില് പങ്കെടുക്കുകയും ചെയ്തു. ഇതുകൊണ്ട് തന്നെ ഫെബ്രുവരി 18ന് ചേര്‍ന്ന മുശാവറ ആറ് പേരെ പുറത്താക്കി.\nപുറത്താക്കിയവര് പിന്നീട് അഡ്വ. ടി പി അരവിന്ദാക്ഷമേനോന്റെ അഭിപ്രായത്തിന്‍മേല് ഒരു സമാന്തരസംഘടന രൂപീകരിച്ച് കോഴിക്കോട് രജിസ്ട്രാപ്പീസില് രജിസ്റ്റര് ചെയ്യാന് ശ്രമിച്ചെങ്കിലും നടക്കാതെ പോയി. എ പി 3.1.90നും ശംസുല് ഉലമ 6.1.90നും ആയിരുന്നു അംഗങ്ങളുടെ ലിസ്റ്റ് നല്‍കിയത്. ഇരുവിഭാഗത്തോടും ബന്ധപ്പെട്ട രേഖകള് ഹാജരാക്കാന് ആവശ്യപ്പെട്ട രജിസ്ട്രാര് രേഖകള് പരിശോധിച്ച് മാര്‍ച്ച് 22ന് വിധി പുറപ്പെടുവിച്ചു. 1957 മുതല് ജന. സെക്രട്ടറിയായിരുന്ന ശംസുല് ഉലമ, അദ്ദേഹം അത് വരെ ഹാജരാക്കിയിരുന്ന ഗവേണിംഗ് ബോര്‍ഡ് മെമ്പര്‍മാരുടെ സര്‍ട്ടിഫൈഡ് കോപ്പിയും കോടതികളില് ഉണ്ടായിട്ടുള്ള വിധികളുടെ പകര്‍പ്പുകളും രജിസ്ട്രാര്‍ക്ക് ഹാജരാക്കിയിരുന്നു. ശംസുല് ഉലമയായിരുന്നു സമസ്തയുടെ മിനുട്ട്‌സ് അതുവരെ കൈകാര്യം ചെയ്ത് വന്നത് എന്നതും പ്രസ്ത്യാവ്യമത്രെ. ഭരണഘടനയില് ജനറല് ബോഡികോറം തികയാന് മുശാവറാംഗങ്ങളില് പെട്ട പതത് ആളുകള് വേണമെന്നതും രജിസ്ട്രാറെ ശംസുല് ഉലമയുടെ ലിസ്റ്റ് സ്വീകരിക്കുന്നതില്‍പ്രചോദനം നല്‍കി. പുറത്ത് പോയവര് ആ#് മാത്രമേ ഉണ്ടായിരുന്നുള്ളൂ.\nഎന്നാല് മറുകക്ഷിയ്ക്ക് ഹാജരാക്കാന് തട്ടിപ്പടച്ചുണ്ടാക്കിയ പുതിയ മിനുട്ട്‌സ് മാത്രമേ ഉണ്ടായിരുന്നുള്ളൂ.\nഎന്നാല് മറുകക്ഷിയ്ക്ക് ഹാജരാക്കാന് തട്ടിപ്പടച്ചുണ്ടാക്കിയ പുതിയ മിനുട്ട്‌സ് മാത്രമേ ഉണ്ടായിരുന്നുള്ളൂ. അങ്ങനെ കണ്ണിയത്തു ഉസ്താദിന്റെയും ശംസുല് ഉലമയുടെയും സമസ്തയാണ് ശരി എന്ന് രജിസ്ട്രാര് വിധിച്ചു.\nഈ വിധിക്കെതിരെ അപ്പീല് പോയവര്‍ക്ക് ഹൈക്കോടതി ഡിവിഷന് ബഞ്ച് വിധിയും പ്രതികൂലമായിരുന്നു. ഈ സാഹചര്യത്തില് സുപ്രീംകോടതിയില് പോയിട്ടും പരാജയം തന്നെയാണവര്‍ക്ക് ഉണ്ടായത്. വരക്കല് മുല്ലക്കോയ തങ്ങളുടെ സമസ്ത കണ്ണിയത്തുസ്താദിലൂടെയും ശംസുല് ഉലമയിലൂടെയും ശേഖുനാ കാളമ്പാടി ഉസ്താദിലേക്കും സൈനുല്‍ഉലമാ ചെറുശ്ശേരി സൈനുദ്ദീന് മുസ്‌ലിയാരിലേക്കും എത്തി നില്‍ക്കുന്നു.\nസമസ്തയുടെ ബഹുജന സംഘടനയായി രൂപീകൃതമായ എസ് വൈ എസിനെ രാഷ്ട്രീയവല്‍ക്കരിക്കാനും ബിദഇകള്‍ക്കെതിര പടപൊരുതിയ പാരമ്പര്യമുള്ള പ്രസ്ഥാനത്തെ ലക്ഷ്യത്തില് നിന്ന് വ്യതിചലിപ്പിക്കാനും ശ്രമിച്ചവര് സമസ്തയില്‍നിന്ന് പുറത്താക്കപ്പെട്ട സാഹചര്യത്തില് എസ് വൈ എസിന്റെ നേതൃത്വത്തിലും അഴിച്ചുപണി വേണ്ടിവന്നു. 19.8.89ന് കോഴിക്കോട് സമസ്ത ഓഡിറ്റോറിയത്തില് ‘സമസ്ത’ നേതാക്കളുടെ സാന്നിധ്യത്തില് സയ്യിദ് ഉമറലി ശിഹാബ് തങ്ങള് പ്രസിഡന്റും സി എച്ച് ഹൈദ്രോസ് മുസ്‌ലിയാര് ജന. സെക്രട്ടറിയും വി മോയിമോന് ഹാജി ട്രഷററും ആയി കമ്മിറ്റി പുനസ്സംഘടിപ്പിച്ചു. അമ്പത്തൊന്നംഗ പ്രവര്‍ത്തക സമിതിക്ക് അന്ന് രൂപം നല്‍കി.\nകുറ്റിപ്പുറത്ത് ഖുതുബുസ്സമാന് നഗരിയില് ജനസാഗരം തീര്‍ത്ത സംഘടനയുടെ സുവര്‍ണ്ണ ജൂബിലി മഹാസമ്മേളനം അനിര്‍വചനീയ അനുഭൂതി പകരുന്നതാണ്.\n1992 ജൂണ് 14ന് ഉമറലി ശിഹാബ് തങ്ങള് പ്രസിഡന്റായും പ്രൊഫ. കെ ആലിക്കുട്ടി മുസ്‌ലിയാര് ജന. സെക്രട്ടറിയും വി മോയിമോന് ഹാജി ട്രഷററായും കമ്മറ്റി നിലവില് വന്നു. സംഘടനയുടെ വളര്‍ച്ചയില് ശക്തമായ പങ്കുവഹിച്ച സയ്യിദ് ഉമറലി ശിഹാബ് തങ്ങളുടെ വിയോഗാനന്തരം പാണക്കാട് സയ്യിദ് ഹൈദരലി ശിഹാബ് തങ്ങളെ പ്രസിഡന്റായി തെരഞ്ഞെടുത്തു.\nപ്രാസ്ഥാനിക രംഗത്ത് പുത്തന് ഉണര്‍വ്വ് പരത്തുന്ന രീതിയില് പല സംഭവങ്ങളും എസ് വൈ എസിന്റെ ചരിത്ര രേഖയില് കാണാം. സാഹിത്യരംഗത്ത് സുന്നീ ടൈംസിന് ശേഷം സുന്നിവോയ്‌സ് സംഘടനയുടെ കീഴില് ജിഹ്വയായി. പത്രധര്‍മ്മത്തില് നിന്നും അത് വ്യതിചലിച്ചപ്പോള് സുന്നീ അഫ്കാര് പിറന്ന് വീണു. സമസ്ത വിഭാവന ചെയ്യുന്ന യഥാര്‍ത്ഥ ഇസ്‌ലാമിന്റെ സുന്ദര ആശയങ്ങള് ജനസമൂഹത്തല് പ്രചരിപ്പിക്കുന്നതില് സുന്നി അഫ്കാര് ചെയ്ത സേവനം അതുല്യമാണ്. ശംസുല് ഉലമയാണ് സുന്നി അഫ്കാറിന്റെ നാമം നിര്‍ദ്ദേശിച്ചത്. ദീനിന്റെ ശത്രുക്കള്‍ക്ക് ശക്തമായ താക്കീതായി സുന്നി അഫ്കാര് പടപൊരുതുകയാണ്. ഇസ്‌ലാമിന്റെ വിമര്‍ശകര്‍ക്ക് കാലികമായി മറുപടി പറയുവാന് ആഴ്ചതോറും സുന്നി അഫ്കാര് രംഗപ്രവേശനം ചെയ്യുന്നു. വിപണനതന്ത്രത്തിന്റെ പിഴച്ച പത്രധര്‍മ്മം പേറിനടക്കുന്ന ആനുകാലികങ്ങളില്‍നിന്ന് സുന്നി അഫ്കാര് വേറിട്ട് നില്‍ക്കുന്നു.\nകേരളീയ സുന്നീ ബഹുജനങ്ങള്‍ക്കിടയില് നനോന്മുഖമായ വികാസത്തിനും മുന്നേറ്റത്തിനും ആസൂത്രിതമായ പദ്ധതികള് ആവിഷ്‌കരിച്ചു ചടുലമായി സംഘടന മുന്നേറുകയാണ്. ആദര്‍ശ പഠന വേദികളുടെ രൂപീകരണവും ആധുനിക സജീകരണങ്ങളോടെയുള്ള സംഘടനാ സംവിധാനവും നാം സജ്ജമാക്കിക്കഴിഞ്ഞു. നേടാനുള്ളത് ഇനിയും ഒരുപാടുണ്ട് എന്ന ലക്ഷ്യത്തോടെ മുന്നേറുക. നാഥന് തുണക്കട്ടെ.


അനധികൃത സ്വത്ത് സമ്പാദനം; കെ.എം ഷാജിയെ ചോദ്യം ചെയ്യും - Keralabhooshanam Daily അനധികൃത സ്വത്ത് സമ്പാദനം; കെ.എം ഷാജിയെ ചോദ്യം ചെയ്യും\nHome/NEWS/KERALA/അനധികൃത സ്വത്ത് സമ്പാദനം; കെ.എം ഷാജിയെ ചോദ്യം ചെയ്യും\nഅനധികൃത സ്വത്ത് സമ്പാദനം; കെ.എം ഷാജിയെ ചോദ്യം ചെയ്യും\nവെബ് ഡെസ്ക് Send an email April 15, 2021\nകോഴിക്കോട്: അനധികൃത സ്വത്ത് സമ്പാദനക്കേസില് മുസ്ലിം ലീഗ് നേതാവ് കെ.എം ഷാജിയെ വിജിലന്‍സ് ചോദ്യം ചെയ്യും. റെയ്ഡ് നടന്ന് മൂന്ന് ദിവസങ്ങള് കഴിഞ്ഞിട്ടും പിടിച്ചെടുത്ത പണത്തിന്റെ രേഖകള് സമര്‍പ്പിക്കാതിരുന്നതിനെ തുടര്‍ന്നാണ് വീണ്ടും കെ.എം ഷാജിയെ ചോദ്യം ചെയ്യാന് വിജിലന്‍സ് ഒരുങ്ങുന്നത്. അതേസമയം, റെയ്ഡ് റിപ്പോര്‍ട്ട് വിജിലന്‍സ് കോടതിയില് സമര്‍പ്പിച്ചു.\nറെയ്ഡ് കഴിഞ്ഞയുടന് ഷാജി പറഞ്ഞത്, പണത്തിന്റെ രേഖകള് കയ്യിലുണ്ടെന്നാണ്. എന്നാല്, രേഖകള് കയ്യിലുണ്ടെങ്കില് എന്തുകൊണ്ട് മൂന്ന് ദിവസം കഴിഞ്ഞിട്ടും അത് ഹാജരാക്കിയില്ല എന്ന് വിജിലന്‍സ് ചോദിക്കുന്നു. ചോദ്യം ചെയ്യാനുള്ള നോട്ടീസ് നല്‍കാന് പോലും അദ്ദേഹത്തെ കണ്ടുകിട്ടുന്നില്ല എന്നും വിജിലന്‍സ് പറയുന്നു.\nകെ.എം ഷാജിയുടെ വീട്ടില് നടത്തിയ പരിശോധനയില് സാമ്പത്തിക ഭൂമി ഇടപാടുമായി ബന്ധപ്പെട്ട 72 രേഖകള് പിടിച്ചെടുത്തിരുന്നു. 50 ലക്ഷം രൂപയും 400 ഗ്രാം സ്വര്‍ണവും പിടിച്ചെടുത്തു. കോഴിക്കോട്ടെ വെള്ളിമാടുകുന്നിലെ വീട്ടിലും കണ്ണൂര് അഴീക്കോട്ടെ വീട്ടിലും സമാന്തരമായാണ് പരിശോധന നടത്തിയത്. പ്ലസ് ടു കോഴക്കേസുമായി ബന്ധപ്പെട്ട് അനധികൃത സ്വത്ത് സമ്പാദന കേസിലായിരുന്നു പരിശോധന. കെഎം ഷാജിയുടെ വീട്ടില് വിജിലന്‍സ് നടത്തിയ പരിശോധനയില് 50 ലക്ഷം രൂപ കണ്ടെത്തിയിരുന്നു.\nകോഴിക്കോട്ടെ വെള്ളിമാടുകുന്നിലെ വീട്ടിലും കണ്ണൂര് അഴീക്കോട്ടെ വീട്ടിലും സമാന്തരമായാണ് പരിശോധന നടത്തിയത്. അനധികൃത സ്വത്ത് സമ്പാദന കേസിലായിരിന്നു പരിശോധന. പ്ലസ് ടു കോഴക്കേസുമായി ബന്ധപ്പെട്ടാണ് പരിശോധന നടത്തിയത്.\nസംസ്ഥാനത്ത് പ്രാദേശിക ലോക്ക് ഡൗണ് വേണ്ടിവന്നേക്കുമെന്ന് ആരോഗ്യമന്ത്രി


July 2, 2021 - Kerala Times\nകാര്‍ഷിക നിയമങ്ങള് നിരസിക്കേണ്ടതില്ലെന്ന് ശരദ് പവാര്: ഇനി എന്ത് ചെയ്യണമെന്നറിയാതെ പ്രതിപക്ഷ പാര്‍ട്ടികളും സമരക്കാരും\nമുംബൈ: കാര്‍ഷിക നിയമങ്ങള് നിരസിക്കേണ്ടതില്ലെന്ന് എന്‍സിപി അധ്യക്ഷന് ശരദ് പവാര്. മൂന്ന് നിയമങ്ങളെയും പൂര്‍ണമായി നിരസിക്കുന്നതിന് പകരം ആവശ്യമായ ഭാഗങ്ങളില് ഭേദഗതികള് വരുത്തിയാല് മാത്രം മതിയെന്ന് അദ്ദേഹം പറഞ്ഞു. പ്രതിപക്ഷത്തെ പ്രധാന നേതാവായ ശരദ്...\nഐഷ സുല്‍ത്താനക്കെതിരായ രാജ്യദ്രോഹക്കേസ് റദ്ദാക്കാനാകില്ലെന്ന് ഹൈക്കോടതി\nകൊച്ചി: ചലച്ചിത്ര പ്രവര്‍ത്തകയും ലക്ഷദ്വീപ് സ്വദേശിയുമായ ഐഷ സുല്‍ത്താനക്കെതിരായ രാജ്യദ്രോഹക്കേസ് റദ്ദാക്കാനാകില്ലെന്ന് ഹൈക്കോടതി. പ്രാരംഭഘട്ടത്തിലുള്ള കേസ് റദ്ദാക്കാനാകില്ലെന്ന് കോടതി അറിയിച്ചു. രാജ്യദ്രോഹക്കേസ് റദ്ദാക്കണമെന്ന് ആവശ്യപ്പെട്ടുള്ള ഐഷ സുല്‍ത്താനയുടെ ഹരജി ഹൈക്കോടതി വെള്ളിയാഴ്ച പരിഗണിക്കവേയായിരുന്നു കോടതിയുടെ...\nആദ്യം മന്ത്രിസഭയിലെ താക്കോല് സ്ഥാനം, പിന്നാലെ ഗ്വാളിയോര്-ചമ്പല് പ്രദേശങ്ങളുടെ ചുമതല; ബി.ജെ.പിയില് സ്വാധീനമുറപ്പിക്കാന് ജ്യോതിരാദിത്യ സിന്ധ്യ\nഭോപ്പാല്: ശിവരാജ് സിംഗ് ചൗഹാന് മന്ത്രിസഭയില് താക്കോല് സ്ഥാനങ്ങള് സ്വന്തമാക്കിയതിന് പിന്നാലെ ഗ്വാളിയോര്-ചമ്പല് പ്രദേശങ്ങളുടെ ചുമതലയും കൈക്കലാക്കി ജ്യോതിരാദിത്യ സിന്ധ്യ. 30 അംഗ മന്ത്രിസഭയില് പ്രധാനപ്പെട്ട ഒമ്പത് വകുപ്പുകള് സിന്ധ്യയുടെ അനുയായികളാണ് കൈക്കലാക്കിയിരിക്കുന്നത്. സംസ്ഥാനത്തെ...\nനയപ്രഖ്യാപന പ്രസംഗം നിര്‍ത്തി ഗവര്‍ണര് ഇറങ്ങിപ്പോയി; പശ്ചിമ ബംഗാള് നിയമസഭയില് നാടകീയ രംഗങ്ങള്\nകൊല്‍ക്കത്ത: പശ്ചിമ ബംഗാള് നിയമസഭയില് നയപ്രഖ്യാപന പ്രസംഗം നിര്‍ത്തി ഗവര്‍ണര് ജഗ്ദീപ് ദങ്കര് ഇറങ്ങിപ്പോയി. നയപ്രഖ്യാപന പ്രസംഗത്തിനിടെ ബി.ജെ.പി. അംഗങ്ങള് സര്‍ക്കാരിനെതിരെ ബഹളം വെക്കുകയും ബഹളം രൂക്ഷമായതോടെ ഗവര്‍ണര് തിരിച്ചുപോവുകയുമായിരുന്നു. ബംഗാള് നിയമസഭയില് ഗവര്‍ണര്‍ക്കെതിരെ...\nസംസ്ഥാനത്ത് ഇന്ന് 12,095 പേർക്ക് കൊവിഡ്; ടിപിആർ 10.11%\nസംസ്ഥാനത്ത് ഇന്ന് 12,095 പേർക്ക് കൊവിഡ് സ്ഥിരീകരിച്ചു. മലപ്പുറം 1553, കൊല്ലം 1271, കോഴിക്കോട് 1180, തൃശൂർ 1175, എറണാകുളം 1116, തിരുവനന്തപുരം 1115, പാലക്കാട് 1098, ആലപ്പുഴ 720, കണ്ണൂർ 719, കാസർഗോഡ്...\nമൈക്രോസോഫ്റ്റിലെ ഗുരുതര സുരക്ഷാ വീഴ്ച പരിഹരിച്ച ഇന്ത്യൻ വനിതാ ഹാക്കറിന് 22 ലക്ഷം രൂപ സമ്മാനമായി ലഭിച്ചു. ഡൽഹി സ്വദേശിയായ അദിതി സിംഗാണ് മൈക്രോസോഫ്‌റ്റിൽ നിന്നും അഭിമാനാർഹമായ നേട്ടം കരസ്ഥമാക്കിയിരിക്കുന്നത്. മൈക്രോസോഫ്റ്റിന്റെ ക്ലൌഡ് പ്ലാറ്റ്ഫോമായ...\n‘നമ്പർ വൺ ആവാൻ കോവിഡ് മരണങ്ങൾ കണക്കിൽ നിന്നും മാറ്റി’; രേഖയിൽ ഉള്ളത് മൂന്നിൽ ഒന്ന് മാത്രമെന്ന് കെ. സുരേന്ദ്രൻ\nസംസ്ഥാന സർക്കാർ കോവിഡ് മരണങ്ങളുടെ എണ്ണം മറച്ച് വെച്ചെന്ന് ആരോപണവുമായി ബിജെപി സംസ്ഥാന പ്രസിഡന്റ് കെ. സുരേന്ദ്രൻ. സർക്കാർ രേഖയിലുള്ളത് യഥാർത്ഥ മരണങ്ങളുടെ മൂന്നിൽ ഒന്ന് മാത്രമാണെന്ന് അദ്ദേഹം പറഞ്ഞു. നമ്പർ വൺ കേരളം...\nപാകിസ്ഥാനിലെ ഇന്ത്യൻ ഹൈക്കമ്മീഷനിൽ ഡ്രോൺ സാന്നിദ്ധ്യം; പ്രതിഷേധം അറിയിച്ച് ഇന്ത്യ\nപാകിസ്ഥാനിലെ ഇസ്ലാമാബാദിൽ ഉള്ള ഇന്ത്യൻ ഹൈക്കമ്മീഷൻ വളപ്പിന് മുകളിൽ ഒരു ഡ്രോൺ കണ്ടതായി വൃത്തങ്ങൾ അറിയിച്ചു. സുരക്ഷാ ലംഘനത്തിനെതിരെ പാകിസ്ഥാനോട് ഇന്ത്യ ശക്തമായ പ്രതിഷേധം രേഖപ്പെടുത്തി. കഴിഞ്ഞയാഴ്ച ജമ്മു കശ്മീരിലെ വ്യോമസേനാ താവളത്തിന് നേരെ...\nതിരുവഞ്ചൂർ രാധാകൃഷ്ണന് നേരെയുയർന്നിരിക്കുന്ന വധഭീഷണി തീർച്ചയായും ഗൗരവതരമാണെന്ന് കെ.കെ രമ എം.എൽ.എ. ടിപി വധക്കേസിൽ ശിക്ഷിക്കപ്പെട്ട കൊടുംക്രിമിനലുകളടക്കമുള്ളവർ ഈ വധഭീഷണിയുടെ അന്വേഷണപരിധിയിൽ നിർബന്ധമായും വരേണ്ടതുണ്ടെന്നും കെ.കെ രമ ഫെയ്‌സ്ബുക്ക് കുറിപ്പിൽ പറഞ്ഞു. കുറിപ്പിന്റെ പൂർണരൂപം:...\n‘പൊലീസുകാര് സല്യൂട്ട് ചെയ്യുന്നില്ല’: ഡി.ജി.പിക്ക് പരാതി നൽകി തൃശൂര് മേയർ\nപൊലീസുകാര് സല്യൂട്ട് ചെയ്യുന്നില്ലെന്ന പരാതിയുമായി തൃശൂര് മേയര് എം.കെ.വര്‍ഗീസ്. പ്രോട്ടോക്കോള് പ്രകാരം ഗവര്‍ണറും മുഖ്യമന്ത്രിയും കഴിഞ്ഞാല് മേയര്‍ക്കാണ് സ്ഥാനം. സല്യൂട്ട് ചെയ്യാന് ഉത്തരവിറക്കണമെന്ന് ആവശ്യപ്പെട്ട് മേയര് ഡിജിപിക്ക് പരാതി നല്‍കി.


‘പൂമരം’ പൂത്തിറങ്ങാന് ഇനി രണ്ട് ദിനം മാത്രം; മാര്‍ച്ച് 15 ന് റിലീസ് | Gramajyothi News\n‘പൂമരം’ പൂത്തിറങ്ങാന് ഇനി രണ്ട് ദിനം മാത്രം; മാര്‍ച്ച് 15 ന് റിലീസ്\nMarch 13, 2018 7:21 am Published by : Web Desk\nകാളിദാസ് ജയറാം നായകനാകുന്ന എബ്രിഡ് ഷൈന് ചിത്രം മാര്‍ച്ച് 15 ന് ഇറങ്ങുമെന്ന് ഉറപ്പിച്ച് കാളിദാസ്. തന്റെ ഫയെസ്ബുക്ക് പേജിലൂടെയാണ് അദ്ദേഹം റിലീസിംഗ് തിയ്യതി പ്രഖ്യാപിച്ചത്. നേരത്തെ മാര്‍ട്ട്9ന് റിലീസ് ചെയ്യാനായിരുന്നു പരിപാടി. എന്നാല് ചില സാങ്കേതിക കാരണങ്ങളാല് മാറ്റിവയ്ക്കുകയായിരുന്നു. യു സര്‍ട്ടിഫിക്കറ്റ് നേടിയ ചിത്രത്തിന്റെ ദൈര്‍ഘ്യം 2.32 മണിക്കൂറാണ്.\nമാര്‍ച്ച് 9ന് റിലീസ് നിശ്ചയിച്ചിരുന്ന ചിത്രം റിലീസിന് ഒരാഴ്ച മാത്രം ശേഷിക്കെയാണ് മാറ്റിവച്ചത്. സിനിമയുടെ പോസ്റ്ററുകള് പല സെന്ററുകളിലും പതിച്ചു കഴിഞ്ഞിരുന്നു. കാളിദാസന് നായകനായെത്തുന്നു എന്ന വാര്‍ത്ത പുറത്ത് വന്നത് മുതല് മലയാളികള് കാത്തിരുന്ന ചിത്രമാണ് പൂമരം. 1983, ആക്ഷന് ഹീറോ ബിജു എന്നീ ചിത്രങ്ങളുടെ സംവിധായകന് അബ്രിഡ് ഷൈനിന്റെ മൂന്നാമത്തെ ചിത്രമാണ് പൂമരം.


വാഹനാപകടത്തില് പരുക്കേറ്റ യുവാവിനെ രക്ഷിക്കാന് നാട് കൈകോര്‍ക്കുന്നു\nThursday, July 18, 2019 Last Updated2Min 49 Sec ago English Edition\nഅമ്പലപ്പുഴ: വാഹനാപകടത്തില് പരുക്കേറ്റ് ചികിത്സയില് കഴിയുന്ന യുവാവിന്റെ ജീവന് രക്ഷിക്കാന് നാട് കൈകോര്‍ക്കുന്നു.പുറക്കാട് പഞ്ചായത്ത് രണ്ടാം വാര്‍ഡ് കരൂര് ഗോകുലം വീട്ടില് ചന്ദ്രബോസിന്റെ മകന് അജിമോനു (39) വേണ്ടിയാണ് നാളെ ഒരു ഗ്രാമമാകെ ധനസമാഹരണം നടത്തുന്നത്.\nമെയ് 13ന് കരുമാടി ഗുരുമന്ദിരം ജങ്‌ഷനില് ബൈക്കിടിച്ചാണ് അജിമോന് പരുക്കേറ്റത്. ഇലക്‌ട്രീഷ്യനായ അജിമോന് ജോലിക്കായി വിദേശത്ത് പോകാന് തയാറെടുക്കുന്നതിനിടെയാണ് അപകടം ഉണ്ടായത്. തലയ്‌ക്ക് പരുക്കേറ്റ അജിമോന് ഇപ്പോള് വൈക്കത്തെ സ്വകാര്യ ആശുപത്രിയില് ചികിത്സയിലാണ്.\nതലയോട്ടിയുടെ മുന് ഭാഗവും പിന്‍ഭാഗവും പൊട്ടിപ്പിളര്‍ന്ന യുവാവിന് എട്ടര മണിക്കൂര് നീണ്ട ശസ്‌ത്രക്രിയ നടത്തി. ഇതിനകം ഏഴ് ലക്ഷത്തില്‍പ്പരം രൂപ ചികിത്സക്കായി ചെലവു വന്നു. ഇനി അടുത്ത ശസ്‌ത്രക്രിയക്കും തുടര് ചികിത്സക്കുമായി 10 ലക്ഷം രൂപ കണ്ടെത്തണം. ഇതെങ്ങനെ കണ്ടെത്തുമെന്നറിയാതെ വിഷമിക്കുന്ന ഭാര്യക്കും എട്ടു വയസുള്ള മകനും കൈത്താങ്ങുകയാണ് നാട്. പുറക്കാട് പഞ്ചായത്തിന്റെ ഒന്ന് മുതല് അഞ്ച് വരെ വാര്‍ഡുകളിലാണ് നാളെ ധനസമാഹരണം നടക്കുന്നത്.\nരാവിലെ എട്ട് മുതല് ഉച്ചക്ക് ഒരു മണി വരെ നടക്കുന്ന ഈ ധനസമാഹരണത്തില് സാധാരണ കുടുംബം 500 രൂപയും സാമ്പത്തിക ശേഷിയുള്ളവര് പരമാവധി സഹായവും നല്‍കണമെന്ന് ചികിത്സാ സഹായ സമിതി ഭാരവാഹികള് അഭ്യര്‍ഥിച്ചു. അജിമോനെ സഹായിക്കാന് സന്‍മനസുള്ളവര് കാനറാ ബാങ്ക് അമ്പലപ്പുഴ ശാഖയിലെ 3266101011375 എന്ന അക്കൗണ്ട് നമ്പരില് സഹായം കൈമാറണം. ഐ.എഫ.എസ്.സി കോഡ് സി.എന്.ആര്.ബി 000 3266


പണമിടപാടുകള് നടത്താനും ഇനി വാട്ട്‌സ്ആപ്പ്,whatsapp payment service may launch in india next weekkeralaonlinenews.com | Malayalam news, kerala news, onlinenews,\nപണമിടപാടുകള് നടത്താനും ഇനി വാട്ട്‌സ്ആപ്പ്\nPublished: Thursday 31 May 2018 01:20:04 PM\nഇന്‍സ്റ്റന്റ് മെസ്സേജിങ്ങ് സേവനങ്ങളിലെ വമ്പന്മാരാണ് വാട്ട്സ്ആപ്പ്. ഫെയ്‌സ്ബുക്ക് വാട്സ്ആപ്പിനെ ഏറ്റെടുത്ത ശേഷം ഒട്ടനവധി മാറ്റങ്ങളാണ് സംഭവിച്ചുകൊണ്ടിരിക്കുന്നത്. ഇപ്പോഴിതാ വാട്സ്ആപ്പ് വഴി പണമിടപാട് നടത്താനുള്ള സംവിധാനവും എത്തിയിരിക്കുകയാണ്.\nഎച്ച്.ഡി.എഫ്.സി ബാങ്ക്, ഐ.സി.ഐ.സി.ഐ ബാങ്ക്, ആക്സിസ് ബാങ്ക് എന്നിവരുടെ പങ്കാളിത്തത്തോടെയാവും വാട്സ്ആപ്പ് ഇന്ത്യയില് പണമിടപാട് സേവങ്ങള് ആരംഭിക്കുക. നാഷണല് പെയ്മെന്റ് കോര്‍പറേഷന്റെ അതിവേഗ പണമിടപാട് സേവനമായ യൂനിഫൈഡ് പെയ്മെന്റ് ഇന്റര്‍ഫേസിനെ അടിസ്ഥാനപ്പെടുത്തിയായിരിക്കും വാട്സ്ആപ്പിലെ പണവിനിമയം.\nപരീക്ഷണാടിസ്ഥാനത്തില് 'വാട്ട്സാപ്പ് പേ' സേവനം ഫെബ്രുവരിയില് തന്നെ ഒരു മില്യണ് ഉപഭോക്താക്കള്‍ക്ക് ലഭ്യമാക്കിയിരുന്നു. നിലവില് വീചാറ്റ്, ഹൈക്ക് എന്നീ ഇന്‍സ്റ്റന്റ് മെസഞ്ചര് ആപ്പുകള് ഇന്ത്യയില് പണമിടപാട് സേവനം ലഭ്യമാക്കുന്നുണ്ട്.\nവിപണിയില് ഇവരോട് മത്സരിക്കുക എന്നതാണ് പണമിടപാട് സേവനത്തിലൂടെ വാട്ട്സ്ആപ്പ് ലക്ഷ്യമിടുന്നത്. എല്ലാ ഉപയോക്താക്കള്‍ക്കുമായി ഈ സേവനങ്ങള് അടുത്ത വാരം ആരംഭത്തോടെ ലഭ്യമാവുമെന്ന് റിപ്പോര്‍ട്ടുകള് സൂചിപ്പിക്കുന്നു.\nRead more topics: whatsapp, payment, service, launch, india, next, week